Ehen Meehakaa Eku Ovva Loabiveriya Vadhe Valhin Biru Dhakkaifi\nއަންހެނަކު ގާތައް މީހަކު ވަދެ އޮއްވާ ލޯބިވެރިޔާ ވަޅިން ބިރު ދައްކައިފި\n04 ޑިސެމްބަރ 2021 - 22:49:52\nހަށިވިއްކާ އަންހެނަކު އެހެން މީހަކާއެކު އޮއްވާ، އަންހެންމީހާގެ ލޯބިވެރިޔާ އެތަނަށް ވަދެ ވަޅިން ބިރު ދައްކައިފިއެވެ.\nއެތަނަށް ވަޅި ހިފައިގެން ވަދެފައިވަނީ ލޯބިވެރިޔާއާއި އޭނާގެ ރައްޓެއްސެކެވެ.އެމީހުން ވަނީ އެތަނަށް ވަދެ ވަދެ ބިރު ދެއްކުމަށްފަހު ފަހު 12،000ރ. ފޭރިގަނެފައެވެ.\nފުލުހުންނާ ހަވާލާދީ މިހާރު ނޫހުގައި ބުނެފައިވާ ގޮތުގައި މިމައްސަލާގައި ތިން މީހަކު ވަނީ ހައްޔަރުކޮށްފަ އެވެ. އެމީހުންނަކީ އުމުރުން 20 އަހަރުގެ އަންހެން މީހާއާއި، އޭނާގެ 31 އަހަރުގެ ލޯބިވެރިޔާގެ އިތުރުން މި މީހުންނާ ގުޅުން އޮންނަ 35 އަހަރުގެ އެހެން ފިރިހެނެކެވެ.\nމިމީހުންގެމައްޗަށް ފުލުހުން ވަނީ ބިރު ދެއްކުމާއު ފޭރުމާއި ޖެހުމުގެ ތުހުމަތު ކޮށްފައެވެ.\nފުލުހުން ވަނީ އެމީހުންގެ މައްޗަށް މިއީ ރާވައިގެން ފޭރިގެންފައިވާ ފައިސާ ކަމަށް ތުހުމަތު ކޮށްފައެވެ. އެހެންނަމަވެސް އެތިން މީހުންވެސް އެކަމަށް އިންކާރު ކުރެއެވެ. އެތިންމީހުން ބުނާ ގޮތުގައި އަނިޔާ ލިބުނީ ފުލުހަކަށެވެ.\nއަންހެން މީހާގެ ބަންދުގެ މުއްދަތު ޖެހުމަށް ހާޒިރު ކުރުމުން އަންހެން މީހާ ބުނެފައިވަނީ އޭނާ ކައިރިއަށް ދިޔަ މީހާ ދިޔައީ ޖިންސީ ގުޅުން ހިންގަން ކަމަށާއި، އެކަމަށް 1000 ރުފިޔާ ދޭންވެސް އޭނާ އެއްބަސް ވެފައިވާ ކަމަށެވެ.\nއަދި އެހާދިސާ ހިނގީ އެދެމީހުން އެއްކޮށް ތިއްބާ ލޯބިވެރިޔާއަށް އެނގުމުން ކަމަށްވެސް އަންހެން މީހާ ބުނެފައިވެއެވެ.\nމަސްތުވާތަކެތީގެ މައްސަލައެއްގައި4މީހަކު ހައްޔަރުކޮށްފި\nޑޮލަރުގެ ވަގު ވިޔަފާރި ކުރާ2މީހަކު ހޯދަނީ


މަޝްހޫރު ދީނީ އިލްމުވެރިޔާ ޑރ.ބިލާލް ފިލިޕްސް ފުވައްމުލަކަށް ވަޑައިގަންނަ ވަނީ :: މިކަލް ނޫސް\nމަޝްހޫރު ދީނީ އިލްމުވެރިޔާ ޑރ.ބިލާލް ފިލިޕްސް ފުވައްމުލަކަށް ވަޑައިގަންނަ ވަނީ\n09 ޖުލައި 2017 10:36\nޑރ. ބިލާލު ފިިލިޕްސްގެ ޚާއްސަ ދަރުސް އަންނަ ހޮނިހިރު ދުވަހުގެ ރޭ 8:30ގައި ޏ.އޭއީސީ ހޯލުގައި\nމަޝްހޫރު ދީނީ އިލްމުވެރިޔާ ޑރ.ބިލާލް ފިލިޕްސް އަންނަ ހުކުރުގައި (ޖުލައި 14) ފުވައްމުލަކަށް ވަޑައިގަތުމަށް ވަނީ ހަމަޖެހިފައެވެ.\nޑރ. ބިލާލު ފިލިޕްސް ފުވައްމުލަކަށް ވަޑައިގަންނަވަނީ ދީނީ ހޭލުންތެރިކަން އިތުރުކުރުމުގެ ހަރަކާތްތަކެއް ހިންގެވުމަށް ކަމަށް އެކަން އިންތިޒާމުކުރާ ގާޑިއަން އެސޯސިއާއޭޝަން ވިދާޅުވިއެވެ.\nޑރ. ބިލާލު ފިލިޕްސްގެ މިދަތުރުފުޅުގައި މިއަންނަށް ހަފްތާގައި ފުވައްމުލައް ސިޓީގެ ޓީޗަރުންނަށް އަމާޒުކޮށްގެން "އިސްލާމައިޒޭޝަން އޮފް އެޑިއުކޭޝަން" ގެ ވޯކްޝޮޕެއް ފުވައްމުލަކު ޓީއާރުސީ (ހޭޒް) ގައި ބޭއްވުމަށް ހަމަޖެހިފައި ވެއެވެ.\nމިއަންނަ ހަފްތާ ތެރޭގައި އާންމު ދަރުސެއް ވެސް، ޏ.އޭއީސީ ހޯލުގައި ބޭއްވުމަށް ވެސް ވަނީ ހަމަޖެހިފައެވެ. މިދަރުސު ދެއްވާނީ "ހޫ އިޒް ޔޯއަރ ލޯޑް" ސުރުޚީއަށެވެ. މިދަރުސް އަޑުއެހުމަށް ވީހާވެސް ގިނަ ބަޔަކު ހާޒިރުވުމަށް އެފަރާތުން އެދެއެވެ.\nމިދުވަސްވަރު ޑރ. ބިލާލް ފިލިޕްސް ރާއްޖެއަށް ކުރައްވާ ދަތުރުފުޅުގެ ތެރެއިން ފުވައްމުލަކު ދަތުރުގެ ބައި އިންތިޒާމު ކުރުމުގެ އެންމެހާ ކަންތައްތައް ކުރިޔަށް ގެންދަނީ ގާޑިއަން އެސޯސިއޭޝަނުގެ ފަރާތުންނެވެ.\nފަހަކަށް އައިސް ފުވައްމުލަކުގައި ހިންގާ ދީނީ ހޭލުންތެރިކަން އިތުރު ކުރުމުގެ ހަރަކާތައް ފެނިގެންދަނީ އަމިއްލަ ޖަމްއިއްޔާއެއް ކަމަށްވާ ގާޑިއަން އެސޯސިއޭޝަންގެ ފަރާތުން އެކަންޏެވެ. އެފަރާތުން ދެކޭ ގޮތުގައި ފުވައްމުލަކުގައި ދީނީ ހޭލުންތެރިކަން އިތުރު ކުރުމަށް ގިނަ ފަރާތްތަކުން އިތުރު މަސައްކަތްތަކެއް ކުރަންޖެހެއެވެ. އެހެން ނޫންނަމަ މިމުޖުތަމިއު ގެއްލުމާއި ހަލާކުގެ ތެރެއަށް ގޮސް ހުސްވެދާނެ ކަމުގެ ބިރު އެބައޮތެވެ.


Hiya flat thakaa gulhigen Minister Athifaa majlis ah haaziru kuranee\nހިޔާ ފްލެޓުތަކާ ގުޅިގެން އާތިފާ މަޖިލީހަށް ހާޒިރު ކުރަނީ\nހައުސިން އެންޑް އާބަން ޑިވަލޮޕްމަންޓް މިނިސްޓަރު އާތިފާ ޝަކޫރު -- ފޮޓޯ | އަހުމަދު ޝުރާއު\nބޯހިޔާވެހިކަން ފޯރުކޮށްދިނުމަށް ކުރީގެ ސަރުކާރުން ފެއްޓެވި "ހިޔާ" މަޝްރޫއާ ގުޅޭ ގޮތުން ސުވާލު ކުރުމަށް ހައުސިން އެންޑް އާބަން ޑިވަލޮޕްމަންޓް މިނިސްޓަރު އާތިފާ ޝަކޫރު ރައްޔިތުންގެ މަޖިލީހަށް ހާޒިރު ކުރުމަށް ނޯޓިސް ފޮނުވައިފި އެވެ.\nހިޔާ ފްލެޓުތަކުގެ މައުލޫމާތު އޮޅުން ފިލުވުމަށް މިނިސްޓަރު އާތިފާ މަޖިލީހަށް ހާޒިރުކޮށް އޭނާއާ ސުވާލު ކުރުމަށް އެދިފައި ވަނީ ޕީޕީއެމްއަށް ނިސްބަތްވާ މާފަންނު ދެކުނު ދާއިރާގެ މެންބަރު އަބްދުﷲ ރިފާއު (ބޮޗޭ) އެވެ. ވަޒީރުންނާ ސުވާލު ކުރުމުގެ ގާނޫނުގެ ދަށުން ރައްޔިތުން މަޖިލީހުގެ ތަޅުމަށް ކޮންމެ ވުޒާރާއެއްގެ ވަޒީރަކު ވެސް ހާޒިރުކޮށް މެންބަރުން ބޭނުންވާ ސުވާލުތައް ކުރެވޭނެ އެވެ.\nރިފާއު ކުރެއްވި ޓްވީޓު\nރިފާއު، އާތިފާ ހާޒިރު ކުރަނީ ހިޔާގެ 7000 ފްލެޓުތަކުގެ ތެރެއިން ދެ ކޮޓަރީގެ ފްލެޓާއި މަސައްކަތް ފަށާފައި ނުވާ 2500 ފްލެޓުގެ ތެރެއިން ދެ ކޮޓަރީގެ ފްލެޓުތަކަށް ބަދަލުތަކެއް ގެންނަން ކަމަށް ހައުސިން ޑިވަލޮޕްމަންޓް ކޯޕަރޭޝަން (އެޗްޑީސީ) އިން ބުނެފައިވާތީ އޭގެ ހަގީގަތަކީ ކޮބައިކަން ސާފު ކުރުމަށެވެ. އަދި ސަރުކަރުން ގެޒެޓުކޮށްފައިވާ ފްލެޓުތަކުގެ ހައްގުވެރިންނަށް ވާނީ ކިހިނެތްކަން ވެސް ސާފު ކުރުމަށް ރިފާއު ވަނީ ހުށަހަޅައިފަ އެވެ.\nހުޅުމާލޭ ދެވަނަ ފިޔަވަހީގައި އަޅާފައިވާ ހިޔާ ފްލެޓުތައް ބެހި ގޮތާ މެދު ސުވާލު އުފެދޭ އެތަށް ކަމެއް ހުރި މައްސަލަތަކެއް ފެންމަތިވި އެވެ. އެހެންކަމުން ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގަތުމަށް ފަހު އެ މައްސަލަތައް ބެލުމަށް ހާއްސަ ކޮމިޓީއެއް ނަގާ ފްލެޓުތަކުގެ މައްސަލަތައް އަންނަނީ ބަލަމުންނެވެ.\nއެ ފްލެޓުތަކާ ގުޅޭ ގޮތުން ރައީސް ސޯލިހު ވިދާޅުވެފައި ވަނީ ފްލެޓުތައް ހުރީ މީހުންނަށް ދިރިއުޅެވޭ ހާލަތުގައި ނޫން ކަމަށެވެ. އަދި ގެންނަން ޖެހޭ ބަދަލުތައް ގެންނާނެ ކަމަށް އެމަނިކުފާނު ވިދާޅުވި އެވެ.\nރައްޔިތުންގެ މަޖިލިސް ހައުސިން މިނިސްޓްރީ ހިޔާ މަޝްރޫއު\n1450 ހައުސިން ޔުނިޓު ނުނިމި ވީރާނާ ވަނީ\nމަޖިލީހުގައި އާތިފާއާ ސުވާލު ކުރަނީ


Fathan Neygey Meehaa Navakah Lai Furuvaali Fahun Fuvahmulah Falhu Nuvaa Vaahaka - Vaguthu\nފުވައްމުލަކު - ވަގުތު އިމޭޖަސް: އަމީން ފަހުމީ\n(ފުވައްމުލަކު ސިޓީ) އޭރާއި މިހާރަށް ބަލާއިރު ދިވެހިން ޤަބޫލުކުރާ، އަދި ޤަބޫލުކުރި ކަންތައްތައް ވަރަށް ތަފާތެވެ. ތާރީހީ ފަތްފުތްތަކުން މިކަން ސާބިތުވާއިރު، ދިވެހިންގެ ތާރީހު ދިވެހިންގެ އަތްމަތިން ގެއްލި ފުލޯކަށްވެގެން ދާން ވަނީ ފަށާފައެވެ. އެހެންކަމުން މިއަދު ގިނަ ބަޔަކަށް އެ ވާހަކަތަކަކީ ޤަބޫލުކުރާންވެސް ދަތި ހެއްވާ ވާހަކަތަކަށް މިވަނީ ވެފައެވެ. މިފަދަ ވާހަކަތަކަކީ އާންމުކޮށް ލިޔެ ރައްކާ ކުރެވިފައި ހުންނަ ވާހަކަތަކަށް ނުވާތީ ކަމަށް ވެދާނެއެވެ.\nޏ. އަތޮޅު ފުވައްމުލަކަކީ ދިގު ތާރީހެއް އޮތް ރަށެކެވެ. މީލާދީގޮތުން 12 ވަނަ ގަރުނުގެ ކުރިން ފުވައްމުލަކުގައި މީހުން ދިރިއުޅެފައިވާކަމުގެ ހެކި މިއަދާއި ހަމައަށްވެސް ފެންނާންހުރިއިރު، 1800 ގެ ކުރީކޮޅުގައިވެސް މިރަށުގައި 350 އަށްވުރެ ގިނަ މީހުން ދިރިއުޅުނުކަމަށްވެއެވެ. އެހެން ނަމަވެސް އެކި ފަހަރުމަތިން މިރަށް ފަޅުވެފައިވާކަންވެސް ތާރީހުން އެނގެއެވެ. އެހެން ނަމަވެސް އޭގެ އަދަދާއި ބެހޭގޮތުން އެކި މީހުންގެ ހިޔާލު ތަފާތެވެ. ބައެއް މީހުން މިރަށް4ފަހަރު ފަޅުވި ކަމަށް ބުނާއިރު، އަނެއްބަޔަކު ބުނަނީ ރަށް ފަޅުވީ3ފަހަރެއްގެ މަތިން ކަމަށެވެ.\nތުންތުން މަތިން ދެކެވޭ ވާހަކަތަކަށް ބަލާއިރު މިރަށް ފަޅުވުން ގިނަ ފަހަރަށް ގުޅިފައި އޮތީ ރަށުގައި ފެތުރޭ ހުމެއް ނުވަތަ ރޯގާއަކާއެވެ. ޖިއޮގްރަފީގެ ގޮތުން ބަލައިލާއިރު މިކަމަށް ބާރުދޭ ހެކިތަކެއް އެބަހުއްޓެވެ. ފުވައްމުލައް އުފެދިފައިވާ ގޮތަށް ބަލާއިރު، ކަޑިންމަ ބެދުމުގެ ސަބަބުން ވިލުތެރޭގައި މަސްތައް މަރުވެ ކުނިވާނެކަމީ ހަމަޔަގީނުން ހިގާފައި ހުންނާނެ ކަންތަކަށްވާއިރު، އެފަދަ ޒަމާނެއްގައި އެކަމުގެ އަސަރު ރަށުގައި އުޅޭ މަދު މީހަކަށް ނުކޮށް ނުދާނެއެވެ. ބަލިމަޑުކަން ފެތުރެންދިމާވާ ސަބަބެއްގެ ގޮތުގައި މިއީ ގިނަ ބަޔަކަށް ޤަބޫލުކުރެވޭ އެއް ސަބަބެވެ. މި ލިއުމުގައި މި ބަލައިލަނީ މިރަށް އެންމެ ފަހުން ފަޅުވެފައި އޮތުމަށްފަހު އާބާދުވި ގޮތާއިމެދު ތާރީހު ދިރާސާކުރައްވާ ގިނަ ބޭފުޅުން އިއްތިފާގުވާ ވާހަކައަކަށެވެ.\nސީދާ ތާރީހެއް އެނގެން ނެތް ކަމުގައިވީނަމަވެސް، 1800 ގެ ކުރީގެ އަހަރުތަކުން އަހަރެއްގައި ރަށުގައި ފެތުރުނު ބަލިމަޑުކަމެއްގެ ސަބަބުން އެންމެން އެކި ތަންތަނަށް ފުރައިގެން ދިއުމުގެ ސަބަބުން ގިނަ ދުވަސްތަކެއް ވަންދެން ރަށް ފަޅުވެފައި އޮތެވެ. މިރަށް ފަޅުވުމާއި ރޫހާނީ ކަންކަމާއި ވެސް ގުޅިފައިވާ ކަމަށް ބައެއް މީހުން ޤަބޫލުކުރިއިރު، އެގޮތަށް ފަޅުވެދާނެކަމުގެ ބިރު އޮތުމާއެކު މިރަށުގައި ވަޒަންވެރިވުމުގެ ވިސްނުމެއް ކުރީގައި ރަށުގައި ދިރިއުޅުނު މީހުން ނުގެންގުޅޭ ކަމަށް ބުނެވެއެވެ.\nފުވައްމުލަކު - ވަގުތު އިމޭޖަސް: އިބްރާހިމް ޝާބިލް\nރަށް ދޫކޮށްފައި ފުރައިގެންދާ މީހުންގެ ތެރެއިންވެސް ސަލާމަތްވަނީ މަދުބައެކެވެ. އެއީ އަނބުރާ މިރަށަށް މީހުން އަންނާން ބޭނުންނުވާ އެއް ސަބަބު ކަމުގައި ވެދާނެއެވެ. މިރަށުން ފުރައިގެން ބޮޑެތޮ މާކަނޑުތައް ހުރަސްކޮށްފައި ނޫން ގޮތަކަށް ހިކިފަސް ތަނަކަށް ދެވޭކަށް ނޯވެއެވެ.\nޔަޤީންކަމާއެކު އައްޑޫ އަތޮޅު މީދުއަށް މިރަށު މީހުން ދިޔަކަން މީދޫގެ ތާރީހުން އެނގެން އޮތްއިރު، މީދޫއަށް ދިޔަ ދޯނިފަހަރުތަކުގައި ގިނަ ޢަދަދެއްގެ މީހުން މަރުވެފައި ތިއްބެވެ. މަރުނުވެ ތިބި މީހުން ތިބީ ގަދަފަދަ ހުމެއްޖެހި، ހާލު ދެރަވެފައެވެ. މިގޮތަށް މަރުވެގެން ގެނެވުނު ހުރިހާ މީހުން ވަޅުލެވިފައިވަނީ މީދޫގެ “މާކަންމަތި” ކިޔާ ޞަރަޙައްދުގައެވެ. އެތަނަށް ފުވައްމުލަކު މީހުންކިޔައި އުޅެނީ 'މުލަކު ކައްބިން' އެވެ. އެތަނަކީ ކޯގަންނު ގަބުރުސްތާނުގެ ހުޅަގު ފަރާތުގައިވާ ވަކި ހާއްސަ ސަރަހައްދެކެވެ. މިތަން މިހާރުވެސް އެނގެން އެބައޮތެވެ.\nކޯގަންނު ގަބުރުސްތާނު - ވަގުތު އިމޭޖަސް: އަޝްހާދު އަބްދުﷲ\nއެންމެ ފަހުން މިރަށް ފަޅުވި ފަހަރުގައި ހުވަދޫ އަތޮޅަށް ފުރައިގެންދިޔަ މިރަށު އަންހެނަކު ހުވަދޫގެ ފަނޑިތަވެރިޔަކާއި ކައިވެނިކޮށްގެން ރަށް އާބާދުކުރުމަށް މިރަށަށް އައި ކަމަށްވެއެވެ. އޭރުގައި ފަންޑިތައަކީ ދިވެހިންގެ ތެރޭގައި އޮންނަ ޤަބޫލުކުރުންތަކާއި ވަރަށް ބޮޑަށް ގުޅިފައިވާ ކަމެކެވެ. މިދެމަފިރިންނާއެކު ފުވައްމުލަކުން ފުރައިގެންދިޔަ ބައެއް މީހުންވެސް އެރަށަށް އަނބުރާ ހިޖުރަކުރި ކަމަށްވެއެވެ.\nމިރަށުގެ ތާރީހު ދިރާސާކުރައްވާ ބޭފުޅުން ބުނާގޮތުގައި، ތިންރޭ ތިން ދުވާ ވަންދެން ރަށުތެރޭގައި އެދުރުބޭ ކިޔެވެލިތަކެއް ކިޔެވުމަށްފަހު އެހެލާފައިވާ ނަވެއް މޫދަށް ބޭލިއެވެ. އަދި ރަށުގައި އޭރުގައި ތިބި މީހުން އެއްތަނަކަށް އެއްކޮށް އޭގެތެރެއިން ފަތަން ނޭގޭ މީހުން ނަވަށް އެރުމަށް އަމުރުކުރުމުން ނަވަށް އެރީ އެންމެ މީހެއް ކަމުގައި ވެއެވެ.\nރަށަށް ދިމާވެފައިވާ ކަމަކީ އެއީ ކަމަށް ބުނެ މުދިންބެ އެ ނައުގެ ވާތައް ކަނޑައި، އޮޔާއި ދާން ދޫކޮށްލުމަށްފަހު ބުނި ކަމަށްވެއެވެ، "މިރަށަށް ދިމާވި މުސީބާތުން މިރަށް ސަލާމަތްވީ"އެވެ. އޭގެ ފަހުން ފުވައްމުލައް ފަޅުވެފައި ނުވާކަމަށް ބުނެ އުޅެއެވެ.\nމާޗް 14, 2017 - 12:54\nގުޑް ޖޮބް ސްޓްރޭންޖާރ ފުރޮމް ދަ ކޯން ފީލްޑް... (:\nމާޗް 14, 2017 - 07:02\nތި ބުނާ އެދުރުކަލޭގެފާނަކީ މޫނުފާކު އެދުރުކަލޭގެފާނު ކަމަށް ބުނެވެނީ ނަމަވެސް އޭނަ އަކީ ހަތަރު ކަށިމަތި ފުވައްމުލަކު މީހެއް ބޭނުމިއްޔާ އާއިލީ ވަނަވަރު ކިޔާދީފާނަން\nމާޗް 14, 2017 - 00:14\nބަލާނެ ކަމެއް ވެސް ނެތް ހަމަ ސީދާ އިންޑިއާގެ ބުދު ދީން.....\nމާޗް 13, 2017 - 12:36\nސުބުހާނަﷲ. ދެން އެމީހަށް ވީ ކިހިނެއްބާ؟


SunOnline: Midhiya aharu AG offeehun 50 meehakah vakeelun hamajassaidhin\nމިދިޔަ އަހަރު އޭޖީ އޮފީހުން 50 މީހަކަށް ވަކީލުން ހަމަޖައްސައިދިން\nނަޖާހު މަސްއޫދު 21 Jan 2020, 15:47\nޑިސެމްބަރު 15، 2019: ބަންޑާރަނައިބު އިބްރާޙިމް ރިފްއަތު --- ސަން ފޮޓޯ/ މުޒައްޔިން ނާޒިމް\nމިދިޔަ އަހަރު އޭޖީ އޮފީހުން 50 މީހަކަށް ގާނޫނީ ވަކީލުން ހަމަޖައްސައިދީފައިވާ ކަމަށް އެ އޮފީހުގެ ތަފާސްހިސާބުތަކުން ދައްކައިފި އެވެ.\nޖިނާއީ ބޮޑެތި މައްސަލަތަކުގައި ތުހުމަތުކުރެވޭ ފަރާތްތަކުގެ ތެރެއިން މާލީ ތަނަވަސްކަން ނެތް ފަރާތްތަކަށް ގާނޫނީ އެހީތެރިކަން ފޯރުކޮށްދިނުމަކީ އޭޖީ އޮފީހުގެ ޒިންމާއެކެވެ.\nއޭޖީ އޮފީހުން އާންމު ކުރި ތަފާސްހިސާބުތަކުން ދައްކާ ގޮތުގައި ގާނޫނީ ވަކީލުން ހަމަޖައްސައިދިނުމަށް އެދި އެ އޮފީހަށް މިދިޔަ އަހަރު 105 މީހަކު ފޯމު ހުށަހަޅާފައިވެ އެވެ. އޭގެ ތެރޭގައި 35 ބިދޭސީން ހިމެނެ އެވެ.\nއޭގެ ތެރެއިން 50 މީހަކަށް ވަކީލުން ހަމަޖައްސައިދީފައިވާއިރު 39 ފޯމުުގައި ހުންނަން ޖެހޭ މައުލޫމާތު ނެތުމުން ގޮތެއް ނިންމާފައި ނުވެ އެވެ. ވަކީލުން އައްޔަންކޮށްދިނުުމުގައި ބަލާ މިންގަނޑުތަކަށް 13 މީހަކު ނުފެތޭތީ ވަކީލަކު އައްޔަންކޮށް ނުދޭން އޭޖީ އޮފީހުން ނިންމާފައިވެ އެވެ. އަދި ފޯމުލީ ފަރާތްތަކުގެ ތެރެއިން ތިން ފަރާތަކުން ވަނީ ވަކީލަކު އައްޔަންކޮށްދޭން ބޭނުން ނުވާ ކަމަށް ފަހުން އަންގައިފަ އެވެ.\nމިދިޔަ އަހަރު އޭޖީ އޮފީހުން ވަކީލުން ހަމަޖައްސައިދިން މިންވަަރަކީ އޭގެ ކުރީ އަހަރާ އަޅާބަލާއިރު 117.39 އިތުރު އަދަދެކެވެ. އޭގެ ކުރިން 2018 ވަނަ އަހަރު އޭޖީ އޮފީހަށް 57 މީހަކު ފޯމުލި އިރު އޭގެ ތެރެއިން ވަކީލުން ހަމަޖައްސައިދިނީ 23 މީހަކަށެވެ.


Suarez ah aniyaa vumun Barcelona in forward eh hoadhanee | Mihaaru\n13 ޖެނުއަރީ 2020 - 13:01\nއުމުރުން 32 އަހަރުގެ ސުއަރޭޒް ވަނީ މި ސީޒަނުގައި ބާސެލޯނާ އަށް ކުޅުނު 23 މެޗުން 14 ގޯލު ޖަހައިފަ އެވެ. ސުއަރޭޒްގެ ކަކުލަށް ލިބިފައިވާ އަނިޔާގެ ސަބަބުން އޮޕަރޭޝަން ކުރަން ޑޮކްޓަރު ލަފާދިނުމުން އެކަން އެގޮތަށް ކުރިއަށް ގެންދަން ބާސެލޯނާ އިން ނިންމީ އެވެ. އޮޕަރޭޝަން ކުރުމާ އެކު ސުއަރޭޒަށް އެންމެ އަވަހަށް ކުޅުމަށް އެނބުރި އާދެވޭނީ ހަ ހަފްތާ ފަހުން ކަމަށް މީޑިއާ ރިޕޯޓްތައް ބުނެ އެވެ. އަދި އަނިޔާއިން ރަނގަޅުވުމުގައި ލަސްތަކެއް ދިމާވެއްޖެނަމަ މި ސީޒަނުގައި ދެން ސުއަރޭޒް ނުފެނުމުގެ ބިރު ވެސް އެބައޮތެވެ.\nސުއަރޭޒް އެންމެ ފަހުން ކުޅުނީ ސްޕެނިޝް ސުޕަ ކަޕް ސެމީ ފައިނަލުގައި އެތުލެޓިކޯ މެޑްރިޑް އަތުން 3-2 އިން ބާސެލޯނާ ބަލިވި މެޗުގަ އެވެ. ސުއަރޭޒަށް އަނިޔާވުމުން ބާސެލޯނާގެ ފޯވާޑް ލައިނުގައި ތަޖުރިބާހުރި ސީނިއާ ކުޅުންތެރިންގެ ގޮތުގައި ތިބީ ލިއޮނަލް މެސީ އާއި އެންޓޮއިން ގްރީޒްމަން އެވެ.\nބާސެލޯނާ މި ވަގުތު ސްޕެނިޝް ލީގުގެ އެއް ވަނައިގައި އޮތްއިރު، ޗެމްޕިއަންސް ލީގުގެ ދެ ވަނަ ބުރުގައި އިޓަލީގެ ނަޕޯލީއާ ބައްދަލުކުރާނެ އެވެ. އެ ދެ މުބާރާތުގައި ރަނގަޅު ނަތީޖާތަކެއް ނެރެން ބާސެލޯނާ އިން އަމާޒުހިފާފައިވާއިރު، އެކަން ކުރުމަށް ހަމައެކަނި މެސީ އާއި ގްރީޒްމަންގެ އިތުރުން ޒުވާން ތަރި އަންސޫ ފާޓީ އާއި އަނިޔާގެ މައްސަލަ ގިނައިން ކުރިމަތިވަމުން އަންނަ އޮސްމާން ޑެމްބެލޭ އަށް ބަރޯސާވެވެން ނެތް ކަމަށްވާ ބާސެލޯނާގެ މެނޭޖްމަންޓުން ގަބޫލުކުރެ އެވެ.\nރިޕޯޓްތައް ބުނާގޮތުން ބާސެލޯނާ އިން ފާރަލަމުން އަންނަ ފޯވާޑުންގެ ތެރޭގައި އިންޓަގެ ލޯން އެއްބަސްވުމެއްގެ ދަށުން ފްލަމެންގޯ އަށް ކުޅެމުން އަންނަ ގަބްރިއެލް ބާބޯސާ (ގަބިގޯލް) އާއި ލިޔޯންގެ ފްރާންސް ފޯވާޑް މޫސާ ޑެމްބެލޭ ހިމެނެ އެވެ. މިއީ އިނގިރޭސި ޕްރިމިއާ ލީގުގެ ޗެލްސީން ވެސް ހޯދަން މަސައްކަތްކުރަމުން އަންނަ ދެ ކުޅުންތެރިންނެވެ.\nބާސެލޯނާގެ ކޯޗު އާނެސްޓޯ ވަލްވޭޑޭގެ މުސްތަގުބަލާ މެދު ސުވާލު އުފެދިފައިވާއިރު، އެ މަގާމާ ހަވާލުވާން ބާސެލޯނާގެ ކުރީގެ މިޑްފީލްޑަރު އަދި ގަތަރުގެ އަލް ސާދުގެ ކޯޗު ޒަވީ ހެނާންޑޭޒް ހުރީ ތައްޔާރަށެވެ. އެކަމަކު ޒަވީ ބޮޑަށް ބޭނުންވަނީ މި ސީޒަނަށް ފަހު އެ މަގާމާ ހަވާލުވާށެވެ. ނޫނީ ވަލްވޭޑޭ އަމިއްލަ އަށް އެ މަގާމުން އިސްތިއުފާ ދީފިނަމަ ވެސް ޒަވީ ޓީމާ ހަވާލުވާން ތައްޔާރުކަމަށް މީޑިއާ ރިޕޯޓްތައް ބުނެ އެވެ.


ރާސްތާ 16 – Esfiya\nހިތާމަ އެހެނިހެން ލޯބި July 18, 2018\nޖާޒީލައިގެން ތައްޔާރުވެލުމަށްފަހު އާރާޝް އޭނާގެ ފޯނު ބަލާލީ އަފްރާ ނޫނީ މާނީގެ މެސެޖެއް އިންތޯއެވެ. ނަމަވެސް އޭނާގެ ހިތް މާޔޫސްވީ އެކަކުގެވެސް މެސެޖެއް ނެތުމުންނެވެ. އެންމެ ކުޑަމިންނުން ގުޑްލަކް މެސެޖެއްވެސް ނެތެވެ.\nމާއިޒްގެ ހާލުވެސް އާރާޝެކޭ އެއްފަދައެވެ. ލޯބިވާ ކޮއްކޮއާ ލޯބިވެރިޔާގެ އިތުރުން އާއިލާ މެންބަރެއްގެވެސް މެސެޖެއް ނެތުމުން އޭނަ ދެރަވިއެވެ.\nއިޝްމާގެ މެސެޖެއް އިންތޯ އެންމެ ފަހުފަހަރަށް އަކްމަލް ބަލާލިއެވެ. އެހެނަސް ހިތުގައި ރިއްސާލީ އިޝްމާގެ މެސެޖެއް ނެތުމުންނެވެ. އެހެނަސް ހިތްހަމަޖައްސާލީ އިޝްމާ މެސެޖުކުރަން އޭނާއަކީ އެއްވެސް ހައިސިއްޔަތެއް ހުރި މީހެއް ނޫންކަން ހިތަށް އަރުވާލަމުންނެވެ.\nމާނީ އިންތިޒާރު ކުރަމުން ދިޔައީ މެޗު ފެށޭނެ އިރަކަށެވެ. އޭނާގެ ހަޔާތުގައިވެސް ގައުމީޓީމު ކުޅޭ ފައިނަލް މެޗެށް ބަލާލުމަށްޓަކައި ދަނޑަށްއައި ފުރަތަމަ ފަހަރުކަމުން އާ އިހްސާސްތަކެއް ކުރެވެމުން ދިޔައެވެ. އޭނާ ހުރީ ސަޕޯޓްކުރަން ކެތްމަދުވެފައެވެ. ބެންޗްޓީމް ބެންޗަށް ދިއުމަށްޓަކައި ދަނޑަށް ނުކުތުމުން އޭނަ އެމަންޒަރު އޖޝްމާ އަދި ނަވްޔާއަށް ދައްކާލިއެވެ.\nރެފްރީގެ އެންގުމާއެކު ދެތީމުގެ ކުޅުންތެރިންވެސް ދަނޑަށް ނުކުތެވެ. ހުރިހާ ކުޅުންތެރިންގެ ހިތްވެސް ބާރަށް ތެޅެމުން ދިޔައެވެ. ދަނޑުގައި ތިބި ދިވެހި ސަޕޯޓަރުންފެނި ކުޅުންތެރިންގެ ރޫހު އިތުރަށް އާލާވިއެވެ. ސިޕޯޓަރުންގެ ތެރެއިން އާރާާޝްއަށް މާނީ ފެނުނެވެ. އޭނާ ފުރަތަމަ ހީކުރީ އެއީ އޭނާއަށް ހީވިގޮތްކަމަށެވެ. އެހެނަސް މާނީގާތު ތިބު ނަވްޔާއާ އިޝްމާ އަދި އަޝްވާ ފެނުމުން އެއީ މާނީކަން އާރާޝްއަށް ޔަގީންވިއެވެ. މާނީ އޭނާއަށް މެސެޖް ނުކުރި ސަބަބު އިނގުނެވެ. ދެން އޭނާގެ ލޯ ހޯދާލީ އަފްރާއެވެ. މާނީމެން ތިބި ދިމާ މަތީ ގޮނޑިބަރީގައި ތިބި އަފްރީން އަދި ރައުފާ އޭނައަށް ފެނުނެވެ. އެދެމީހުންގެ މެދުގައި މޫނު އަޅާފައި ހުރި މީހަކީ އަފްރާކަން ދެނެގަންނާކަށް އާރާޝްއަކަށް އުނދަގުލެއް ނުވިއެވެ. އޭނާ ވަގުތުން މާއިޒްއަށް އެމީހުން ދެއްކިއެވެ. މާއިޒް އެދިމާއަށް ބަލާލިއިރު މާނީވެސް ހުރީ އެދިމާއަށް ބަލަންށެވެ. އެމީހުންނަށް ހިނިތުންވެލަމުން މާނީ އެއްލޯ މަރާލިއެވެ. އަދި އަތުގެ އިޝާރާތުން މާއިޒަށް ނަވްޔާ ދައްކާލިއެވެ. މާއިޒްއާ އާރާޝްގެ އަޒުމް އިތުރަށް ވަރުގަދަވިއެވެ.\nއަކްމަލްއަށް އަންހެންކުއްޖަކު ހަނައަޅާހެން ހީވެގެން ބަލާލިއިރު ފެނުނީ އިޝްމާއެވެ. އޭނާ ހީކުރީ ހޭލާ ހުއްޓާ ހުވަފެން ފެންނަނީ ކަމަށެވެ. އެހެންވެ އެސްފިޔަ ޖަހާލުމަށްފަހު ލޯހުޅުވާލިއެވެ. އިޝްމާ ނުގެއްލި ހުރިތާގައި ހުއްޓެވެ. އިޝްމާގެ އިތުރުން ރައުފާއާ ނަވްޔާވެސް އޭނައަށް ފެނުނެވެ. ދާނިޝްއާ އަރްޝާދްވެސް ތަން ކޮލެއް ދުރުގައި ހުރި ގޮނޑީގައި ތިބިތަން އަކްމަލްއަށް ފެނުނެވެ. ރައުފާމެން އޭނައަށް ހަނާއެޅިއެވެ. ލިބުނު އުފާވެރިކަމުގައި އޭނައަަށް އަނގަހުޅުވައިގެން އިނދެވުނެވެ.\nއަފްރާގެ ލޮލުގައި ރަންމުތީ ތަކެއް ފަދައިން ކަރުނަ ބަބުޅަމުން ދިޔައެވެ. އޭނާގެ ލޯބިވާ ދަރިފުޅު ބޮޑުވެގެން މޮޅި ޤައުމު ފަޚުރުވެރިކޮށްދޭން އަތުކުރި އިޅާލައިގެން ނުކުމެހުރި މަންޒަރުފެނުމުން އުފާވިއެވެ. އާރާާޝް އޭނާއާ ދިމާއަށް ބަލާލުމުން ބޮޑުވާއިނގިލި ހިއްލާލިއެވެ.\nމަންމައާ ކިތަންމެ ދުރުގައި ހުއްޓަސް މަންމަގެ ލޮލުން ފާޅުވަމުން ދިޔަ އުފާވެރިކަމުގެ ކަރުނަތައް އާރާޝްއަކަށް ސިއްރެއްނުވިއެވެ. އަފްރާއާ ދިމާއަށް ބަލާލުމަށްފަހު ބޯޖަހާލީ ހުރިހާ ކަމެއްވެސް ރަނގަޅުވާނޭ ބުނާފަދައަކުންނެވެ.\nއަރްޝާދްގެ ހިތުގައިވެސް ތަފާތު ޝުޢޫރުތަކެއް ހިނގަމުން ދިޔައެވެ. އެހެނަސް އިސްއުފުލައިލައި އާރާޝްއާ ދިމާއަށް ބަލާލާކަށްވެސް އޭނާއަކަށް ނުކެރުނެވެ. ފަރިފުޅާއޭ ކިޔާ ކިތަންމެ ގޮވާލަން ބޭނުން ކަމުގައިވިޔަސް އެކަން ކުރެވޭކަށެއްނެތެވެ.\nއަަހުސަމް އޭނާގެ މަންމަމެން މަތިން ހަނދާންވިއެވެ. މަންމައާ ބައްޕަ އަދި އިސްރާ ދަނޑުގައި މެޗު ބަލަން ނެތްކަމުގައި ވިޔަސް ޓީވީން ބަލާނެކަން އޭނާއަަށް އެނގެއެވެ. އެމީހުން އެންމެ ފަހުވަގުތުގައި ކޮށްފައި ހުރި ހިތްވަރުދިނުމުގެ މެސެޖުތަކުން އޭނާ ހިތްވަރު ލިބިގަތެވެ. މުޅި ޤައުމު ފަޚުރުވެރިވާފަދަ ދަރިއަކަށްވާން ހިތުގައި އަޒުމް ކަނޑައެޅިއެވެ.\nރާއްގޭގެ ޤައުމީ ސަލާން ކުޅެވުނު ގަޑީ ސަޕޯޓަރުންނާއި ކުޅުންތެރިން ފޯރިއާ ޖޯޝުގައި ޤައުމީސަލާން ކިޔެވެ. ކުޅުންތެރިންގެ ޤައުމީ ޖޯޝާ ލޭ ކެކެމުންދިޔައެވެ.\nރެފްރީކަށިގަނޑު ފުމުމާއެކު އިންޑީއާ ޓީމުގެ ކުޅުންތެރިން މެޗުފެށިއެވެ. އިންޑިއާ ސަޕޯޓަރުންނަށްވުރެ ދިވެހިސަޕޯޓަރުންގެ އަޑުގަދައެވެ.\nފުރަތަމަ ފަސްމިނެޓްހޭދަވީ ދެތީމުންކުރެ އެއްވެސް ޓީމަކަށް ރަނގަޅު ހަމަލާއެއް ނޫފެއްދިއެވެ. މެޗުގެ ހަވަނަ މިނެޓުގައި ރާއްޖޭގެ ފަހަތުން މާއިޒަށް ހެދުނު ގޯހަކުން އިންޑިއާއިން ރަނަގަޅު ހަމަލާއެއް އުފެއްދިއެވެ. މާއިޒް އަކަމްލައަަށް ދޭން ޖައްސާލި ބެކްޕާސް ލިބުނީ އިންޑިއާގެ ކެޕްޓަން ސުނިލް ޗެތްރީއަށެވެ. ދެކުނު އޭޝިޔާގެ އެންމެ މޮޅު އެކުޅުންތެރިޔާ ގޯލްގެ ތިރީ ކަނާ އަމާޒުކޮށް ފޮނުވާލި ހަމަލާ ހުށިޔާރުކަމާއެކު އަކްމަލް ކޯނަރަކަށް ބޭރުކޮށްލިއެވެ. އެވަގުތު މުޅިދަނޑު ދިވެހި ސަޕޯޓަރުންގެ އަޑުން ގުގުމާލިއެވެ. މާއިޒަށް ހެދުނު ގޯހުން އޭނަ މާޔޫސްވިއެވެ. އެހެނަސް ޓީމުގެ ކެޕްޓަން އަދި ތަޖުރިބާކާރު ޑިފެންޑަރު ނަވީންއައިސް އޭނައަަށް ހިތްވަރުލާދިނުމުން މާޔޫސްކަން ފިލާދިޔައެވެ.\nއިންޑިއާއިން ނެގި ކޯނަރު ދިޔައީ ބޭރަށެވެ. އެހެންކަމުން އެތަނުން ގޯލްކިކެއް ލިބުނެވެ. އަކްމަލް ސަައްޕުޖަހާ ފޮނުވާލި ބޯޅަ އެރީ ސީދާ އަހުސަމްގެ ފަޔަށެވެ. އަހުސަމް ހަލުވިކަމާއެކު އިންޑިއާގެ ދެޑިފެންޑަރުން އެކަނިމާއެކަނި ގޮސް ޕެނަލްޓީ އޭރިއާ ތެރެއަށްވަނެވެ. އެއަށްފަހު އޭނާގެ ކަނާއަތްފަޅީގައި ހުރި އާރާޝްއަށް ބޯޅަ ޕާސްކުރިއެވެ. އާރާޝް އެއްފަހަރުން ޖަހާ ގޯލާދިމާއަަށް ފޮނުވާލިބޯޅަ އިންޑިއާގެ އިސްކޮޅުންދިގު ކީޕަރު ގުރުޕްރީތް ސިންގް ދިފާއުކުރިއެވެ.\n“އާރާޝް އަޅޭ ކީއްތިކުރީ!!” މާނީއަށް އިށީންދެގެނެއް ނީންދެވެއެވެ. ކޮޅަށް ތެދުވެފައި އޭނާ ބިންމަތީގައި ދެފައި ތަޅައިގަތެވެ.\n“އަހުސަމް އާރާޝްއަށްލީ ޕާސްވަރަަށް ރީތި އާރާޝްގެ ނިންމުންވެސް ގޯހެއްނޫން. އެ ކީޕަރުގެ މޮޅު ސޭވެއް ފެނިގެން އެދިޔައީ. ދެ ކީޕަރުންގެ ފަރާތުންވެސް ސޭވެއް ފެނިގެން ގޮއްސި” މެޗު އެނަލިސްޓްކުރަމުން ދިޔަ ރާއްޖޭގެ މަޝްހޫރު ފުޓްބޯޅަ އެނެލިސްޓް ރިވަމް ދެކީޕަރުންގެ ކުޅުން ފާހަގަކުރިއެވެ.\nފުރަތަމަ ހާފް ނިމިގެންދިޔައީ ދެޓީމުކުރެއް އެއްވެސް ޓީމަކަށް ލަނޑެއްނުޖެހިއެވެ. މާގިނަ ހަމަލާތަކެއްވެސް އުފެއްދޭގޮތެއް ނުވެއެވެ. ދެ ޓީމުގެ ގޯލްކީޕަރުންނަށް މާބޮޑު ނުރައްކަލެއްނުވެއެވެ.\n“ކަލޭމެން ކިހިނެއް ތިކުޅެނީ ރާއްޖޭގެ އެ ޓީމުކޮޅަށް ލަނޑެއް ނުޖެހިގެން ތިއުޅެނީ. މަށަށް ޔަގީން ތަންކޮޅެއް ބަލާލާފަ އެކޮޅަށް ހަމަލާއެއް ފޮނުވާފިއްޔާ އެ ވަންނާނެކަން. އެތާ ކީޕަރަކީ އެންމެ އަށާރަ އަހަރުގެ ކުއްޖެއް ތަޖުރިބާ މަދުވާނެ. ޑަމީއެއް ޖައްސާފިއްޔާ އެ ސޮރު ހުންނާނީ ވާނުވާގަ އެންމެ ލަނޑެއް ޖެހުނަސް އަހަރުމެން ކޮޅަށް މުޅި މެޗު އެނބުރޭނެ. އެހެންވީމަ ކަލޭމެން ލަނޑެއް ޖަހަންވީ އަރްނަބްމެން ވެސް ކުރިއަށް ޖެހިގެން ކުޅެންވީ.” ގޯލެއް ނުޖެހި ފުރަތަމަ ހާފް ނިމުމުން އިންޑިއާގެ ކޯޗު ހުރީ ފުދޭވަރަކަށް ރުޅިގަދަވެފައެވެ. އެހެންވެ ދެހާފް ދެމެދުވެސް ކުޅުންތެރިން އެއްކޮށްގެން ހަދަންވީގޮތް ކިޔާދެމުން ދިޔައެވެ.\n“ވަރަށް ރަނގަޅު އަހަރުމެން ކޮޅަށް ގޯލެއްނުވަދެ އެއް ހާފްނިންމާލީމަ އަހަރެން ވަރަށް ހިތްހަމަޖެހޭ. އަކްމަލްގެ އެސޭވް އެއީ އެހެން ކުޅުންތެރިންނަށް ލިބުނު ހިތްވަރެއް. އަދި އިދިކޮޅުޓީމް ޕްރެޝަރަށް ވެއްޓުނު. މާއިޒް ބައެއް ފަހަރު މިސްޓޭކްސްވެސް ހެދޭނެ އިނގޭ އަހަރެން ވަރަށް އުފާވެއްޖެ އެހެދުނު މިސްޓޭކްގެ ސަބަބުން މާޔޫސްވުމުގެ ބަދަލުގައި އިތުރު އެފޮޓްލައިގެން މާއިޒް ކުޅުނީމަ. އަހަންނަށް ހީވަނީ އެއީ ކަންނޭންގެ އިދިކޮޅަށް ނުރައްކާ ހަމަލާއެއް ނުފޮނުވިގެން އެއުޅޭ ސަބަބަކީ. އެވެރެޖްކޮށް ހުރިހާ ކުދިންގެ ކުޅުންވެސް ރަނގަޅު” ހުރިހާ ކުޅުންތެރިންނަށް ކޯޗު ހިތްވަރުލައިދިނެވެ.\nމެޗުގެ ދެވަނަ ހާފު އިންޑިއާއިން ފެށީ ބަދަލަކާއެއްކޮށެވެ. ފަހަތަށް ކުޅެމުންދިޔަ ހަރްމަންޖީތޯގެ ބަދަލުގައި ފޯވާޑް އާޝިގްކުޅެން ނިކުތެވެ. އެކަމުންވެސް އިންޑިއާ ލަނޑުޖަހަން ބޭނުންވެފައި ހުރިވަރު އެނގިގެންދިޔައެވެ.\nދެވަނަހާފް ފެށީ ރާއްޖެއިންނެވެ. ޔުއާން އަރިމަތިން ހިފައިގެން ދިޔަ ބޯޅަ ޖައްސާލީ އާރާޝަށެވެ. އާރާޝް ރީތިކޮށް ބޯޅަ ކޮށްޓާލުމަށްފަހު ޒަޔާނަށް ނަގާދިނެވެ. ޒަޔާން ބޮލުންޖެހި ބޯޅަދިޔައީ އަރިމަތިން ގޯލްކިކަކަށް ބޭރަށެވެ. އިންޑިއާގެ ކީޕަރު އަވަހަށް ބޯޅަ ކުރިއަަށް ފޮނުވާލިއެވެ. ނަމަވެސް އިންޑިއާ ކުޅުންތެރިއަކަށް ލިބުމުގެ ބަދަލުގައި ބޯޅަލިބުނީ ފާއިންއަށެވެ. ފާއިން ހަމަޖެހިލައިގެން ބޯޅަ ކޮންޓްރޯލް ކޮށްފަ ޝައިމަށް ދިނެވެ. އަވަހަށް ކުރިއަށް ބޯޅަފޮނުވުމުގެ ބަދަލުގައި ފަހަތުން ރީއްޗަށް ބޯޅަހިފަހައްޓައިގެން ރާއްޖެއިން ކުޅެމުންދިޔައެވެ.\nއަކްމަލް ވައަތްފަޅީގައި ހުރި މާއިޒަށް ބޯޅަދިނެވެ. މާއިޒް މަޑުމަޑުން ބޯޅަހިފައިގެން ކުރިއަށް އެރުމަށްފަހު އަހުސަމްއަަށް ދިނެވެ. އަހުސަމް އިންޑިއާ ކުޅުންތެރިއެއް ކައިރިން ނައްޓާލުމަށްފަހު އާރާޝްއަށް ބޯޅަ ޕާސްކޮށްލިއެވެ. އާރާާޝް ބޯޅަޖެހުމުގެ ކުރިން އިންޑީއާގެ އަރްނަބް އާރާޝްފައިގަ ދަތިއަޅުވާ ވައްޓާލިއެވެ. ނަމަވެސް ރެފްރީ ދެއްކީ ޕްލޭއޮންއެެވެ. ދިވެހި ސަޕޯޓަރުންގެ ލޭހޫނުވިއެވެ. މުޅި ދަނޑު ގުޑައިގެން ދާވަރަށް ހަޅޭއްލަވަންފެށިއެވެ.\nމާނީގެ ލޮލުން ހީވަނީ އަރްނަބް އަންދާލަފާނެ ހެންނެވެ. ކުދިކިޔަމުން ދިޔައިރު އޭނާއަށް ކިޔެނީ ކީކޭކަންވެސް ނޭންގެއެވެ.\nއާރާޝް ވެއްޓުމާއެކު މަގޭދަރިއޭ އަފްރާއަށް ބުނެވުނެވެ. ނަސީބަކުން އެއަޑު އިވޭ ވަރަށްވުރެ ދަނޑުގައި ސަޕޯޓަރުންގެ އަޑުގަދައެވެ. އާރާޝްވެއްޓުމުން އަފްރީނަށް މޭގައި އަތްއަޅާލެވުނެވެ. އަފްރާއެކޭ އެއްވަރަށް އޭނަވެސް އާރާޝްދެކެ ލޯބިވެއެވެ.\nދާނިޝްގެ ފަޔަށް އަރްޝާދް އަތުގެ ހަމަލާއެއް އެރިއެވެ. ދާނިޝަށް ވީތަދުން ހަޅޭއްވެސް ލަވައިގަނެވުނެވެ. އެއްޗެކޭ ބުނަންވެގެން އަރްޝާދާ ދިމާއަށް ބަލާލިއިރު އޭނާގެ ރުޅިވެރި މޫނުފެނިފައި ދާނިޝް ހިމޭންވިއެވެ.\nސުމާ ތޫލި އަޑަކުން ހަޅޭއްލަވައިގަތީ އާރާޝްވެއްޓުމުންނެވެ. އޭނާ އުޅެމުންދިޔަ ވައްތަރުން ހުރިހާ ކުދިންވެސް ތިބީ އޭނާދެކެ ހިތްހަމަ ނުޖެހިފައެވެ.\nމެޗުގެ ދެވަނަ ހާފްވެސް ނިމިގެންދިޔައީ ސުމެއް ސުމެއްގެ ނަތީޖާއަކުންނެވެ. ނަތީޖާ ނެރުމަަށްޓަކައި ފަނަރަ މިނެޓުގެ ދެހާފް ކުޅެންޖެހުނެވެ.\nއެމީހުންނަށް ލަނޑު ނުޖެހުމުން އިންޑިއާ ކުލުންތެރިން ރުޅިގަދަވަމުން ދިޔައެވެ. ކޯޗުވެސް ހުރީ ސައިކުރައެއްހެން ކެކިކެކިއެވެ. މެޗުގެ ތަފާސްހިސާބަށް ބަލާއިރު ފައުލްކުމުން ފިޔަވާ ރާއްޖެ އުޅެނީ ކުރީގައެވެ.\nއިތުރުވަގުތުގެ ތެރޭގައި އިންޑީއައިން ކުޅެމުން ދިޔައީ ފިޒިކަލްގޭމެކެވެ. ނަމަވެސް ރާއްޖޭކުޅުންތެރިން އެކުޅުންތެރިންގެ މެންޓާލިޓީ ގޭމުން އިންޑިއާގެ ފިޒިކަލް ގޭމްގެ މައްޗަަށް ކުރި ހޯދަމުންދިޔައެވެ. ރާއްޖޭ ކޯޗު ކުޅުންތެރިންނަށް ހިތްވަރު ލައިދެމުން ދިޔައިރު އިންޑިއާ ކޯޗުދިޔައީ ރާއްޖޭގެ ޒުވާންކުޅުންތެރިންނަށް ތައުރީފް ކުރަމުންނެވެ. ރާއްޖޭގެ ސަޕޯޓަރުންވެސް ދެގޮތެއްނެތި ދިވެހިޓީމަށް ސަޕޯޓްކުރަމުންދިޔައެވެ.\nސަތޭކަ ނަވާރަމިނެޓު ކުޅެވިގެން ދިޔައިރު އިންޑިއާގެ ކުޅުންތެރިން ތިބީ ވަރުބަލިވެގެން ހަލާކުވާން ކައިރިވެފައެވެ. އެހެނަސް އެމީހުން މަސައްކަތްކުރީ ލަނޑެއް ޖެހޭތޯއެވެ.\nއިތުރުވަގުތުގެ އެންމެ ފަހު ސުކުންތު ތެރޭގައި އިންޑިއާގެ އާޝިޤް ސުނިލް ޗެތްރީއަށް ބޯޅަ ނަގައިދިނެވެ. އެވަގުތު ދިވެހި ހުރިހާ ސަޕޯޓަރުންތިބީ ނޭވާ ހިފަހައްޓާލައިގެންނެވެ.\nސީދާ ޗެތްރީގެ ފަޔަަށް ވެއްޓުނު ބޯޅަ އެއްވެސް ހުަރަހެއް ނެތި ގޯލްގެ މަތީކަނަަށް ވަނެވެ. އެއާކު އިންޑިއާގެ ސަޕޯޓަރުންނާއި ކުޅުންތެރިންގެ އަޑު ގަދަވިއެވެ. ހުރިހާ ކުޅުންތެރިން ޗެތްރީގަޔަށް އެރިއެވެ. ކޯޗުވެސް ހީވަނީ އެހެން ފަދަކަމެއް ވެގެން އުޅުނުހެންނެވެ.\nއަކަމަލް ހުރީ ޝޮކެއްގައެވެ. އެންމެ ފަހުވަގުތު އޭނާކޮޅަށް ލަނޑެއް ވަނުމުން ޤަބޫލުނުކުރެވިފައެވެ. މުޅި ދިވެހި ރާއްޖެވެސް އެކީ ހިމޭންވެގެން ދިޔައެވެ.\nއާރާޝްގެ ލޮލުން އިޚްތިޔާރަކާ ނުލާ ކަރުނަ ފައިބަން ފެށިއެވެ. އެއޮށް މޮޅަށް ކުޅެ އަދި އެންމެ ފަހުވަގުތުގައި ބަލިވުމުން ހިތަށް ބަޔާންކުރަންދަތި ދަތިކަމެއް ލިބުނެވެ.\nވީދެރައިން އަހުސަމް ދަނޑުމައްޗަށް ދެމުނެވެ. ނުރޯން މަސައްކަތް ކުރިއެއްކަމަކު ހިތުގައި ޖެހިގެން ބާރަށް ރޮވެން ފެށުނެވެ.\nމާއިޒް ޖާޒީގެ ނަގައި މޫނުގައި އަޅާލިއެވެ. އެންމެ ފަހުވަގުތު ކޮޅަށް އެކަހަލަ ލަނޑެއް ވަނުމުން ހިތްކުދިކުދިވިއެވެ. ލޮލުން ފައިބަމުންދިޔަ ކަރުނަތަކުން ޖާޒީ ތެމުނެވެ.\nރެފްރީގެ ކަށިގަނޑުގެ އަޑާއެކު ހުރިހާ ކުލުންތެރިންވެސް ނުތަނަވަސްވިއެވެ.\nSlm readers miothy mi vaahakaige 16vana bai. Lasvikamahtakai varah bodah maafah edhen kudakoh busy vegen lasvy. Matchah kihineh mi vy? Enme fahu vahuthu baikolhah landu evany. Enmen rohvvalaafa\nMe first dhw ??Buddy ,this prt is wndrfl stry….\nVarah reethi mi part vs .\nmaasha allah…. hama v habeys stry\nnd i’m second dhw… hehe mayathaa v baraabaru ngey first hoadhy viyya\neyy naash eii ahen maya ekey\nThat means our maya ge m akuru einy simple khney dhw…\nStry vrh rythi n so interesting football v ma… hehhe\nStry vrh rythi n so interesting football v ma… ❤❤\nOMG! Mi prt ves vrh rythii ekamm.. India molhu V ???? No No No ???????????? Dhen… maaiz aa Aaraasha aa Ahusam men kihaa varakah masakkaiy kuri.. alheyyy.. Akmal ves kihaa dhera vaane.. enme fahu sikunthuga viyyya ??? even m sad too.. ?????.. BTW vaahaka assu ves vrh salhi ingeyyy.. ??\nStry Kiyaa Man\nMasha allah.eii off side goal eh dhw.ehen noony kada vaane.waiting4nw part.-salaam-????\nBaby girl ❤\nVrh vrh loabi…..when next part. ….. curiously wating waiting ……. nd vrh kiyaa hivaa hisaabakun thi ninmaaly?….. so sad india molhu v ma….but I think akmal boalha mathakuri?……\nHaadha inthizaareh kurymey mi vaahaka ah. this story amazing.\noff side ekoo….haha india balivaane i am sure….vaahaka v habeys nge….waiting for next part\nMasha allah vrh vrh reethi story..? I’m waiting for the nxt part….???\nmi partvx hama osm\nބުނެދޭށޭ ރުހެމޭ 4\nހިތާމަ މަޖާ ލޯބި March 14, 2019\nޔާރު މިވަނީ ލޯތްބޭ ހަޤީގީ (އަށްވަނަ ބައި)\nހިތާމަ މަޖާ ލޯބި August 6, 2017\nވަމޭ ތިލޯބި އެދިއެދި ( އަށްވަނަ ބައި )\nލޯބި August 19, 2020\nއެ ހަނދާންތައް ނުފިލާނޭ -ނޮޅިވަރަންފަރު ހާދިސާ-\nހަޤީޤީ ހިތާމަ ކުރުވާހަކަ ލޯބި December 30, 2019\nދޭނަން ހިތާ ޖާނާ..! 12 ވަނަ ބައި\nހިތާމަ ލޯބި February 16, 2016\nމިހިތުގެ ވިންދަކީ ކަލާ (2)\nލޯބި December 3, 2015


fuluhunge hama eh insaafeh ney varu anekkaves Male'ge magumathin\nފުލުހުންގެ ހަމައެއް އިންސާފެއް ނެތް ވަރު އަނެއްކާ ވެސް މާލޭ މަގުމަތިން\nޕީޕީއެމްއިން ދަމާފައިވާ ދިދަތައް ފުލުހުން ނުނަގާ\nއެމްޑީޕީން ތައްކުރި ޕޯސްޓަރުތައް ފުލުހުން ވަނީ ނަގާފައި\nކ. މާލެ 1 އޯގަސްޓު 2018 | ބުދަ 17:35 18,370\nޕީޕީއެމް އިން މާލޭގެ މަގުތަކުގައި ދިދަ ދަމަން ފުލުހުން ފުރުސަތު ދިންއިރު އެމްޑީޕީން ޕޯސްޓަރު ހަރުކުރަން ފުލުހުން ހުރަސްއެޅި - ގެޓީ އިމޭޖާސް\nފުލުހުން ގާނޫނު ތަންފީޒު ކުރުމުގައި އަމަލު ކުރަން ޖެހޭނީ އިންސާފާއި ހަމަހަމަކަމާއެކު ކަމަށް ގާނޫނުތަކުގައި ލިޔެފައި އޮތަސް މިއަދު ދިވެހި ފުލުހުންގެ ކިބައިން އެކަން ނުފެންނަ ކަމަށް އާންމު ރައްޔިތުން ބުނާ ވާހަކައަކީ އާ ވާހަކައެއް ނޫނެވެ. އެހެން ގިނަ ބަޔަކު ދެކޭ އެންމެ ބޮޑު ސަބަބަކީ ރޯމާދުވާލު ފުލުހުން މަގުތައް މަތީ އެ ހިންގަމުންދާ އަމަލުތަކާ ހެދި އެވެ. އޭގެ ތެރެއިން އަނެއްކާ ވެސް ފުލުހުންގެ ހަމައެއް ލަމައެއް ނެތްވަރު މާލޭ މަގުމަތިން މި ވަނީ ފެނިފަ އެވެ.\nއެމްޑީޕީން މިއަހަރު ރިޔާސީ އިންތިހާބަށް ކެމްޕެއިން ކުރުމުގެ ގޮތުން މާލޭގެ އެއްގެ ފާރުގައި ކެމްޕެއިން ޕޯސްޓަރެއް ހަރުކުރަން އުޅުމުން ފުލުހުން ގޮސް އެކަން ހުއްޓުވިގޮތް އެންމެނަށް ވަނީ ފެނިފަ އެވެ. ހީވީ ގައުމީ ސަލާމަތަށް ނުކުރައްވާ ފަދަ އަމަލެއް ބަޔަލު ހިންގަން ފެށުމުން އެކަން ހުއްޓުވާން ފުލުހުން މަސައްކަތްކުރި ހެނެވެ. ޕޯސްޓަރު ހަރުކުރަމުންދިޔަ މީހުންގެ އަތުން ޕޯސްޓަރުތައް ޖަހައިގަނެ އެ އެއްޗެހި ގެންގޮސް ވީދާލާ އުކާލިތަން ވެސް ވަނީ ފެނިފަ އެވެ. އެކަން ފުލުހުން ކުރީ ގާނޫނުތަކާއި ގަވައިދުތައް ތަންފީޒު ކުރުމުގެ ނަމުގަ އެވެ.\nއެމްޑީޕީގެ ކެމްޕެއިން ޕޯސްޓަރު ހަރުކުރަން އުޅުނު މީހެއްގެ އަތުން ޕޯސްޓަރު އަތުލަން ފުލުހުން މަސައްކަތް ކުރަނީ\nއެކަން އެހެން ހިނގާފައިވަނިކޮށް މިއަދު މި ވަނީ އެހެން ދުވަހެއް ފެނިފަ އެވެ. ކުރީ އެއް ކަމެކެވެ. ތަފާތަކީ މި ފަހަރު މިކަން ކުރީ ސަރުކާރު ހިންގާ މައި ޕާޓީ ޕީޕީއެމް ކަމަށް ވުމެވެ. ރިޔާސީ އިންތިހާބަށް ކެމްޕެއިން ކުރުމަށް ޕީޕީއެމް އިން އެ ވަނީ މާލޭގެ މަގުތަކުގައި ދިދަތައް ދަމާފަ އެވެ. ހަމަ އެކަނި ދިދަތައް ދެމީކީ ވެސް ނޫނެވެ. މާލޭގެ މަގުތަކުގައި ހުރި ސީސީޓީވީ ކެމެރާތައް ވެސް ފޮރުވާލީ އެވެ. ދައްކަން ބޭނުންވަނީ ފުލުހުން އެކަމާ ކުރިމަތިލި ގޮތެވެ. ވަނދު ވައްތަރަކަށް ބަޔާނެއް ނެރެ އެހެން އަމަލު ނުކުރަން ހުރިހާ ފަރާތްކަށް އިލްތިމާސް ކުރަމޭ ކިޔާ ބަޔާން ނެރެލީ އެވެ. އެކަން ކޮށްގެން އުޅެނީ ކޮން ޕާޓީއަކުން ހެން ވެސް ފުލުހުންނަކަށް އެނގޭހެނެއް ފުލުހުންގެ ބަޔާނަކުން ހިޔެއް ނުވެ އެވެ.\nއަދި އެންމެ ބޮޑަށް ފާހަގަ ކުރެވުނީ ފުލުހުންނަކަށް ޕީޕީއެމްގެ ކެމްޕެއިން ދިދަތައް ކަނޑާލާކަށް ނުކެރުނެވެ.ކޮންމެ ރެއަކު ދިދަތައް ދަމަމުންދާއިރު އެކަން ނުވެސް ހުއްޓުވުނެވެ. މައްސަލައަކަށް ވަނީ ޕީޕީއެމް އިން ދިދަތައް ދަމާއިރު ފުލުހުން އަޅާ ނުލާ ތިބުމެއް ނޫނެވެ. އަދި މަގުމަތީގައި ހުރި ކެމެރާތައް ފޮރުވޭ ގޮތަށް ދަމާފައިހުރި ދިދަތައް ފުލުހުން ގޮސް ކަނޑާ ނުލުމެއް ނޫނެވެ. މައްސަލައަކީ މިއީ އެމްޑީޕީން ކުރި ކަމެއް ނަމަ މިއަދު އެއިން އެންމެ ދިދައެއް ވެސް މާލޭގެ މަގެއްގައި ނީންނާނެތީ އެވެ. އެމްޑީޕީން ހަރުކުރަން އުޅުނު ޕޯސްޓަރުތައް ހަމައެއް ނެތި ގަދަކަމުން ޖަހައިގަނެގެން ދިޔަ ފުލުހުންނަށް މިއަދު ޕީޕީއެމް އިން ދަމާ ދިދަތައް ނުފެންނާތީ އެވެ.\nޕީޕީއެމް އިން ސޯސަންމަގުގައި ދަމާފައިވާ ކެމްޕެއިމް ދިދަތައް\nއެހެން ނަމަވެސް މިއީކީ އާ ކަމެއް ނޫނެވެ. ހަމައެއް އިންސާފެއް ނެތި ކުރަމުން އައި ކަންކަމުގެ ތެރެއަށް އިތުރު ބޮޅެކެވެ. އެމްޑީޕީން އުކުޅަހުގައި ބޭއްވި ކޮންގްރެސްއަށް ދިއުމަށް މާލޭގެ ރަސްމީ ފާލަން ކައިރިން ފުރާތީ ފުލުހުން ސަމާލު ކަމަށް އައިސްގެން އެ ވީ ގޮތާއި އެމްޑީޕީން ޕްރައިމަރީގައި ވޯޓުލާން އުޅުމުން ފުލުހުން އެކަން ހުއްޓުވަން އުޅުނު ގޮތާއި އެމްޑީޕީގެ ދެ މީހަކު އެއްތަންވިއަސް ފުލުހުންގެ ބޮޑެތި ފައުޖުތައް ފޮނުވައިގެން އެއްވުން ރޫޅާލާން އުޅުނު ގޮތަކީ ފުލުހުންގެ ކިބައިން ފެނުނު ކަންކަމެވެ.\nރައްޔިތުންގެ އިތުބާރާ ޔަގީންކަން އެންމެ ބޮޑަށް ބޭނުންވާ ފުލުހުންގެ މުވައްސަސާއިން ކުރާ މި ފަދަ އަމަލުތަކުގެ ސަބަބުން އިތުބާރު ގެއްލެނީ އެވެ.


Taiwan aa medhu dhekey goiy badhaleh nukuraane: Biden\nއެމެރިކާގެ ރައީސް ޖޯ ބައިޑަން: ޓައިވާނާ މެދު ދެކޭ ގޮތް އެމެރިކާ ބަދަލު ނުކުރާނެ\nއެމެރިކާގެ ރައީސް ޖޯ ބައިޑަންއާ ޗައިނާގެ ރައީސް ޝީ ޖިންޕިންގެ ތާރީހީ ބައްދަލު ކުރެއްވުމުގައި ދުނިޔެ ކަންބޮޑުވެފައި ހުރި ގިނަ މައްސަލަަތަކަށް އަލިއަޅުއްވާ ލައްވައި މަޝްވަރާ ކުރެއްވި އެވެ. އޭގެ ތެރެއިން އުދާސް ވެގެން ދިޔަ އެއް މައްސަލައަކީ ޓައިވާނެވެ.\nބައިޑަން ވިދާޅުވި ގޮތުގައި ޓައިވާން މިނިވަންކޮށް ވަކި ދައުލަތަކަށް ހެދުމުގެ ވިސްނުމެއް އެމެރިކާ ނުގެންގުޅެ އެވެ. އެހެން ނަމަވެސް މިނިވަން ސިޔާސަތެއްގެ ދަށުން އަމިއްލައަށް ކަންކަން ނިންމޭ ވަރުގެ ސަރުކާރެއް ޓައިވާންގައި އޮންނަން ޖެހޭ ކަމަށް ގަބޫލު ކުރައްވާ ކަމަށެވެ.\nޓައިވާން މިހާރު ވެސް އޮތީ އެ ފެންވަރުގައި ކަމަށް ވިދާޅުވުމަށް ފަހު ބައިޑަން ދެން ވިދާޅުވީ ޓައިވާނަށް ނުރައްކާ އޮތް ކަމެއްގައި ނަމަ އެމެރިކާއިން އެހީތެރިވާނެ ކަމަށެވެ. އެމެރިކާގެ އެ ސިޔާސަތު ބަދަލު ނުކުރާނެ ކަމަށް ވެސް ވިދާޅުވި އެވެ. ޓައިވާނާ އެމެރިކާއާ ދެމެދު އޮތް ގުޅުމުގެ އަސާސަކީ ވެސް އެއީ ކަމަށް ބައިޑަން ވިދާޅުވި އެވެ.\nޗައިނާގެ ރައީސް ވިދާޅުވީ ޓައިވާންގެ ހަރަކާތްތަކުގެ ސަބަބުން ޗައިނާގެ މިނިވަން ކަމަށާއި އިސްތިގުލާލަށް ދަތިވާ ކަމަށާއި އެމެރިކާއާ ޔޫރަޕްގެ ބާރުތަކުން ޓައިވާންގައި ތިބޭ ނަމަ ދުނިޔެއަށް އެ ދެވެނީ ނުބައި މެސެޖެއް ކަމަށެވެ.\nޝީ ވިދާޅުވި ގޮތުގައި ޓައިވާން އޮންނަން ޖެހޭނީ ޗައިނާގެ މައި ސަރުކާގެ ދަށުގަ އެވެ. އެހެނެއް ކަމަކު ވަކި ސަރުކާރެއް އުފައްދައި އަމިއްލަ އިދާރާތައް އެކުލަވާލައި ހިންގުން ވަކި ކުރުން އެއީ މައްސަލައެއް ނޫން ކަމަށެވެ.\nބައިޑަން ވިދާޅުވީ އެމެރިކާއިން ވެސް ވަން ޗައިނާ ޕޮލިސީއަށް ކަމޭހިތާ ކަމަށާއި އެކަމަކު އެއީ ދެން ތިބި މީހުންނަށް ބިރަކަށް ވެގެން ނުވާނެ ކަމަށެވެ.\nޗައިނާއާ ޓައިވާންއާ ދެމެދު ހަގީގަތުގައި މައްސަލައެއް ނެތް ކަމަށް ޝީ ވިދާޅުވި އެވެ. މަސްލަހަތު ގޯސް ކުރަނީ ކަމާ ނުބެހޭ ގައުމުތަކުން ކަމަށް ވެސް ޝީ ވިދާޅުވި އެވެ. ޝީ ވިދާޅުވީ ޓައިވާނަށް އޮތް ހައްދު އެމީހުން ގަބޫލު ކުރަން ޖެހޭނެ ކަމަށާއި ހައްދުން ބޭރުވާން މަސައްކަތްކުރާ ނަމަ ދެން ގޮތް ނިންމާނީ ޗައިނާއިން ކަމަށެވެ.


SPG Aai Raees Nasheed Ge Aailaa Bahdhalu Kohffi - Vaguthu\nމޯލްޑިވްސް ނޭޝަނަލް ޑިފެންސް ފޯރސްގެ ސްޕެޝަލް ޕްރޮޓެކްޝަން ގްރޫޕް (އެސްޕީޖީ)އާއި ކުރީގެ ރައީސް، ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ އާއިލާ ބައްދަލުކުރައްވައިފިއެވެ.\nއެކަން ހާމަކުރައްވާފައިވަނީ އެމަނިކުފާނުގެ އާއިލާގެ ފަރާތުން، އެމަނިކުފާނުގެ ކޮއްކޯފުޅު، ނާޒިމް ސައްތާރެވެ.\nނާޒިމް ވިދާޅުވީ، އެ ބައްދަލުވުމުގައި މައިގަނޑު ގޮތެއްގައި ވާހަކަދެކެވިގެން ދިޔައީ އެމަނިކުފާނުގެ ސެކިއުރިޓީ ކަންކަމާއި ގުޅޭގޮތުން ކަމަށެވެ.\nއެމްއެންޑީއެފްގެ އެސްޕީޖީގެ އިސްވެރިޔާ ނަޝީދުގެ އާއިލާއާ ބައްދަލު ކުރައްވާފައިވާއިރު، މި ބައްދަލުވުމަކީ އެމަނިކުފާނު އަވަހާރަކޮށްލަން ދިން ނިރުބަވެރި ހަމަލާއާ ގުޅިގެން ބޭއްވި ބައްދަލުވުމެކެވެ. އެ ހަމަލާއަށްފަހު އެސްޕީޖީގެ ވެރިން ވަނީ ބަދަލުކޮށްފައެވެ.\nއެމްއެންޑީއެފް އިން ހާމަކޮށްފައިވާގޮތުގައި، އެސްޕީޖީގެ ކޮމާންޑަރުގެ މަގާމަށް މިހާރު ކާނަލް އަބްދުލް މުއިއްޒު ވަނީ އައްޔަން ކޮށްފައެވެ. އަދި ޑެޕިއުޓީ ކޮމާންޑަރަކަށް މޭޖާރ މޫސާ ރަމީޒު ވަނީ އައްޔަންކޮށްފައެވެ. އެސްޕީޖީގެ ކޮމާންޑަރަކަށް އައްޔަން ކުރި މުއިއްޒު އަކީ ކުރީ ސަރުކާރުގައި ސިފައިންގެ ކަނޑާލާފައި ވަނިކޮށް މިސަރުކާރުން އަލުން ސިފައިންގެ ވަޒީފާ ދިން ބޭފުޅެކެވެ.\nއެސްޕީޖީ އަކީ އެމްއެންޑީއެފް އިން ސެކިއުރިޓީ ދޭ ފަރާތްތަކުގެ ސެކިއުރިޓީގެ ކަންކަން ބަލަހައްޓާ ޔުނިޓެވެ.\nޖޫން 6, 2021 16:30\nއަޅެ ހެޔޮނުވާނެ ތިޔަބައިމީހުން ދޭބަލަ މިޤައުމުދޫކޮއް ދޮންމީހުން ކައިރިޔައް މިކަޑަ ދިވެހިންނައް ނޮހުރައްޕާން ނުކޮއް.\nޖޫން 6, 2021 16:37\nވާސަރީވަ. ކޮންފަދަ މަޖުބޫރެއްތޯ؟ ބަލަ ނުޖޫމީ ޢިލްމު ވެރިޔާ މައުމޫން އަލިވާ ގޭގަ ހުއްޓާ އެމްޑީޕީ ވެރިކަމުގާ އެގޭތެރެ އަށް ޓިޔަރގޭސް އެޅި. އެސްޕީޖީ އަކުން ނުދޭ އާއިލާ އާ ބައްދަލް ކުރާކަށް. އިޤްތިސާދީ މާހިރު ޔާމީން އިން ލޯންޗް ގަ ވެސް ބޮންގޮއްވި އެސްޕީޖީ ނާދެ އާއިލާ އަށް ދިމާކުރާކަށް. އެކަމް އިމްރާން ﷲ ގަންދީ ހުވާކޮށްފަ ލާދީނީ އޭ ކީ ނަޝީދު އަށް ކަމެއް ވީމަ އެސްޕީޖީ ސީދާ ގެއަށް ލޮލް، މިފެންނަނީ މި ތަންތަން ސިޔާސީ ވެފަ ވާ ވަރު، މާރިޔާ ބުނާނެ އަންގަ ތައްމިނަށް ހުޅުވާފަ ފިންދަނަ ބައިގަނޑު ( މާރިޔާ ކިޔާ ގޮތުންނަމަ )ސިޔާސީ ނުވެޔޭ؟ ޖޯކް އޮފް ދަ ވީކް.\nޖޫން 6, 2021 16:38\nމީ ކޮން އުސޫލެއް. ނަޝީދުގެ އާއިލާއިން ބޭނުންވާ ގޮތަށްތަ ސެކިއު ރިޓީ ދޭންޖެހެނީ. ޢާއިލާއިން ތިކަމާ ހަވާލުވާން ވީނުން.\nޖޫން 6, 2021 22:56\nއެކަމަކު މިހާރުވެސް ނަންވާނީ މައުމޫން އާއި އޭނަގެ 30 އަހަރު.... މިފެންނަނީ ނިޝީދުވެސް ހަމަ އެކުޅި ކުޅެން އުޅޭމަންޒަރު..........\nޖޫން 6, 2021 17:06\nމިއީ ކިހިނެއް ހިނގާ ގައުމެއް،\nމީހަކު މަރަން ބޮންގޮއްވުން އެއީ ބަލައި ގަންނަ ކަމެއް ނޫން.\nނަމަވެސް އާއިލާ މީހުންނާއި އަދި ޅިޔަނުން، މަޖިލިސް ތަހްގީގް އިދާރާތަކަށް ބަދަލުވެ ކޯޓާއި ފުލުހުންގެ ބާރެއްނެތް ހެން ހީވާކަހަލަ.\nހިނގައިދިޔަކަމަކީ ދެރަކަމެއް. ނަމަވެސް މިއަދު ތިބޭއްވި ބައްދަލުވުމުގައި ދެކެވޭ ވަހަކަތަކަކީ މާދަމާ ކޯޓަކަށް ހުށަހަޅަން ނަގާ ބަޔާނަކަށް ނުވަތަ ހެއްކަކަށް ހަދައިގެން ނުވާނެ.\nކަންކުރަންޖެހޭނީ އޮންނަ އުސޫލުން.\nމިހާރު ރައީސެއް، ޑިފެންސެއް، ޕޮލިސް ކމަިޝަނަރ ދައްކާވާކަ ދެން ކިހިނެއް ކާކު ގަބޫލުކުރާނީ.\nމުޅިއެތި މަސްހުިނ ނުކޮށް ތަހްގީގް އިދާރާތަކަށް ފުރުސަތުދީ ؟\nޖޫން 6, 2021 17:09\nނޮހޮރޮއްޕާނެއް... އާއިލާއަށް ބައްދަލު ކުރާކަށް ޖެހޭތަ ؟؟؟\nޖޫން 6, 2021 18:00\nއެސްޕީކީއަކީ އަހަރެމެން އަޑުއަކާ ގޮތުގަ ހަމައެކަނި ރައީސުލް ޖުމްހޫރިއްޔާއަށް ހިމާޔަތްދޭން ތިބޭ ބަޔެއް.\nޖޫން 6, 2021 18:04\nކޮންމެ ބަޔަކަސް ބަސްނުއަހާ ކުއްޖަކު ގެންގުޅެން އުނދަގޫވާނެ ލަފާކުރެވޭގޮތުން ތިބައްދަލުވުމަކީ އެކަމާބެހޭގޮތުން ވާހަކަދެއްކުމައް ބޭއްވި ބައްދަލުވުމަކައް ވާނީ\nޖޫން 6, 2021 18:32\nމުޅިގައުމު މިހިގަނީ ވަކި މީހަކަށްޓަކައި ތޯ؟ މީނަގެ މައްސަލަ ހުރިހާދިމާލަކުން މިބަލަނީ..\nކޮބާއިތޯ ކުރީގެ މަރުތައް.. އެއީ ދިވެހީންނަށް ނުވަނީ ތޯ؟ ނޫނީ އަންގި ލޭތިއްކެއްގެ އަގު އެތައް ބަޔެއްގެ މަރަށް ވުރެން މާ ބޮޑު އެއްޗަކަށްވަނީ ތޯ؟\nމުވައްސަސާތަކުގެ ވެރިން މިއުޅެނީ ވަކި މީހެއް ހިމާޔަށް ކުރަން.. ޓެކްސް ފައިސާ ތިގޮތަށް ބޭކާރު ނުކުރޭ! މީރައްޔަތުންގެ ފައިސާ އަންނިގެ އާއިލާއިން މުސާރަދޭ ބަޔެއް ނޫން ތިބޭފުޅުންނަކީ.. ގައުމަށް ވަފާތެރެވޭ.. ވަކިމީހެއްގެ ޕަޕަޓަކަށްނުވޭ ތިބޭ..!\nރައްޔަތުންގެ އަޑުމީ.. މި އަޑު ނާހާނަމަ،2ވަނަ ފުރުސަތެއް ނޯންނާނެ..! އަންނަ އިލެކްޝަން ގައި އެކން ފެންނާނެ.. ނިކަން ތިބޭ ބަލަން..!\nޖޫން 6, 2021 21:59\nދުނިޔެ މިހާތަނަށް ދުށް އެންމެ ނުބައި ނުލަފާ ވެރިޔާ\nއެސްޕީޖީ ކޮމާންޑަރުން ތިލެވެލްއައް ދިޔައީމަ ދެން ތަނުގެހާލަތުއޮންނާނެގޮތް ވަޒަންކޮއްލާ


119kg drug:3meehun hayyaru kohfi\n119 ކިލޯގެ ޑްރަގް: ތިން މީހަކު ހައްޔަރުކޮށްފި\nފުލުހުން އަތުލައިގެންފައިވާ މަސްތުވާތަކެތި\nމާލެ އާއި ހުޅުމާލޭގައި ފުލުހުން ހިންގި ޑްރަގް އޮޕަރޭޝަނުގައި އަތުލައިގަތް 119 ކިލޯގެ ޑްރަގާއެކު ތިން މީހަކު މިހާތަނަށް ހައްޔަރުކޮށްފައިވާ ކަމަށް ފުލުހުން މިއަދު ބުނެފި އެވެ.\nމި މަހުގެ 12 ވަނަ ދުވަހުން ފެށިގެން ދެ ދުވަހު މާލެއާއި ހުޅުމާލޭގައި ފުލުހުން ހިންގި އޮޕަރޭޝަންތަކުގައި ހައްޔަރުކޮށްފައި ވަނީ 51 އަހަރުގެ ފިރިހެނަކާއި 25 އަހަރުގެ ފިރިހެނަކާއި 29 އަހަރުގެ ފިރިހެނެކެވެ. މި ތިން މީހުންނަކީ ދިވެހިން ކަމަށް ވެސް ފުލުހުން ބުނެ އެވެ.\nމި އޮޕަރޭޝަނާ ގުޅޭ މައުލޫމާތު ހިއްސާކުރަމުން ފުލުހުން ބުނެފައިވަނީ މާލޭގެ ތިން ގެއެއް، ހުޅުމާލެއިން ގެއެއް އަދި ޓެކްސީއަކާއި ޕްރައިވެޓް ކާރެއްގެ އިތުރުން ތިން ސައިކަލް ބަލައި ފާސްކޮށްފައިވާ ކަމަށެވެ.\nމިމަހުގެ 12 ވަނަ ދުވަހު މާލެއިން ޓެކްސީއެއް ހުއްޓުވައި ބަލައި ފާސްކޮށް ގިނަ އަދަދެއްގެ ޑްރަގާއެކު ދެ މީހަކު ހައްޔަރުކުރި އެވެ. އަދި މިމަހުގެ 13 ވަނަ ދުވަހު ސައިކަލެއްގެ މަޑިދަށުން ގިނަ އަދަދެއްގެ ޑްރަގް ވަނީ ހޯދާފަ އެވެ.\nއަދި މިމަހުގެ 14 ވަނަ ދުވަހު މި މައްސަލައާ ގުޅުންހުރި އިތުރު މީހަކު ހައްޔަރުކޮށް، ހުޅުމާލެއިން ކާރެއް ބަލައި ފާސްކުރި އެވެ. ފުލުހުން ބުނީ އެކާރުން ވެސް ގިނަ އަދަދެއްގެ ޑްރަގް ހޯދާފައިވާ ކަމަށެވެ.\nމި އޮޕަރޭޝަނުގައި ޖުމްލަ 119 ކިލޯގެ މަސްތުވާތަކެތި ފުލުހުން ވަނީ ހޯދާފަ އެވެ.\nމި އޮޕަރޭޝަނުގައި ހައްޔަރުކޮށްފައިވާ މީހުންގެ ތެރެއިން 51 އަހަރުގެ މީހާއާއި 25 އަހަރުގެ މީހާގެ ބަންދަށް 15 ދުވަސް ކޯޓުން ވަނީ ދީފަ އެވެ. އަދި 29 އަހަރުގެ މީހާއަށް ފުރަތަމަ އެއް ދުވަސް އަދި ފަހުން 14 ދުވަހުގެ ބަންދު މުއްދަތެއް ވަނީ ދީފަ އެވެ.\nމޯލްޑިވްސް ޕޮލިސް ސާވިސް މަސްތުވާތަކެތި\nނުވަ ކޭސް ބަނގުރާ އަތުލައިގެންފި، ދެ މީހަކު ހައްޔަރު\nބަނގުރާ ބޯން ތިބި ދެ ދިވެހީން ހައްޔަރުކޮށްފި\nކޮންޓެއިނާގައި ހުރީ 15 ކިލޯގެ ޑްރަގް\nޑްރަގް އޮޕަރޭޝަން އަދިވެސް ކުރިއަށް


ޔާމީން، ފަރުވާއަށް ބޭރަށް ފޮނުވަން ޑޮކްޓަރުން ލަފާދީފި\nރާއްޖެ އިން ލިބެން ނެތް ބައެއް ފަރުވާތައް ކުރީގެ ރައީސް އަބްދުﷲ ޔާމީނަށް ރާއްޖެ އިން ބޭރުން ލިބޭނެ އިންތިޒާމު ހަމަޖައްސައިދޭން އައިޖީއެމްއެޗުގެ ޑޮކްޓަރުންގެ ޓީމަކުން ލަފާ...\nމާފުށީ ޖަލުގައި ހުކުމް ތަންފީޒު ކުރައްވާ ކުރީގެ ރައީސް އަބްދުﷲ ޔާމީން ހިތުގެ އާލާސްކަންފުޅެއްގައި އައިޖީއެމްއެޗުގައި އެޑްމިޓްކޮށްގެން ޓެސްޓު ހަދައި، ޑޮކްޓަރުން ދީފައިވާ ލަފާ...\nޔާމީނަށް އިހްސާންތެރިއެއް ނުވޭ، ދެނީ އަނިޔާ: އަދުރޭ\nކުރީގެ ރައީސް ޔާމީންގެ ވެރިކަމުގައި ޖަލަށް ހުކުމް އިއްވި ސިޔާސީ ގިނަ ބޭފުޅުންނާ މެދު ކޮންމެ ގޮތަކަށް އަމަލު ކުރެއްވި ނަމަވެސް މި ސަރުކާރުން އެމަނިކުފާނާ ދޭތެރޭ އިސްކުރަނީ އިހްސާތެރިކަން ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވުމުން، ޕީއެންސީގެ ނައިބު ރައީސް އަބްދުއްރަހީމް ރޭ ހިތްހަމަޖެހިވަޑައިނުގެން އެ ވާހަކަތައް ދޮގު...\nކުރީގެ ރައީސް އަބްދުﷲ ޔާމީންއާ ގުޅޭ ގޮތުން ހޯމް މިނިސްޓަރު އިމްރާން އަބްދުﷲ ކުރެއްވި ޓްވީޓުން ޖަލުގައި ތަފާތު ކުރުން އޮންނަކަން ދޭހަކޮށްދޭ ކަމަށް ކުރީގެ އިސްލާމިކް މިނިސްޓަރު ޑރ....\nNovember 08, 2018 90\nޑިމޮކްރެސީގެ ކިތަންމެ ހަރުދަނާ އުސޫލުތަކެއް ހިމަނައިގެން ދުސްތޫރެއް އެކުލަވައިލިޔަސް، އެއަށް އަމަލު ކުރަން ތިބި މީހުންގެ ހިތުގައި ރައްޔިތުންނާއި ގައުމުގެ މަސްލަހަތަށް ވުރެ ތިމާމެންގެ އަމިއްލަ އެދުން ބޮޑުވެއްޖެ ނަމަ، ޑިމޮކްރެސީއެކޭ ޑިކްޓޭޓާޝިޕެކޭ މާ ބޮޑު ތަފާތެއް ނޯންނާނެ އެވެ. ޑިމޮކްރެސީގެ މާނައަކީ އެމީހަކަށް ކެވުނު ގޮތަކުން...\nOctober 06, 2018 23\nރާއްޖޭގައި އޮތް ކާމިޔާބު ހަމައެކަނި ފޯމިއުލާއަކީ ކޯލިޝަން ކަމަށާއި އިންތިޚާބީ ރައީސް އިބްރާހިމް މުހަައްމަދު ސޯލިހު (އިބޫ) ގެ ވެރިކަމުގައި ކޯލިޝަން ދެމެހެއްޓޭނެ ކަމަށް ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު މިއަދު ވިދާޅުވެއްޖެ އެވެ.\nއިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އަކީ އިދިކޮޅު ޕާޓީތަކުގެ ލީޑަރުން އަންގަވާ ގޮތަކަށް ކަން ކުރައްވަން ހަމަޖައްސަވާފައިވާ ބޭފުޅެއް ކަމަށް ވިދާޅުވެ، ޕީޕީއެމްގެ ކެންޑިޑޭޓު ރައީސް އަބްދުﷲ ޔާމީން މިރޭ ފާޑުވިދާޅުވެއްޖެ އެވެ.\nSeptember 11, 2018 91\nއިބޫ، ހަތަރު ލީޑަރުން ރަމްޒީކޮށް "މިނިވަންކޮށްފި"!\nވެރިކަމުގެ ފުރަތަމަ ދުވަހު، އިދިކޮޅު ސިޔާސީ ހަތަރު ލީޑަރުން މިނިވަން ކުރައްވަން، އިދިކޮޅު ކެންޑިޑޭޓު އިބްރާހިމް މުހައްމަދު ސޯލިހް (އިބޫ) ވެވަޑައިގެންފައިވާ ވައުދު ފުއްދަވާނެ ކަމުގެ ޔަގީންކަން ރައްޔިތުންނަށް ދެއްވެވުމުގެ ގޮތުން، ށ. ފޯކައިދޫގައި އެ ލީޑަރުން ރަމްޒީކޮށް މިނިވަންކުރައްވައިފި އެވެ.\nއިންތިޚާބަށް ނުނިކުންނަން އުމަރާއި ޝުޖާއު ނިންމަވައިފި\nމި އަހަރުގެ ރިޔާސީ އިންތިޚާބު ގައި ވާދަނުކުރައްވަން ކުރީގެ ހޯމް މިނިސްޓަރު އުމަރު ނަސީރާއި ލޯކަލް ގަވަމެންޓް އޮތޯރިޓީ (އެލްޖީއޭ) ކުރީގެ ނައިބު ރައީސް ޝުޖާއު ހުސެއިން މިއަދު ނިންމަވައިފި އެވެ.\nApril 05, 2018 27\nޓެރަރިސްޓުން؟ ހަގީގަތުގައި ވެސް ޓެރަރިސްޓުންތަ؟\nއެއް ބަޔަކު ބުނަނީ ރާއްޖޭގައި ގިނަ އަދަދެއްގެ ޓެރަރިސްޓުން އުޅޭ ކަމަށެވެ. އޭގެ ތެރެއިން ވެސް ގިނަ ބަޔަކު ތިބީ ބޭރު ގައުމުތަކުގެ ހަނގުރާމަތަކުގައި ބައިވެރިވާން އެ ގައުމުތަކަށް ގޮހެވެ. ބައެއް މީހުން އެ ގައުމުތަކުގައި މަރު ވެސް ވެއްޖެ އެވެ.\nJanuary 26, 2018 56\nރައީސް ޔާމީން ގެންދަނީ ގައުމު ލޫޓުވަމުން: ނަޝީދު\nރާއްޖޭގެ މުޅި ސިޔާސީ ނިޒާމު ގަޑުބަޑު ކުރުމަށް ފަހު، ރައީސް އަބްދުﷲ ޔާމީން ރާއްޖެ ލޫޓުވަމުން ގެންދަވާ ކަމަށް ކުރީގެ ރައީސް މުހައްމަދު ނަޝީދު މިރޭ ވިދާޅުވެއްޖެ އެވެ.\nގާނޫނުއަސާސީގެ 110 ވަނަ މާއްދާގައި ބުނާ ގޮތުން ހިނގަމުންދާ ރިއާސީ ދައުރު ހަމަވުމުގެ 30-120 ދުވަހާ ދެމެދުގެ މުއްދަތެއްގައި ރިއާސީ އިންތިހާބު ބާއްވަން ޖެހޭނެ އެވެ. އެ މުއްދަތަށް ބަލާއިރު، އަދި ރިއާސީ އިންތިހާބުގެ ގާނޫނުގެ ފަސް ވަނަ މާއްދާގެ (ހ) ގައި ބުނެފައިވާ ގޮތުން ނަމަ، މި އަހަރުގެ ޖުލައި 12 އާއި 21 ވަނަ ދުވަހާ ދެމެދު ރިއާސީ އިންތިޚާބު...\nOctober 23, 2017 103\nރައީސް ޔާމީން ބަލިކުރާނެ ގޮތް، އިންތިގާލީ ކެންޑިޑޭޓް!\nރިޔާސީ އިންތިހާބަށް މާ މޮޅެތި ހިސާބުތަކެއް ނުހެދިއަސް އެއް ކަމެއް ޔަގީނެވެ؛ ޕާޓީތަކުން ވަކިވަކިން ވާދަކޮށްގެން، އެއް ބުރުން އިންތިހާބު ކާމިޔާބު ކުރެވޭނެ ވަރުގެ ކެންޑިޑޭޓަކު އަދި ނެތެވެ. މިހާތަނަށް ބޭއްވި އިންތިހާބުތަކުގެ ނަތީޖާ އިން ވެސް ފެންނަން އޮތީ އެ ހަގީގަތެވެ. އެހެންވެ، އަންނަ އަހަރު ބާއްވާ އިންތިހާބަށް އޮތް އެންމެ...\nރައީސް އަބްދުﷲ ޔާމީން ސިޔާސީ ގޮތުން އެކަހެރިވެ، އެމަނިކުފާނު މިއަދު ވެރިކަން ކުރައްވަން ޖެހިވަޑައިގެންފައި ވަނީ ސިޔާސީ ގޮތުން ތަޖުރިބާ ނެތް ބޭފުޅުންތަކަކާ އެކު ކަމަށް އަދާލަތު ޕާޓީން މިއަދު ބުނެފި އެވެ.


Huvafenee honeymoon maruge dhathurakah | Mihaaru\nކ. ދިއްފުށީގައި އިއްޔެ މަރުވި އެރިކާ ލެގްރިޑިލިއާ (ކ) އާއި އޭނާގެ ފިރިމީހާ ލިއޯމާ ލެގްރަޑިލިއާ\nމިދިޔަ މަހުގެ 18 ގައި ކައިވެނިކުރި ފިލިޕީންސްގެ އެރިކާ ލެގްރިޑިލިއާ 30، އާއި ލިއޯމާ ލެގްރަޑިއަލާ، 29، ގެ ހަނީމޫން މަންޒިލަކީ ކ. ދިއްފުއްޓެވެ. އެ ރަށު ކްރައުން ބީޗް ގެސްޓް ހައުސް އަށް އައިތާ ތިން ވަނަ އަށް ވީ ދުވަހު ދެމަފިރިން މަރުވީ ސްނޯކްލިން އަށް ގޮސް އުޅުމުގެ ތެރޭގަ އެވެ.\nދިއްފުއްޓާއި މީރު އައިލެންޑް ރިސޯޓާ ދެމުގެ އޮންނަ ތިލަ ފަޅު ތެރެއަށް ދެމަފިރިން ގެނބިގެން އުޅެނިކޮށް އެ މީހުން ސަލާމަތްކުރެވޭތޯ އެތަނަށް އެންމެ ފުރަތަމަ ދިޔަ އެކަކީ ދިއްފުށީ މީހެއް ކަމަށްވާ، އަބްދުލް ކަރީމް، 58، އެވެ. މަރުވި ދެމަފިރިން ޗުއްޓީ ހޭދަކުރި ގެސްޓް ހައުސް ކައިރީ ހުރި ކެފޭއަކުން ހެނދުނު ސައި ބޮއެގެން އަބްދުލް ކަރީމާއި އެހެން މީހަކު އެ ދިމާލުން އަތިރިމައްޗަށް ނިކުތް އިރު މޫދަށް އެރި އުޅުނު ޓޫރިސްޓުންތަކެއް އަތް ހޫރައި ހަޅޭއްލަވަނީ އެވެ.\nކަމެއް ގޯސްވެގެން އުޅޭކަން އެނގިގެން އަބްދުލް ކަރީމާއި އޭނާއާ އެކު ދެން ހުރި ޒުވާނާއާ އެކު، ފަޅުގައި އޮތް ލޯންޗަކަށް އަރައިގެން އެ ދިމާލަށް ދިޔައީ އެވެ.\n"ހަމަ އެތަނުގައި އޮތް ލޯންޗެއް އެއީ. ކަމެއް ގޯސްވާހެން ލަފާ ކުރެވުނީމައި ހުއްދައެއް ވެސް ނުނަގާ އަޅުގަނޑުމެން ހަމަ ދިޔައީ،" ކަރީމް ކިޔައިދިނެވެ.\nއަބްދުލްކަރީމް ކިޔައިދިން ގޮތުގައި އެ މީހުން ލޯންޗުގައި ދިޔައިރު، ގެނބިގެން އުޅުނު މީހުން ސަލާމަތްކުރަން އެހެން ޓޫރިސްޓަކު އުޅުނެވެ. އެއީ ވެސް ކްރައުން ބީޗް ގެސްޓް ހައުސްގައި ޗުއްޓީ ހޭދަކުރަން ގޮސް އުޅުނު ފިރިހެނެކެވެ.\nމަސްވެރިކަމުގައި އުޅުނު އިރު، ދިމާވެދާނެ ހާދިސާތަކުން ރައްކާތެރިވާން ފަސްޓް އެއިޑް ކޯހެއް ހަދާފައި ހުރި އަބްދުލްކަރީމް ބުނީ އެންމެ ފުރަތަމަ ލޯންޗަށް ނެގީ ގެނބިފައި އޮތް އަންހެން މީހާ ކަމަށެވެ. އޭރު ފިރިހެން މީހާގެ ހާލަތެއް، އެ މީހުން ސަލާމަތްކުރަން ދިޔަ މީހުންނަކަށް ނޭނގެ އެވެ.\n"އަންހެން މީހާ އަށް ފަސްޓް އެއިޑްގެ ދެނިކޮށް އޭނާގެ ފިރިމީހާ ހަޅޭއްލަވައިގަތް އަޑު އިވުނީ. ބަލައިލިއިރު އޭނާ އޮތީ ވެއްޓިފައި. ގެނބިގެން އުޅެނިކޮށް އެހީވާން ދިޔަ ޓޫރިސްޓު މީހާ އޭނާ ގައިގައި ހިފެހެއްޓި. ދެން އޭނާ ލޯންޗަށް ނެގި އިރު، އަނގައިން ލެޔާއި ލޮނު ވަރަށް ބޮޑަށް އައި،" އަބްދުލްކަރީމް ބުންޏެވެ.\nގެނބުނު ދެމަފިރިންނާއި އެ މީހުންނަށް އެހީވާން އުޅުނު ޓޫރިސްޓު މީހާ ވެސް ގޮވައިގެން އަބްދުލްކަރީމާއި އޭނާގެ އެކުވެރިޔާ ދިޔައިރު ސިއްހީ މަރުކަޒުގެ އެމްބިއުލާންސް ވެސް އޮތީ އައިސްފަ އެވެ. އެކަމަކު މަރުކަޒުގެ ޑޮކްޓަރާ ހަވާލާދީ ފުލުހުން ބުނި ގޮތުގައި، އެތަނަށް ގެންދިޔައިރު ވެސް ދެމަފިރިން އޮތީ މަރުވެފަ އެވެ.\nއުފާވެރި ދަތުރަކަށް ރާއްޖެ އައި ދެމަފިރިން އެ މީހުންގެ ގައުމަށް ގެންދަން ވަނީ ނިންމައިފަ އެވެ. އެކަމަކު އެކަމަށް ބޭނުންވާ ފައިސާ ހޯދުމުގައި ދެމަފިރިންގެ އާއިލާ އަށް ވަނީ ދަތިކަމެއް ކުރިމަތިވެފަ އެވެ. އެކަމަށް އެހީވާން ދެމަފިރިންގެ އެކުވެރިން ފައިސާ އެއްކުރުމުގެ ހަަރަކާތެއް ފަށާފައިވާ ކަމަށް، އެކުވެރިން ސޯޝަލް މީޑިއާގައި ބުނެފައިވާ ކަމަށް އެ ގައުމުގެ ނޫސްތަކުން ބުންޏެވެ.\n"އެ މީހުންގެ ހަށިގަނޑު ފިލިޕިންސަށް ގެނައުމުގެ ކަންކަން އަންނަނީ ހަމަޖައްސަމުން. މިކަމަށް ބޭނުންވަނީ 634،000 ޕޭސޯ (12،142 ޑޮލަރު)،" ދެމަފިރިންގެ އެކުވެރިޔަކު ފޭސްބުކްގައި ލިޔެފައިވެ އެވެ.\nރާއްޖޭގައި ޓޫރިސްޓުން ގެނބިގެން މަރުވުމަކީ އާންމު ކަމެކެވެ. އެކަމަކު މިއީ މި ފަހުގެ ތާރީހެއްގައި ހިނގި އެންމެ ހިތާމަވެެރި އެއް ހާދިސާ އެވެ.\nކ. ދިއްފުށި ޓޫރިސްޓުން ޓޫރިޒަމް ދިއްފުށީ ކައުންސިލް ގެސްޓް ހައުސް މަރު ގެނބުން ފިލިޕީންސް\n16 ކޮމެންޓް, 191 ރިއެކްޝަންސް\nމީހުންނަކީ އޮންލައިން ބުކިން ހަދައިގެން އަންނަ ފަރާތްތަކަށްވާތީ ސަލާމަތީ ކަންކަން ކޮންމެ ގޮތަކަށް ހުއްޓަސް އެކަމާ ޒިއްމާވާނެ ޓުއަރ އޮޕަރޭޓަރެއް ނުހުންނާނެ. މިކަމަކީ ސަރުކާރުން ރެގިއުލޭޓް ކުރުވަންޖެހޭ ކަމެއް. މިފަދަ ކަންކަން ރިސޯޓްތަކުގަވެސް ހިގާ. އެކަމަކު މިހާރު ކަންކަން ހުރިގޮތުން ލޯކަލް ޓޫރިޒަމް ތަރައްޤީކޮއް ކުރިއަރުވާއިރު ސަލާމަތާ ރައްކާތެރިކަމަށްޓަކައި ކުރަންޖެހޭ ބައިވަރު ކަންކަން އެބަހުރި.\nއަޅުގަޑަކީ ޓުއަރިޒަމް ދާއިރާގައި އެންމެ ދިގު މުއްދަތަކަށް މަސައްކަތްކޮއްފައިވާ މީހުންގެ ތެރޭގައި ހިމެނޭ މީހެއްގެ ހައިސިއްޔަތުން ބުނަންޖެހެނީ ކުރިއާ މިހާރާ ވަރަށް ތަފާތޭ. ކުރިން ޓޫރިސްޓުން ތިބެނީ ހަމައެކަނި ރިސޯޓް ތަކުގަ ކަމަށްވާތީ އެމީހުންގެ ރައްކާތެރިކަމާމެދު ބޮޑު ސަމާލުކަމެއްދޭން މަޖުބޫރުވޭ. ޓްއަރ އޮޕަރޭޓަރުން ރިސޯޓާބެހޭ ސޭފްޓީ އޮޑިޓް ހަދައި އިސްލާހް ކުރަންޖެހޭ ކަންކަން އިސްލާހު ކުރުވާ. އެހެނަސް މިހާރު ގެސްޓް ހައުސްތައް އުފެދި އެތަންތަނަށް\nމިކަންކަމަށް އިންޑަަސްޓްރީންވެސް އަދި މިނިސްޓްރީންވެސް ޝައުގުވެރިކަމެއް ނުހުރެއެވެ. އެމީހުން މާދަމައަކަށް ނުވިސްނައެވެ.\nމީ އިންޑަސްޓްރީން ވަރަށް ކަންބޮޑުވާ މައްސަލައެއް. އެކ،ަމަކު މިކަމާ ގެސްޓްހައުސް ހިންގާ މީހުން ފަރުވާލެއްނުބަހައްޓާ. ގެސްޓް ހައުސްއެއް ހިންގާ މީހަކާ މިޒާތުގެ ވާހަކައެއް އެއްދުވަހު ދައްކާލީމާ އޭނާ އައީ މާގަދަ ރުޅިއެއް.\nމިއީ މަ އިހަށްދުވަހު ވެސް ދެއްކި ވާހަކައެއް. މަ ބުނިން ޓޫރިސްޓު ކަޕްލްސް އަށް ޒިންމާވާނެ ލައިފްގާޑަކުނެތި މިގޮތަށް އެކަނި ފީނަން ދެވިގެން ނުވާނެޔޭ. ބ ގޮއިދޫ ފުޅަދޫ ފެހެންދޫގައި މީހެއްގެ ހިލަމެއްވެސް ނުވާ ސަރަޙައްދު ތަކުގެ މޫދުން ނުރައްކާތެރި އޮއިވަރު ހުންނަ ތަންތަނުން ޓޫރިސްޓް ކަޕްލްސްތައް ފެންނާތީ މަ ވަރަށް ބިރުގަނޭ. ގަޑިއަކަށް 5-10 ވަރަކަށް ޑޮލަރު ދީގެން ލައިފްގާޑަކު ގެންދާނަމަ އިތުރުވަޒީފާވެސް އުފެދޭނެ. މިގޮތް މަޖުބޫރު ކުރަންވީ.\nގެސްޓް ހައުސް ހިންގާމީހުންވެސް އަދި ރިސޯރޓް ހިންގާފަރަތްކުންވެސް މޫދަށް އެރެންދާމީހުން ފަތަން އެނގޭތޯބަލަންޖެހިއްޖެ. އަދި މިފަދަތަންތަން ބަލަހައްޓާނެ މީހުންވެސް އައްޔަން ކުރަން ޖެހިއްޖެ. މިކަމަކީ ކައުންސިލްތަކުންވެސް އިސްނަގައިގެން ގެސްޓް ހައުސްތަކުން ޗާޖުނަގައިގެން ވަޒީފާ ހަމަޖައްސައިދީގެންވެސް ކުރަންޖެހިއްޖެކަމެއް.\nމިހެން ރާއްޖޭގަ މަރުވާ ކޮންމެ ބޭރުބައެއްގެ އާއިލާއާ ރައްޓެހިންނަށް ރާއްޖޭގެ ނަން އަޑުއިވުނަސް ދެން ހަނދާންވާނީ މި ހިތާމަވެރި ހާދިސާތައް. މިއީ ޓުއަރިޒަމް މަންޒިލެއްގެ ގޮތުގަ ރާއްޖޭގެ ނަމަށްވެސް ލިބޭ ބޮޑު ގެއްލުމެއް. އާންމުކޮށް ޓުއަރިސްޓުން މޫދަށް އެރޭ ހިސާބުތަކުގަ ލައިފްގާޑުން ނޫނީ ލައިފް ރިންގެއް ނަމަވެސް ބެހެއްޓުން މުހިންމު. ރިޕް ޓައިޑްސް ހުންނަ ހިސާބުތަކުގަ ބޭރު ތަންތާވެސް ސައިން ބޯޑުވެސް ހުރޭ. ފިޔަވަޅުތައް އަޅަން މިހާރުވެސް މާ ލަސްވެއްޖެ.\nކީކޭ ބުނާނީ؟ މި ލިއުން ކިޔާފައިވެސް ބަޔަކު އެބަ އުފާކުރޭ. ތީ ހަަމަ އިންސާނުންތަ؟\nތިބާވަތުގެ ކަންކަން ހިނގަނީ ސަރުކާރުގެ ވަރިހަމަކަން ބޮޑުވުމުން. މީހުންގެ ރައްކާތެރިކަމަކީ ސަރުކާރަށް އެހާބޮޑު ކަމަކަށްނުވާތީ ގަވާއިދު ނުހެދުމާއި ހަދާފައި ހުންނަ ގަވާއިދުވެސް ތަންފީޒު ނުކުރާތީ. ސަލާމަތީ ކަންކަމަށް ފަރުވާ ކުޑަކުރުމުގެ ސަބަބުން ހީވެސް ނުކުރާވަރުގެ ގެއްލުން ގައުމަށް ވަމުންދަނީ. ކޮންމެ މަހަކުހެން ޓޫރިސްޓުންގެ އެބަމަރުވޭ. ނޫނީ ކޮންމެވެސް އަލިފާނުގެ ހާދިސާއެއް ރިސޯޓް ތަކުގާއެބަހިނގާ.\nމިކަހަލަ ހިތާމަވެރި ހާދިސާތައް ތަކުރާރުވިޔަ ނުދިނުމަށް ގެސްޓުހައުސްތަށް ޒިންމާދާރުކުރުވާ އަދި ރަނގަޅު ޕުލޭނުތަކެއް ބޭނުންވާކަމުގެހެކި މިފެންނަނީ\nރިސޯޓްތަކުން ވެއްޖެއްނުން މިގޮތަށް ސްނޯކުލިންއަށްދާ ޓްއަރިސްޓުނަށް ލައިފްޖެކެޓް މަޖުބޫރުކުރަން.\nބަލަ އެއީ ރިސޯޓެއްތަ


J-272567, J-272646, J-272647, J-272648, J-272649, J-272650, J-272651,\nJ-272652, J-272653, J-272654\nއޭވިއޭޝަން ސެކިއުރިޓީ އޮފިސަރސް އެންޑް ގާރޑްސް\nއޮޕަރޭޝަނަލް މެނޭޖްމަންޓް ސެކްޝަން\nއޭވިއޭޝަން ސެކިއުރިޓީ ކޮމާންޑުގެ ދަށުން ސެކިއުރިޓީ ބަލަހައްޓަމުން ގެންދާ ކޮންމެ އެއަރޕޯރޓެއްގައި ވެސް މަސައްކަތް ކުރަން ޖެހިދާނެއެވެ.\nމަހަކު -/5920 ރުފިޔާ\nމަހަކު -/ 1500ރުފިޔާ\nކޮއްތު ފައިސާ -/60ރ (ޑިއުޓީއަށް ނުކުންނަ ކޮންމެ ދުވަހަކަށް)\nސްޕެޝިއަލް ޑިއުޓީ އެލަވަންސް ގެ ގޮތުގައި މުސާރައިގެ %35 (ޑިއުޓީއަށް ނުކުންނަ ކޮންމެ ދުވަހަކަށް)\nފޯނު އެލަވަންސްގެ ގޮތުގައި މަހަކު -/150ރ\nސިވިލް ސާރވިސް މުވައްޒަފުންނަށް ހަމަޖެހިފައިވާ އުޞޫލުން ބޭސްފަރުވާގެ ޚިދުމަތް.\nސިވިލް ސާރވިސްގެ މުވައްޒަފުންނަށް ހަމަޖެހިފައިވާ އުޞޫލުން އިތުރުގަޑީގެ ފައިސާ.\nވަޒީފާއަށް ވަނުމާވިދިގެން އަންނަ ޕްރޮބޭޝަނަރީ3މަސްދުވަހުގެ ތެރޭގައި އޭވިއޭޝަން ސެކިއުރިޓީ ބޭސިކްކޯސް ފުރިހަމަކުރުން.\nޑިއުޓީ ސްޕަވައިޒަރ، ޝިފްޓް އިންޗާރޖް ނުވަތަ އެމީހުން އައްޔަންކުރާ އިސް މުވައްޒަފެއްގެ ބެލުމުގެ ދަށުން އަންގާފައިވާ ގަވާއިދުތަކާއި މަސައްކަތް ކުރުމުގެ އުޞޫލުތަކާއި އެއްގޮތްވާ ގޮތުގެ މަތީން ކަޑައަޅާފައިވާ ތާވަލާއި އެއްގޮތަށް މަސައްކަތް ފުރިހަމަ ކުރުން.\nޑިއުޓީ ސްޕަވައިޒަރ، ޝިފްޓް އިންޗާރޖް ނުވަތަ އެމީހުން ޢައްޔަން ކުރާ އިސްމުވައްޒަފެއްގެ ބެލުމުގެ ދަށުން، މަދަނީ ވައިގެ ބަނދަރުތަކުން ދަތުރުކުރާ ފަސިންޖަރުންނާއި ކުރޫންނާއި، އެމީހުން ގެންދާ ތަކެތި ބަލައި ފާސްކުރުން.\nއެއަރޕޯރޓްގެ ސެކިއުރިޓީ ރެސްޓްރިކްޓެޑް އޭރިޔާތަކަށާއި މަތިންދާބޯޓް ފަހަރަށް ނުރައްކާތެރި ތަކެތި ގެންދިއުން ހުއްޓުވުމަށް، މި ސަރަހައްދުތަކަށް އެކްސެސްވާ މީހުންނާއި ދާގީނާތަކާއި ވެހިކަލްތަކާއި އަދި އެވެހިކަލްތަކުގައި ގެންދާތަކެތި ބަލައި ފާސްކުރުން.\nސާނަވީ އިމްތިޙާނުން2މާއްދާއިން ދަށްވެގެން 'ސީ' ފާސް ލިބިފައިވުމާއެކު، ސެކަންޑަރީ ސްކޫލް ސެޓްފިކެޓް އިމްތިޙާނުން "ދިވެހި" މި މާއްދާއިން ދަށްވެގެން 'ސީ' ފާސްލިބިފައިވުން. ނުވަތަ\nއޭވިއޭޝަން ސެކިއުރިޓީގެ ދާއިރާއިން ނުވަތަ ނޭޝަނަލް ސެކިއުރިޓީގެ ދާއިރާއިން ދިވެހިރާއްޖޭގެ ޤައުމީސަނަދުތަކުގެ އޮނިގަނޑުގެ ލެވެލް3ގެސަނަދެއް ޙާޞިލްކޮށްފައިވުން.\nއޭވިއޭޝަން ސެކިއުރިޓީ އޮފިސަރެއްގެ ކިބައިގައި ހުންނަންވާ އެހެނިހެން ސިފަތައް:\nޢުމުރުން 18 އަހަރުފުރި 35 އަހަރު ނުފުރޭ ދިވެހި ރައްޔިތެއްކަމުގައިވުން.\nއިސްކޮޅުގައި '5 (ފަސް) ފޫޓް ހުރުން.\nއޭވިއޭޝަން ސެކިއުރިޓީ ކޮމާންޑުން ގަބޫލުކުރެވޭ މިންގަނޑަށް ފުރިހަމަ ސިއްޙަތެއްގައި ހުރިކަން ސާބިތުކުރުން (އޭވިއޭޝަން ސެކިއުރިޓީ ކޮމާންޑުގެ ވަޒީފާއަށް ހޮވޭ ފަރާތްތަކަށް ވަޒީފާ ހަމަޖައްސައި ދެވޭނީ އޭވިއޭޝަން މެޑިކަލް (ކްލާސް 3) ގެ މެޑިކަލް ހެދުމަށްފަހު އެ މެޑިކަލް އިން ފާސްވާފަރާތްތަކަށެވެ).\nތަޢުލީމާއި ތަމްރީނަށް (ލިބިފައިވާ އިތުރު ތަޢުލީމާއި ދާއިރާއާއިގުޅޭ ކުރު މުއްދަތުގެ ތަމްރީން) %38\nއިމްތިހާން (ސިވިލް ސަރވިސްގެ ވަޒީފާއަށް ވަނުމަށްދެވޭ އިމްތިހާން) %5\nމަސައްކަތުގެ ތަޖްރިބާ (ވަޒީފާއާގުޅޭ ތަޖުރިބާ/ އެހެނިހެން ތަޖުރިބާ)\nލިބިފައިވާ ހުނަރު (އިންޓަވިއު/ އިމްތިހާން) %43\nމީގެ އިތުރުން ތިރީގައި މި ދަންނަވާ ކަންތައްތަކަށް ބެލޭނެއެވެ.\nރީޖަނަލް އެއަރޕޯރޓްތަކުގައި އޭވިއޭޝަން ސެކިއުރިޓީގެ މަސައްކަތްކުރެވޭނެ ފަރާތަކަށްވުން.\nޝިފްޓް ޑިއުޓީ އުޞޫލުން މަސައްކަތް ކުރެވޭނެ ސިއްޙަތު ރަނގަޅު މީހަކު ކަމުގައިވުން.\nޔުނިފޯރމް އަޅައިގެން ދަންފަޅިތަކުގައި މަސައްކަތް ކުރެވޭ ފަރާތަކަށްވުން.\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް\nސިވިލް ސާރވިސްއަށް / ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަގާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، ވަޒީފާ އަދާކުރާ އޮފީހުގެ ލިޔުން.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު ބަލާފައިވާ ތަޢުލީމީ ސެޓްފިކެޓްތަކުގެ ކޮޕީ (ރާއްޖޭގައި ރަޖިސްޓަރީކޮށްގެން ހިންގާ މަތީ ތަޢުލީމު ދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމުތަކުގެ ފެންވަރު ބައްލަވާފައިވާ ސެޓްފިކެޓްތައް ނުވަތަ ކޯސް ފުރިހަމަކުރިކަމުގެ ލިޔުމާއިއެކު ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލުކުރެއްވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\n(ށ) ރާއްޖޭގައި ރަޖިސްޓަރީކޮށްގެން ހިންގާ މަތީ ތަޢުލީމު ދޭ މަރުކަޒަކުން ކުރިޔަށް ގެންދާ ރާއްޖޭގެ ޕްރޮގްރާމުތަކުގެ ސެޓްފިކެޓްތަކުގެ ކޮޕީ، ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\n(ނ) ސިވިލް ސާރވިސް ޓްރޭނިންގ އިންސްޓިޓިއުޓުން ހިންގަވާ ކޯސްތަކުގެ ސެޓްފިކެޓްތަކުގެ ކޮޕީ.\nސިވިލް ސާރވިސްގެ ވަޒީފާއަށް ވަނުމަށް ދެވޭ އިމްތިޙާނުން ފާސްވިކަން އަންގައިދިނުމުގެ ގޮތުން ސިވިލް ސާރވިސް ޓްރޭނިންގ އިންސްޓިޓިއުޓުން ދޫކޮށްފައިވާ ސެޓްފިކެޓްގެ ކޮޕީ.\nމަސައްކަތުގެ ތަޖުރިބާ ދެނެގަތުމަށް، މަސައްކަތް ކޮށްފައިވާ އިދާރާތަކުން ދޫކޮށްފައިވާ ލިޔުންތަކުގެ ކޮޕީ:\n(ހ) ސިވިލް ސާރވިސް އިން ބޭރު ވަޒީފާއެއް އަދާކޮށްފައިވާނަމަ، އެވަޒީފާއެއް އަދާކުރި މުއްދަތާއި ކުރި މަސައްކަތް ބަޔާންކޮށް އެ އޮފީހުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިންސްޓިޓިއުޓެއްގެ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ ވަޒީފާ އަދާކުރި މުއްދަތާއި ކުރި މަސައްކަތް އަދި މަސައްކަތް ކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެއޮފީހަކުން ދޫކޮށްފައިވާ ލިޔުން.\nވަޒީފާއަށް އެދޭ ފޯމު ހުޅުލޭގައި ހުންނަ މިކޮމާންޑުގެ ހެޑްކުއޯރޓަރޒް އިން ލިބެން ހުންނާނެއެވެ. އަދި މިކޮމާންޑުގެ (www.avsecom.gov.mv) ވެބްސައިޓުން މިފޯމު ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 11 އޭޕްރީލް 2018 ވާ ބުދަ ދުވަހުގެ15:00 ގެ ކުރިން، ހުޅުލޭގައި ހުންނަ އޭވިއޭޝަން ސެކިއުރިޓީ ކޮމާންޑްގެ ހެޑްކުއޯޓަރޒް (ސްޓާފް ކުއަރޓަރސް 2ގެ 1 ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ hr@avsecom.gov.mv އެވެ. އެޕްލިކޭޝަން ފޯމާއިއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލް ކުރެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ، 2018 އޭޕްރީލް 22 އިން 2018 އޭޕްރީލް 30 އާއި ދެމެދު، ހުޅުލޭގައި ހުންނަ އޭވިއޭޝަން ސެކިއުރިޓީ ކޮމާންޑްގެ ހެޑްކުއޯޓަރޒް ގައެވެ. ވުމާއިއެކު، މިވަޒީފާއަށް ކުރިމަތިލާ ފަރާތްތަކުން، އެތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި މަޤާމުތަކަށް ކުރިމަތިލާ މީހުންގެ ތެރެއިން ޝަރުޠު ފުރިހަމަވާ މީހުން، ތަޢުލީމާއި ތަޖުރިބާ އަށް ބަލައި ޝޯޓް ލިސްޓް ކުރުމަށްފަހު، އެންމެ މަތީން މާކްސް ހޯދާ ފަރާތްތަކުގެ ތެރެއިން ކަނޑައެޅިފައިވާ އަދަދެއްގެ ފަރާތްތަކާއި އިންޓަރވިއު ކުރެވޭނެއެވެ. އެގޮތުން ތިރީގައި އެވަނީ އިންޓަވިއު ކުރުމަށް ހަމަޖެހިފައިވާ ގޮތުގެ ތަފްސީލެވެ.\nއަންހެން- އިންޓަވިއު ކުރެވޭނީ 40 ފަރާތާއެވެ.\nފިރިހެން- އިންޓަވިއު ކުރެވޭނީ 10 ފަރާތާއެވެ.\nމަޤާމަށް ހޮވޭ ފަރާތްތަކަށް ވަގުތީ ގޮތުން އެވްސެކް ޓްރޭނީއެއްގެ ވަޒީފާ ހަމަޖައްސައިދެވޭނެއެވެ. އަދި އޭވިއޭޝަން ސެކިޔުރިޓީ ބޭސިކް ކޯސް ފުރިހަމަކޮށް، 1 އަހަރު ދުވަހުގެ ތެރޭގައި ޕާރފޯމަންސް އަށް ބަލައި ދާއިމީ ވަޒީފާ ހަމަޖައްސައި ދެވޭނެއެވެ.\nމި އިޢުލާނާއި ގުޅިގެން މަޢުލޫމާތު ސާފުކުރުމަށް ގުޅާނީ 3013435ނުވަތަ 3013437 ނަންބަރު ފޯނާއެވެ. އީމޭއިލް ކުރާނީ hr@avsecom.gov.mvއަށެވެ.\n28 މާރިޗު 2018\nޕަބްލިޝްކުރި ތާރީޚް: 28 މާރިޗު 2018\nސުންގަޑި: 11 އޭޕްރިލް 2018 1500\n- AVS trainee iulaan


Dhivehi :: Quran > At-Talaaq\nފަހަތަށް الطلاق ކުރިއަށް\n﴿١﴾ يَا أَيُّهَا النَّبِيُّ إِذَا طَلَّقْتُمُ النِّسَاءَ فَطَلِّقُوهُنَّ لِعِدَّتِهِنَّ وَأَحْصُوا الْعِدَّةَ ۖ وَاتَّقُوا اللَّهَ رَبَّكُمْ ۖ لَا تُخْرِجُوهُنَّ مِن بُيُوتِهِنَّ وَلَا يَخْرُجْنَ إِلَّا أَن يَأْتِينَ بِفَاحِشَةٍ مُّبَيِّنَةٍ ۚ وَتِلْكَ حُدُودُ اللَّهِ ۚ وَمَن يَتَعَدَّ حُدُودَ اللَّهِ فَقَدْ ظَلَمَ نَفْسَهُ ۚ لَا تَدْرِي لَعَلَّ اللَّهَ يُحْدِثُ بَعْدَ ذَٰلِكَ أَمْرًا\nއޭ ނަބިއްޔާއެވެ! ތިޔަބައިމީހުން އަނބިން ވަރިކުރާނަމަ، ފަހެ، އެކަނބަލުންގެ عدّة އަށް (ފެށޭގޮތުގައި ސުންނީ ވަރިޔަކުން) ތިޔަބައިމީހުން އެކަނބަލުން ވަރިކުރާށެވެ! އަދި ތިޔަބައިމީހުން عدّة ގުނާހަމަކުރާށެވެ! އަދި ތިޔަބައިމީހުންގެ ވެރި اللَّه އަށް، ތިޔަބައިމީހުން تقوى ވެރިވާށެވެ! ތިޔަބައިމީހުން އެކަނބަލުންގެ ގެތަކުން އެކަނބަލުން ނުނެރޭށެވެ! އަދި އެކަނބަލުންވެސް ނުނިކުންނަ ހުށިކަމެވެ! ފާޅުވެ ހުތުރުކަން ބޮޑުވެގެންވާ ފާފަޔެއް އެކަނބަލުން ގެނެސްފިއްޔާ މެނުވީއެވެ. އަދި އެއީ، اللَّه ކަނޑައަޅުއްވާފައިވާ އިންތަކެވެ. އަދި اللَّه ކަނޑައަޅުއްވާފައިވާ އިންތައް ފަހަނަޅައިދާމީހާ (ދަންނާށެވެ!) ފަހެ، އެމީހާގެ އަމިއްލަ نفس އަށް އެމީހާ އަނިޔާވެރިވެއްޖެކަން ކަށަވަރެވެ. އެއަށްފަހު (އެބަހީ: ވަރިކުރުމަށްފަހު) اللَّه އެހެންގޮތެއް މެދުވެރިކުރައްވައިފާނެކަންވެސް ތިބާޔަކަށް ނޭނގެތެވެ.\n﴿٢﴾ فَإِذَا بَلَغْنَ أَجَلَهُنَّ فَأَمْسِكُوهُنَّ بِمَعْرُوفٍ أَوْ فَارِقُوهُنَّ بِمَعْرُوفٍ وَأَشْهِدُوا ذَوَيْ عَدْلٍ مِّنكُمْ وَأَقِيمُوا الشَّهَادَةَ لِلَّهِ ۚ ذَٰلِكُمْ يُوعَظُ بِهِ مَن كَانَ يُؤْمِنُ بِاللَّهِ وَالْيَوْمِ الْآخِرِ ۚ وَمَن يَتَّقِ اللَّهَ يَجْعَل لَّهُ مَخْرَجًا\nފަހެ، އެކަނބަލުންގެ عدّة ހަމަވުމާ ގާތްވެއްޖެހިނދު، ހެޔޮގޮތުގައި ތިޔަބައިމީހުން އެކަނބަލުން ހިފަހައްޓާށެވެ! (އެބަހީ: ކާވެނި رجوع ކުރާށެވެ!) ނުވަތަ ހެޔޮގޮތުގައި އެކަނބަލުންނާ ވަކިވާށެވެ! އަދި ތިޔަބައިމީހުންގެ ތެރެއިން عدل ވެރި ދެމީހުން ހެކިކުރާށެވެ! އަދި اللَّه އަށްޓަކައި ތިޔަބައިމީހުންގެ ހެކިބަސް އަދާކުރާށެވެ! اللَّه އަށާއި، آخرة ދުވަހަށް إيمان ވާ މީހުންނަށް نصيحة ދެއްވާފައިވާ ގޮތަކީ އެއީއެވެ. އަދި اللَّه އަށް تقوى ވެރިވާމީހާ (ދަންނާށެވެ!) އެކަލާނގެ އޭނާޔަށް ނުކުންނާނެ މަގެއް ދައްކަވާނެތެވެ.\n﴿٣﴾ وَيَرْزُقْهُ مِنْ حَيْثُ لَا يَحْتَسِبُ ۚ وَمَن يَتَوَكَّلْ عَلَى اللَّهِ فَهُوَ حَسْبُهُ ۚ إِنَّ اللَّهَ بَالِغُ أَمْرِهِ ۚ قَدْ جَعَلَ اللَّهُ لِكُلِّ شَيْءٍ قَدْرًا\nއަދި ހީވެސްނުކުރާފަދަ ގޮތްގޮތުން އެކަލާނގެ އޭނާޔަށް رزق ދެއްވާނެތެވެ. އަދި اللَّه އަށް وكيل ކުރާމީހާ (ދަންނާށެވެ!) ފަހެ، އޭނާޔަށް އެކަލާނގެ ފުދެއެވެ. ހަމަކަށަވަރުން، اللَّه އީ، އެކަލާނގެ أمر ފުޅު ހިންގަވައި، ފުރިހަމަކުރައްވާ ރަސްކަލާނގެއެވެ. ހަމަކަށަވަރުން، اللَّه ކޮންމެ އެއްޗަކަށް މިންވަރެއް ކަނޑައަޅުއްވާފައިވެއެވެ.\n﴿٤﴾ وَاللَّائِي يَئِسْنَ مِنَ الْمَحِيضِ مِن نِّسَائِكُمْ إِنِ ارْتَبْتُمْ فَعِدَّتُهُنَّ ثَلَاثَةُ أَشْهُرٍ وَاللَّائِي لَمْ يَحِضْنَ ۚ وَأُولَاتُ الْأَحْمَالِ أَجَلُهُنَّ أَن يَضَعْنَ حَمْلَهُنَّ ۚ وَمَن يَتَّقِ اللَّهَ يَجْعَل لَّهُ مِنْ أَمْرِهِ يُسْرًا\nއަދި ތިޔަބައިމީހުންގެ އަންހެނުންކުރެ حيض ން އުންމީދު ކެނޑިފައިވާ މީހުންނާމެދު (އެބަހީ: عدّة އިން ކެނޑިފައިވާ އަންހެނުންނާމެދު) ތިޔަބައިމީހުން ޝައްކުކުރާނަމަ، ފަހެ، އެކަނބަލުންގެ عدّة އަކީ، އަދި حيض ނުވާ މީހުންގެ عدّة އަކީވެސް ތިންމަސް ދުވަހެވެ. އަދި މާބަނޑު އަންހެނުންގެ عدّة އަކީ، އެކަނބަލުން ބަނޑުގައިވާ ދަރި ވިހެއުމެވެ. އަދި اللَّه އަށް تقوى ވެރިވާމީހާ (ދަންނާށެވެ!) އޭނާގެ ކަންތަކުގައި އެކަލާނގެ އޭނާޔަށް ފަސޭހަކަން ލައްވާނެތެވެ.\n﴿٥﴾ ذَٰلِكَ أَمْرُ اللَّهِ أَنزَلَهُ إِلَيْكُمْ ۚ وَمَن يَتَّقِ اللَّهَ يُكَفِّرْ عَنْهُ سَيِّئَاتِهِ وَيُعْظِمْ لَهُ أَجْرًا\nއެއީ ތިޔަބައިމީހުންނަށް اللَّه ބާވައިލެއްވި، އެކަލާނގެ أمر ފުޅެވެ. އަދި اللَّه އަށް تقوى ވެރިވެއްޖެމީހާ (ދަންނާށެވެ!) އެކަލާނގެ އޭނާގެ ކިބައިން އޭނާގެ ކުށްތައް ފުއްސަވާނެތެވެ. އަދި އެކަލާނގެ އޭނާއަށް ދަރުމަ ބޮޑުކުރައްވާނެތެވެ.\n﴿٦﴾ أَسْكِنُوهُنَّ مِنْ حَيْثُ سَكَنتُم مِّن وُجْدِكُمْ وَلَا تُضَارُّوهُنَّ لِتُضَيِّقُوا عَلَيْهِنَّ ۚ وَإِن كُنَّ أُولَاتِ حَمْلٍ فَأَنفِقُوا عَلَيْهِنَّ حَتَّىٰ يَضَعْنَ حَمْلَهُنَّ ۚ فَإِنْ أَرْضَعْنَ لَكُمْ فَآتُوهُنَّ أُجُورَهُنَّ ۖ وَأْتَمِرُوا بَيْنَكُم بِمَعْرُوفٍ ۖ وَإِن تَعَاسَرْتُمْ فَسَتُرْضِعُ لَهُ أُخْرَىٰ\nތިޔަބައިމީހުންގެ ތަނަވަސްކަން ހުރިވަރަކުން ތިޔަބައިމީހުން އުޅޭ ތަނެއްގައި އެކަނބަލުން (އެބަހީ: ވަރިކޮށްފައި، عدّة ގައި ތިބޭ އަންހެނުން) ބައިތިއްބާށެވެ! އަދި އެކަނބަލުންނަށް ދަތިކުރުމަށްޓަކައި، ތިޔަބައިމީހުން އެކަނބަލުންނަށް ގެއްލުން ނުދޭށެވެ! އަދި މާބަނޑު އަންހެނުން ކަމުގައި އެކަނބަލުން ވެއްޖެނަމަ، ފަހެ، އެކަނބަލުން ދަރި ވިހައިފުމަށް ދާނދެން ތިޔަބައިމީހުން އެކަނބަލުންނަށް خرد ކުރާށެވެ! ފަހެ، ތިޔަބައިމީހުންނަށްޓަކައި (ތިޔަބައިމީހުންގެ ދަރިންނަށް) އެކަނބަލުން ކިރުދީފިނަމަ، ފަހެ، ތިޔަބައިމީހުން އެކަނބަލުންނަށް، އެކަނބަލުންގެ އުޖޫރަދޭށެވެ! އަދި ތިޔަބައިމީހުންގެ މެދުގައި ހެޔޮގޮތުގައި އެކަކު އަނެކަކާ مشورة ކުރާށެވެ! އަދި ތިޔަބައިމީހުންނަށް ދަތިވެއްޖެނަމަ، އޭނާޔަށްޓަކައި، ފަހެ، (އެކުއްޖާޔަށް) އެހެން އަންހެނަކު ކިރުދޭނީއެވެ.\n﴿٧﴾ لِيُنفِقْ ذُو سَعَةٍ مِّن سَعَتِهِ ۖ وَمَن قُدِرَ عَلَيْهِ رِزْقُهُ فَلْيُنفِقْ مِمَّا آتَاهُ اللَّهُ ۚ لَا يُكَلِّفُ اللَّهُ نَفْسًا إِلَّا مَا آتَاهَا ۚ سَيَجْعَلُ اللَّهُ بَعْدَ عُسْرٍ يُسْرًا\nތަނަވަސްކަމުގެ ވެރިޔާ، އޭނާގެ ތަނަވަސްކަންހުރި މިންވަރަކުން ހޭދަކުރާހުށިކަމެވެ! އަދި އެމީހެއްގެ رزق ދަތިކުރައްވާފައިވާ މީހާ، ފަހެ، އެމީހާޔަށް اللَّه ދެއްވި އެއްޗަކުން ހޭދަކުރާހުށިކަމެވެ! އެއްވެސް نفس އަކަށް، އެ نفس އަކަށް ދެއްވާފައިވާ އެއްޗެއްގެ މިންވަރުން މެނުވީ، اللَّه تكليف އެއް ނުޖައްސަވަތެވެ. ދަތިކަމަކަށްފަހު، ފަސޭހަކަމެއް، اللَّه ލައްވާހުށްޓެވެ.\n﴿٨﴾ وَكَأَيِّن مِّن قَرْيَةٍ عَتَتْ عَنْ أَمْرِ رَبِّهَا وَرُسُلِهِ فَحَاسَبْنَاهَا حِسَابًا شَدِيدًا وَعَذَّبْنَاهَا عَذَابًا نُّكْرًا\nއެ ރަށްރަށުގެ أهل ވެރިން އެއުރެންގެ ވެރިރަސްކަލާނގެ أمر ފުޅަށާއި، އެކަލާނގެ رسول ންނަށް ނުކިޔަމަންތެރިވީ ކިތައްކިތައް ރަށްހެއްޔެވެ؟ ފަހެ، ތިމަންރަސްކަލާނގެ އެއުރެންނާ މެދުގައި ގަދަވެގެންވާ حساب އަކުން حساب ބައްލަވައި، ބިރުވެރި عذاب އަކުން، އެއުރެންނަށް عذاب ދެއްވީމެވެ.\n﴿٩﴾ فَذَاقَتْ وَبَالَ أَمْرِهَا وَكَانَ عَاقِبَةُ أَمْرِهَا خُسْرًا\n﴿١٠﴾ أَعَدَّ اللَّهُ لَهُمْ عَذَابًا شَدِيدًا ۖ فَاتَّقُوا اللَّهَ يَا أُولِي الْأَلْبَابِ الَّذِينَ آمَنُوا ۚ قَدْ أَنزَلَ اللَّهُ إِلَيْكُمْ ذِكْرًا\nاللَّه، އެއުރެންނަށްޓަކައި ގަދަވެގެންވާ عذاب އެއް ތައްޔާރުކުރެއްވިއެވެ. ފަހެ، ތިޔަބައިމީހުން اللَّه އަށް تقوى ވެރިވާށެވެ! އޭ إيمان ވެގެންތިބި ބުއްދީގެ أهل ވެރިންނޭވެ! ހަމަކަށަވަރުން، ތިޔަބައިމީހުންގެ ގާތަށް ހަނދާންކޮށްދެއްވުމެއް اللَّه ބާވައިލެއްވިއެވެ.\n﴿١١﴾ رَّسُولًا يَتْلُو عَلَيْكُمْ آيَاتِ اللَّهِ مُبَيِّنَاتٍ لِّيُخْرِجَ الَّذِينَ آمَنُوا وَعَمِلُوا الصَّالِحَاتِ مِنَ الظُّلُمَاتِ إِلَى النُّورِ ۚ وَمَن يُؤْمِن بِاللَّهِ وَيَعْمَلْ صَالِحًا يُدْخِلْهُ جَنَّاتٍ تَجْرِي مِن تَحْتِهَا الْأَنْهَارُ خَالِدِينَ فِيهَا أَبَدًا ۖ قَدْ أَحْسَنَ اللَّهُ لَهُ رِزْقًا\nاللَّه ގެ بيان ވެގެންވާ آية ތައް ތިޔަބައިމީހުންގެ މައްޗަށް ކިޔަވައިދެއްވާ رسول އަކު ފޮނުއްވިއެވެ. (އެއީ) إيمان ވެ، صالح عمل ކުރި މީހުން، އަނދިރިކަމުގެ ތެރެއިން އަލިކަމުގެ ތެރެޔަށް، ނެރުއްވުމަށްޓަކައެވެ. އަދި اللَّه އަށް إيمان ވެ، صالح عمل ކުރާމީހާ (ދަންނާށެވެ!) އެތަންތާނގެ ދަށުން ކޯރުތައް ހިނގަހިނގާ ހުންނަ ސުވަރުގެތަކަށް، އެކަލާނގެ އޭނާ ވައްދަވާނެތެވެ. އެތާނގައި، އެއުރެން އަބަދަށް ދެމިތިބެނިވި ގޮތުގައެވެ. ހަމަކަށަވަރުން، އެންމެ ފުރިހަމަ ގޮތުގައި اللَّه، އޭނާޔަށް رزق ދެއްވިއެވެ.\n﴿١٢﴾ اللَّهُ الَّذِي خَلَقَ سَبْعَ سَمَاوَاتٍ وَمِنَ الْأَرْضِ مِثْلَهُنَّ يَتَنَزَّلُ الْأَمْرُ بَيْنَهُنَّ لِتَعْلَمُوا أَنَّ اللَّهَ عَلَىٰ كُلِّ شَيْءٍ قَدِيرٌ وَأَنَّ اللَّهَ قَدْ أَحَاطَ بِكُلِّ شَيْءٍ عِلْمًا\nاللَّه އީ، ހަތް އުޑު ހެއްދެވި ރަސްކަލާނގެއެވެ. އަދި ބިމުންވެސް އެފަދަމެއެވެ. (އެބަހީ: އެކަލާނގެ ހަތް ބިން ހެއްދެވިއެވެ.) އެތަންތާނގައި އެކަލާނގެ أمر ފުޅު ހިނގަހިނގާ ހުރެތެވެ. ހަމަކަށަވަރުން اللَّه އީ، ކޮންމެ ކަމެއްގެ މައްޗަށް ކުޅަދުންވަންތަ ރަސްކަލާނގެކަމާއި، ހަމަކަށަވަރުން، اللَّه ގެ علم ފުޅު، ހުރިހާ އެއްޗެއްގެ ވަށައިގެންވާކަން ތިޔަބައިމީހުންނަށް އެނގުމަށްޓަކައެވެ.


Noorul-islam.NET :: ވަގުތު ފާއިތުވުމުގެ ކުރިން...\nތާރީޚް: 28 ފެބްރުއަރީ 2009\nލިޔުއްވީ : މުޙައްމަދު ޝަމްޢޫނު\nالحمد لله رب العالمين. والصلاة والسلام على أشرف الأنبياء والمرسلين. نبينا وحبيبنا وقدوتنا محمد وعلى آله وأصحابه ومن تبعهم بإحسان إلى يوم الدين. أما بعد.<?xml:namespace prefix = "o" />\nﷲ ތަޢާލާގެ ފޮތަށް ބަލައިފިމީހަކަށް އެއިލާހު ވަގުތުތައް ގަންދެއްވަވައި ހުވާ ވަޙީ ކުރައްވަވާފައިވާތަން ފެންނާނެއެވެ.ފަތިސްވަގުތު ގަންދެއްވަވައި އެއިލާހު ވަޙީކުރައްވަވާފައިވެއެވެ.) وَالْفَجْرِ( ޟުޙާވަގުތު ގަންދެއްވަވައި އެއިލާހު ވަޙީ ކުރައްވަވާފައިވެއެވެ.) وَالضُّحَى (މެންދުރުވަގުތު ގަންދެއްވަވައި އެ އިލާހު ވަޙީ ކުރައްވަވާފައިވެއެވެ.) وَالنَّهَارِ إِذَا تَجَلَّى( ހަވީރު ވަގުތު ގަންދެއްވަވައި އެއިލާހު ވަޙީ ކުރައްވަވާފައިވެއެވެ.) وَالْعَصْرِ (އަދި ރޭގަނޑުގެ ވަގުތު ގަންދެއްވަވައި އެއިލާހު ވަޙީ ކުރައްވަވާފައިވެއެވެ.)وَاللَّيْلِ إِذَا يَغْشَى (މިއިން ދޭހަވަނީ ކޮން އެއްޗެއްތޯއެވެ؟ އިސްލާމްދީނުގައި ވަގުތަށް ދެވިފައިވާ އަހަންމިއްޔަތުކަމެވެ. ވަގުތަށް ދެވިފައިވާ ޤަދަރެވެ. އެހެނީ ﷲ ތަޢާލާ އެއްޗެއް ގަންދެއްވަވާނީ އެ އިލާހުގެ ޙަޟްރަތުގައި އެއަށް ދެވިފައިވާ ޤަދަރެއްގެ މަތިވެރިކަން ބަޔާންކޮށް ދެއްވެވުމަށްޓަކައެވެ.\nއާދެ ! ވަގުތަކީ ވަރަށް އަގުހުރި އެއްޗެކެވެ. އެއީ އިންސާނާގެ ރައުސުލްމާލެވެ. އޭނާގެ ޙަޔާތެވެ. މިދުނިޔޭގައި އޭނާ ވޭތުކުރާ ކޮންމެ ވަގުތުކޮޅަކީ އޭނާގެ ޙަޔާތުން މަދުވެގެންދާ ވަގުތުކޮޅެކެވެ. އަޖަލާ ގާތްކުރާ ވަގުތުކޮޅެކެވެ. އަލް އިމާމް ޙަސަނުލްބަޞަރީ ރަޙިމަހުﷲ ގެ ބަސްފުޅެއްގައި އައިސްފައިވެއެވެ. يا ابن آدم أنت أيام، كلما ذهب يوم منها ذهب بعضك، ويوشك إذا ذهب بعضك أن يذهب كلك وأنت لا تعلم، فاعمل، فاليوم عمل ولا حساب، وغدا حساب ولا عمل " އޭ އާދަމުގެ ދަރިޔާއެވެ. ތިބާއަކީ ދުވަސްތަކެކެވެ. ފާއިތުވެގެންދާ ކޮންމެ ދުވަހަކީ ތިބާގެ ޢުމުރުން މަދުވެގެންދާ ދުވަހެކެވެ. އަދި ތިބާ ޣާފިލުކަމުގެ ނިދިން ނިދާފައި އޮއްވާ، ދުވަސްތައް މަދުވަމުން މަދުވަމުންގޮސް، ތިބާގެ ނިމުން އައިސް ތިބާއާ ބައްދަލުކޮށްފާނެތެވެ. އެހެންވީމާ (ޣާފިލުކަމުގެ ނިދިން ހޭލައި) ހެޔޮ ޢަމަލުކުރާށެވެ. އެހެނީ މިއަދު(ދުނިޔޭގައި) އޮތީ ޢަމަލެވެ. ޙިސާބެއް ނެތެވެ. އަދި މާދަމާ (އާޚިރަތުގައި) އޮތީ ޙިސާބެވެ. ޢަމަލެއް ނެތެވެ." ނަމަވެސް މިކަމާ މެދު ވިސްނާ ފިކުރު ކުރަނީ ކޮންބައެއްތޯއެވެ؟ މިއިން ޢިބްރަތް ޙާޞިލުކުރަނީ ފަހެ ކޮންބައެއްތޯއެވެ؟\nމީސްތަކުން މިވަނީ ދުނިޔޭގެ ކެހިވެރިމަޅިތަކުގައި ޖެހިފައެވެ. ޝައިޠާނާގެ ވަސްވާހަށް ތަބާވެފައެވެ. ޝަހުވަތުގެ ކަނޑަށް ޣަރަޤު ވެފައެވެ. ކުޅިވަރާއި މަޖަލަށް ގެއްލިފައެވެ. އެބައިމީހުންދަނީ އުފާ ފާޅުކުރަމުންނެވެ. އުފަންދުވަހުގެ ޕާރޓީތައް ބާއްވަމުންނެވެ. ކައިވެންޏާއި އެހެނިހެން ކަންތަކަށް އަހަރުފުރުމުގެ މުނާސަބަތުތައް ފާހަގަކުރަމުންނެވެ. އެއީ އެބައިމީހުންގެ ޢުމުރުން މަދުވާ ދުވަސްތަކެއްކަން އެބައިމީހުންނަކަށް އިޙްސާސެއްނުކުރެވެއެވެ. އެބައިމީހުންނަށް ވަގުތުގެ އަގު ވަޒަނެއްނުކުރެވެއެވެ. عن ابن عباس رضي الله عنهما قال: قال رسول الله: نعمتان مغبون فيهما كثير من الناس: الصحة والفراغ އިބްނު އައްބާސް ރަޟިޔަﷲ ޢަންހުމާ ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްފުޅުކުރެއްވެވިއެވެ. " ގިނަ ބަޔަކަށް އޭގެ އަގު ވަޒަންނުކުރެވޭ (އެއަށް ފަރުވާކުޑަކޮށްފައިވާ) ދެ ނިޢުމަތެއްވެއެވެ. އެއީ ޞިއްޙަތާއި ހުސްވަގުތެވެ."\nއާދެ! މަދުބަޔަކަށް މެނުވީ، ނިޢުމަތްތަކުގެ އަގު ވަޒަންކުރެވެނީ އެ ނިޢުމަތްތަކުން މަޙުރޫމުވުމުންނެވެ. ލޮލުގެ ނިޢުމަތުގެ އަގު ވަޒަންކުރެވެނީ ލޯ ފަންވީމައެވެ. ސިއްޙަތުގެ ނިޢުމަތުގެ އަގު ވަޒަންކުރެވެނީ ބަލިވީމައެވެ. އަދި ވަގުތުގެ ނިޢުމަތުގެ އަގުވަޒަން ކުރެވެނީ އެ ނިޢުމަތުން މަޙުރޫމުވުމުންނެވެ. އާދެ، މަރުވުމުންނެވެ. ޤަބުރުތަކުގެ އަހުލުވެރިންގެ ހަޅޭކުގެ އަޑު އިވޭނަމަ، މިކަން އަޅުގަނޑުމެންނަށް ވަރަށް ރަނގަޅަށް އެގުނީހެވެ. ދުނިޔޭގައި ބޭކާރުގޮތުގައި ނަގާލި ވަގުތުތަކާމެދު އެބައިމީހުންދަނީ ހިތާމަ ކުރަމުންނެވެ. އަދިއެއްފަހަރު އެވަގުތު ލިބޭނޭނަމަ ކިހާ ރަނގަޅުހޭ ބުނަމުންނެވެ.) رَبَّنَا أَخْرِجْنَا نَعْمَلْ صَالِحًا غَيْرَ الَّذِي كُنَّا نَعْمَلُ (" އޭ އަޅަމެން ހައްދަވައިގެންގުޅުއްވަވާ އިލާހެވެ. އަޅަމެން ކުރަމުންގެންދިޔަ (ނުބައި)ޢަމަލުތަކާއި ޚިލާފަށް ޞާލިހު ޢަމަލުކުރުމަށްޓަކައި، އަޅަމެން (ނަރަކައިން)ނެރުއްވަވާފާނދޭވެ.(އަދިއެއްފަހަރު ދުނިޔެއަށް ފޮނުއްވަވާފާނދޭވެ.)"\nނިޢުމަތްތަކުގެ އަގު ވަޒަންކުރެއްވެވި ބޭކަލުން، އެބޭކަލުންގެ ވަގުތުން އެންމެ ސިކުންތެއްވެސް ބޭކާރު ގޮތުގައި ހޭދަވެގެންދިޔަނުދެއްވެވުމަށް ވަރަށް ބޮޑު އަހަންމިއްޔަތުކަމެއް ދެއްވެވިއެވެ. އަލް އިމާމް ޙަސަނުލްބަޞަރީ ރަޙިމަހުﷲ ވިދާޅުވިއެވެ.( لقد أدركت أقواماً كانوا على أوقاتهم أشد حرصاً منكم على أموالكم) " ތިޔަބައިމީހުން މުދަލަށް ރައްކާތެރިވާވަރަށްވުރެ ބޮޑަށް އެބައިމީހުންގެ ވަގުތުތަކަށް ރައްކާތެރިވެލައްވާ ބޭކަލުންތަކަކާ ތިމަންކަލޭގެފާނަށް ބައްދަލުވިއެވެ." އެބޭކަލުންގެ ވަގުތުތައް އެބޭކަލުން ހޭދަކުރެއްވެވީ ޢިލްމު އުނގެނިވަޑައިގަތުމުގައެވެ. ނުވަތަ ޢިލްމު އުގަންނަވައި ދެއްވެވުމުގައެވެ. ނުވަތަ އަޅުކަންކުރެއްވެވުމުގައެވެ. ޚަޠީބުލްބަޣްދާދީ ރަޙިމަހުﷲ އަށް ބައްލަވާށެވެ. އެކަލޭގެފާނު މަގުމަތިން ހިންގަވާ ވަޑައިގަންނަވާއިރުވެސް ވަޑައިގަންނަވަނީ ފޮތެއް މުޠާލަޢާ ކުރައްވަވަމުންނެވެ. އަދި އިބްނުރަޖަބް އަލްހަންބަލީ ރަޙިމަހުﷲ އަށް ބައްލަވާށެވެ. އެކަލޭގެފާނު އަވަހާރަވުމަށްފަހު އެކަލޭގޭފާނު ލިޔުއްވަވާފައިވާ ފޮތްތައް އެކަލޭގެފާނުގެ މުޅި ޢުމުރަށް ބަހާލެވުނު އިރު ކޮންމެ ދުވަހަކަށް ނުވަފޮތް ވެއެވެ. އަދި ޖަޢުފަރު ބިން ޢަލީ ރަޙިމަހުﷲ އަށް ބައްލަވާށެވެ. އިމާމް މާލިކު ރަޙިމަހުﷲ ވިދާޅުވިއެވެ. ( ما دخلت على جعفر بن علي إلا وجدته على إحدى ثلاث: إما قائماً يصلي، أو جالساً يقرأ القرآن، أو جالساً يذكر الله) " ޖަޢުފަރުބިން ޢަލީ ރަޙިމަހުﷲ، ނަމާދު ކުރައްވަވަން ނުވަތަ ޤުރުއާން ކިޔަވާ ވިދާޅުވާން ނުވަތަ ޒިކުރުކުރައްވަަވަން ނުހުންނަވާ ވަގުތެއްގައި ތިމަންކަލޭގެފާނަށް، އެކަލޭގެފާނުގެ އަރިހަށް ނުދެވެއެވެ."\nއެއިންބޭކަލެއްގެ ވަގުތުން އެންމެ ހިނދުކޮޅެއްވެސް ފައިދާއެއްނެތް ގޮތުގައި ހޭދަ ކުރެވިއްޖެއްޔާ، އެބޭކަލުން އެކަމާއި ރޮއެ ހިތާމަ ކުރައްވަވައެވެ. އިބްނު މަސްޢޫދު ރަޟިޔަﷲ ޢަންހު ވިދާޅުވިއެވެ. (ما ندمت على شيء ندمي على يوم غربت شمسه، نقص فيه أجلي ولم يزد فيه عملي). " ތިމަންކަލޭގެފާނުގެ (ހެޔޮ) ޢަމަލު އިތުރުނުވެ، ޢުމުރުން ފާއިތުވާ ދުވަހެއްގެ މައްޗަށް ތިމަންކަލޭގެފާނު ހިތާމަ ކުރައްވާ ވަރަށް، އެއްވެސް ކަމަކާ ތިމަންކަލޭގެފާނު ހިތާމަ ނުކުރައްވަމެވެ."\nއޭ ލޮބުވެތި އަޚުންނާއި އުޚްތުންނޭވެ! މި ކަންތައްތަކުން ޢިބްރަތްލިބިގަނެ، ވަގުތުގެބޭނުން ހެޔޮގޮތުގައި ހިއްޕަވާށެވެ. ގެއްލިއްޖެ ވަގުތެއް އަނބުރާ ނުލިބޭނެއެެވެ. އަލް އިމާމް ޙަސަނުލްބަޞަރީ ރަޙިމަހުﷲ ގެ ބަސްފުޅެއްގައި އައިސްފައިވެއެވެ. "ما من يوم ينشق فجره إلا وينادى: (يا ابن أدم أنا يوم جديد وعلى عملك شهيد فاغتنمني وتزود مني، فأنا لا أعود إلى يوم القيامة ) " ހާލުގެ ދުލުން، ' އޭ އާދަމުގެ ދަރިޔާއެވެ. އަހަންނަކީ އާ ދުވަހަކީމެވެ. އަދި ތިބާގެ ޢަމަލުގެ މައްޗަށްވާ ހެކިވެރިޔަކީމެވެ. އަހަރެންގެ ބޭނުން ހެޔޮގޮތުގައި ހިފައި (އާޚިރަތަށްޓަކައި) ކޮއްތު އިތުރުކުރާށެވެ. ފަހެ ޤިޔާމަތާއި ޖެހެންދެން އަހަރެން ދެން އެނބުރި ނާންނާނަމެވެ.' ނުބުނާ ދުވަހަކަށް ފަޖުރު ނުލައެވެ." އެހެންކަމުން ރަސޫލުﷲ ޞައްލަﷲ ޢަލައިހިވަސައްލަމަ ވަނީ ވަގުތުގެ ބޭނުން ހެޔޮގޮތުގައި ހިފުމަށް އުއްމަތަށް ނަޞޭޙަތްދެއްވަވާ ވަޞިއްޔަތް ކުރައްވަވާފައެވެ. އެއީ ޢުމުރުގެ އެންމެ ފަހު ސިކުންތުކޮޅުކަމުގައި ވިއަސްމެއެވެ. އެކަލޭގެފާނުގެ ޙަދީޘްފުޅެއްގައި އައިސްފައިވެއެވެ. ( إن قامت الساعة وبيد أحدكم فسيلة، فإن استطاع ألا تقوم حتى يغرسها فليفعل ). " ތިޔަބައިމީހުންގެ ތެރެއިން މީހެއްގެ އަތުގައި ކުޑަ ކަދުރު ރުކެއް އޮއްވާ ޤިޔާމަތުގެ ވަގުތު ޖެހުނަސް، އޭނާއަށް ކުޅަދާނަކަން ލިބިގެންވާނަމަ އެ އިންދާފައި ނޫނީ ނުތެދުވާށެވެ."\nއޭ ލޮބުވެތި އަޚުންނާއި އުޚްތުންނޭވެ! ދާއިމީ ދުނިޔެ ބާއްޖަވެރި ކުރުމަށްޓަކައި، މި ފަނާވަނިވި ދުނިޔޭގައި ލިބިފައިމިވާ ކުޑަ ވަގުތުކޮޅުގެ ބޭނުން އޭގެ އެންމެ ފުރިހަމަގޮތުގައި ހިއްޕަވާށެވެ. )كُلُوا وَاشْرَبُوا هَنِيئًا بِمَا أَسْلَفْتُمْ فِي الْأَيَّامِ الْخَالِيَةِ(" ދުނިޔޭގައި ތިޔަބައިމީހުން ހޭދަކުރި ދުވަސްތަކުގައި ތިޔަބައިމީހުން ކުރި ހެޔޮ ޢަމަލުތަކުގެ ޖަޒާއެއްގެ ގޮތުން އަރާމުގައި ކައިބޮއި އުޅޭށެވެ." މިފަދައިން ބުނެވޭ މީހުންގެ ތެރެއިން ވުމަށް މަސައްކަތް ކުރައްވަވާށެވެ. އެންމެ ސިކުންތެއްވެސް ފައިދާއެއްނެތް ގޮތުގައި ހޭދަނުކުރައްވަވާށެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ ޙަދީޘްފުޅެއްގައި އައިސްފައިވެއެވެ. (ليس يتحسر أهل الجنة على شيء إلا على ساعةٍ مرت بهم لم يذكروا الله عز وجل فيها ) " ﷲ ގެ މަތިން ހަނދުމަނުކޮށް، ދުނިޔޭގައި ހޭދަކުރެވުނު ވަގުތުކޮޅުފިޔަވައި އެހެން އެއްވެސް ކަމަކާއި، ސުވަރުގޭގެ އަހުލުވެރިން ހިތާމަ ނުކުރާނެއެވެ."\nއޭ ލޮބުވެތި އަޚުންނާއި އުޚްތުންނޭވެ! ދުނިޔޭގައި، ﷲ ގެ އަމުރުފުޅުތަކާއި ޚިލާފުވެ، ފަނާވަނިވި ދުނިޔެއަށްޓަކާ އާޚިރަތް ވިއްކާލި މީހުން ދާންއޮތް ތަނަކީ ނަރަކައެވެ. އެހިނދު، ހެޔޮޢަމަލުކުރުމަށް ވަޢުދުވެ، އަދި އެއްފަހަރު ދުނިޔެއަށް ފޮނުއްވަވައި ދެއްވެވުން އެދި އެބައިމީހުން ރޯނެއެވެ. ދެންފަހެ ﷲ ތަޢާލާ އެބައިމީހުންނަށް ޖަވާބުގައި ވަޙީކުރައްވާނެތެވެ. )أَوَلَمْ نُعَمِّرْكُم مَّا يَتَذَكَّرُ فِيهِ مَن تَذَكَّرَ وَجَاءكُمُ النَّذِيرُ فَذُوقُوا فَمَا لِلظَّالِمِينَ مِن نَّصِيرٍ( "ހަނދުމަކުރާނޭ މީހަކު ހަނދުމަކުރާހާ ދުވަހު ތިމަންއިލާހު ތިޔަބައިމިހުންގެ ޢުމުރު ނުދަންމަވަންތޯއެވެ؟ އަދި އިންޒާރުކުރައްވަވާނޭ ބޭކަލަކު ތިޔަބައިމީހުންގެ ގާތަށް ވަޑައިގަތެވެ. ފަހެ ތިޔަބައިމީހުން ޢަޒާބުގެ ރަހަލިބިގަންނާށެވެ. އަނިޔާވެރިންނަށް ނަޞުރުދެއްވަވާނޭ ފަރާތެއްނުވެއެވެ."\nއޭ ލޮބުވެތި އަޚުންނާއި އުޚްތުންނޭވެ! ސާޅީސް ނުވަތަ ފަންސާސް އަހަރުވަންދެން ދުނިޔޭގައި ހުންނަވާނޭކަމަށް އުއްމީދުނުކުރައްވަވާށެވެ.މިޖުމްލަ ކިޔާ ނުނިމެނީސްވެސް މަރާއި ބައްދަލުކުރަންޖެހިދާނެކަމަށް ވިސްނަވާށެވެ. މަޝްހޫރު ޅެންވެރިޔާ އަޙުމަދު ޝައުޤީ ވިދާޅުވެފައިވެއެވެ.\nހިތުގެ ވިންދު އިންސާނާކައިރީ ބުނަމުންދެއެވެ. ހަމަކަށަވަރުން ޙަޔާތަކީ މިނެޓްތަކަކާއި ސިކުންތުތަކެކެވެ.\nހެދުނުވެއްޖެއްޔާ ހަވީރު ވަންދެން ދުނިޔޭގައި ހުންނަވާނޭކަމަށް އުއްމީދުނުކުރައްވަވާށެވެ. އަދި ހަވީރުވެއްޖެއްޔާ ހެދުނު ވަންދެން ދުނިޔޭގައި ހުންނަވާނޭކަމަށްވެސް އުއްމީދުނުކުރައްވަވާށެވެ. ހެޔޮ ޢަމަލުތައް، ފަހުންކުރުމަށް ލަސްނުކުރައްވަވާށެވެ. އޭ ލޮބުވެތި އުޚްތުންނޭވޭ! ޙައްޖުދުވަހު ނުވަތަ އަހަރުފެށޭ ދުވަހު ބުރުޤާ އެޅުއްވުމަށް ނުތިއްބަވާށެވެ. އެދުވަސް ޖެހުމުގެ ކުރިން މަރު އައިސް ބައްދަލުކޮށްފިއްޔާ ދެން ކުރާނެ ހަމަ އެއްކަމެއްވެސް ނޯންނާނެއެވެ. އަލްއިމާމް ޙަސަނުލްބަޞަރީ ރަޙިމަހުﷲ ވިދާޅުވިއެވެ. (إياك والتسويف فإنك في يومك ولست بغدك) " ' ސައުފަ ' (ފަހުންކުރާނަން ނުވަތަ ކުރާނަން)، މި ބަހުން ހުށިޔާރުވެ ރައްކާތެރިވާށެވެ. ފަހެ ހަމަކަށަވަރުން ތިބާ ތިހިރީ މިއަދުގައެވެ. މާދަމާއެއްގަނޫނެވެ." އަދި ސަލަފުންގެ އެހެންބޭކަލެއްގެ ކިބައިން ރިވާވެގެން އައިސްފައިވެއެވެ. (احذروا سوف فإنها من جنود إبليس) " ' ސައުފަ ' (ފަހުންކުރާނަން ނުވަތަ ކުރާނަން)، މި ބަހުން ހުށިޔާރުވެ ރައްކާތެރިވާށެވެ. ފަހެ ހަމަކަށަވަރުން އެއީ ޝައިޠާނާގެ ލަޝްކަރުގެ މީހެކެވެ."\nتزود من التقوى فإنك لا تدري *** إذا جنّ ليل هل تعيش إلى الفجر\nތަޤުވާވެރިކާމާއި ހެޔޮޢަމަލު އިތުރުކުރާށެވެ. ރޭގަނޑުވެއްޖެއްޔާ ފަތިސްވަންދެން ދިރިހުންނާނޭކަމެއް ނޭނގެއެވެ.


ފޭސްބުކް ވެސް ވާވޭއާ ދުރަށް\nވާވޭގެ ސްމާޓްފޯން ބޭނުން ކުރާ މީހުންނަށް އޮތީ ހިތާމަވެރި ހަބަރެކެެ. ހާއްސަކޮށް، ވާވޭގެ އާ ފޯނެއް ހޯދަން އުޅޭ ނަމަ މިކަމާ ދޭތެރޭ ދެވަނަ ވިސްނުމަކަށް ވެސް ދާން ޖެހޭނެ އެވެ.\nރަޝިއާ އަށް 5ޖީ ދޭން ވާވޭއާ ހަވާލުކޮށްފި\nގައުމީ ސަލާމަތަށް ނުރައްކާވާ ކަމަށް ބުނެ އެމެރިކާ އާއި ހުޅަނގުގެ ބައެއް ގައުމުތަކުން ޗައިނާގެ ވާވޭ ބްލެކްލިސްޓްކޮށްފައި ވަނިކޮށް، ރަޝިއާ އަށް 5ޖީ ނެޓްވޯކް ދޭން ވާވޭއާ ހަވާލުކޮށްފި އެވެ.\nމައިކްރޮސޮފްޓުން ވާވޭ ލެޕްޓޮޕް ވިއްކުން ހުއްޓާލައިފި\nއެމެރިކާ އިން ޗައިނާގެ ވާވޭއާ ޖައްސާލައި، ކުރިމަތި ކުރަމުންދާ ފިއްތުންތަކުގެ ތެރެއިން އަނެއްކާ ވެސް އިތުރު ފިޔަވަޅެއް އަޅައިފި އެވެ. މި ފަހަރު މައިކްރޮސޮފްޓުންނެވެ.\nޗައިނާގެ ވާވޭ ކުންފުންޏަށް އެމެރިކާ އިން ކުރިމަތިކުރާ ފިއްތުންތައް ވަރަށް ބޮޑެވެ. އެކަމަކު އެ ކުންފުންޏާ އެންމެ ވާދަވެރި ކުންފުނިތަކުގެ ތެރޭގައި ހިމެނޭ އެމެރިކާގެ އެޕަލްގެ...\nވާވޭއާ އެކު ވިޔަފާރިކުރުން ޕެނަސޮނިކުން މަޑުޖައްސާލައިފި\nއެމެރިކާއިން ވާވޭ ކުންފުންޏާ މެދު އެޅި ފިޔަވަޅުގެ ސަބަބުން ޖަޕާނުގެ ޕެނަސޮނިކުން ވެސް އެ ކުންފުންޏާ އެކު ވިޔަފާރިކުރުން މަޑުޖައްސާލައިފި އެވެ.\nއެމެރިކާ އަށް އަހަރެމެންގެ ހުރި ވަރު ނޭނގެނީ: ވާވޭ\nވާވޭ ކުންފުނީގެ އަސްލު ބާރު އެމެރިކާ އަށް ނޭނގޭ ކަމަށް އެ ކުންފުނީގެ ފައުންޑާ ރެން ޒެންފީ ވިދާޅުވެއްޖެ އެވެ.\nވާވޭ އަށް ފަހު ހަމަލާތައް "ޑީޖޭއައި" އަށް؟\nއަހަރެމެން "ޑީޖޭއައި" ދަންނަނީ ޑްރޯން އުފައްދާ ކުންފުންޏެއް ގޮތުގަ އެވެ. ޖާސޫސްކުރާ ބައެއް ގޮތުގައެއް ނޫނެވެ. އެކަމަކު، މިއީ ވެސް އެމެރިކާ ވަރަށް ބިރުގަންނަ ކުންފުންޏެކެވެ. ޑީޖޭއައި...\nއެމެރިކާގެ ކުންފުނިތަކުން ޗައިނާގެ "ވާވޭ ޓެކްނޮލޮޖީޒް"އާ އެކު ވިޔަފާރިކުރުން ސަރުކާރުން މަނާކުރުމާ އެކު، ވާވޭ ސްމާޓްފޯނުތަކަށް ބޭނުންވާ ސޮފްޓްވެއާ ލައިސަންސް ވިއްކުން ގޫގުލުން ހުއްޓާލައިފި އެވެ. މިއީ ވާވޭ އަށް ކަޑައްތުކުރަން އުނދަގޫ މަރުހަލާއަކަށް ވާނެ ކަމަށް ބެލެވެ އެވެ.\n"ނޯ ސްޕައި" އެއްބަސްވުމެއްގައި ސޮއިކުރެވިދާނެ: ވާވޭ\nމުވާސަލާތީ އާލާތްތައް އުފެއްދުމަށް މަޝްހޫރު، ޗައިނާގެ "ވާވޭ ޓެކްނޮލޮޖީޒް" އަކީ ނުރައްކާތެރި ކުންފުންޏެއް ކަމަށް އެމެރިކާއިން ވަނީ ކަނޑައަޅައިފަ އެވެ. އަދި ވާވޭއާ އެކު ވިޔަފާރިކުރުން އެމެރިކާ ކުންފުނިތަކަށް މަނާކުރުމަށް ސަރުކާރުން ވަނީ އަމުރުކޮށްފަ އެވެ. އަދި މި ލިސްޓްގައި އެކުވެރި ގައުމުތައް ހިމަނަން މަސައްކަތްކުރާނެ ކަމަށް...\nސެމްސަންގުން ފޯނެއް ފަތްޖަހަން އެވަރަކުން އެ އުޅެނީ ކީއްވެ ބާއޭ ހިތަށް އަރަ އެވެ. އިންސާނުންގެ ފިކުރާ ޚިޔާލުގައި ކަމެއް ތަނަވަސްވެފައި އޮތެއް ކަމަކު، އެ ކަމެއްގައި އަމަލީ ސިފަޖެއްސޭ ފެންވަރު ޒަމާނުގައި ނެތުން އެއީ ނާކާމިޔާބެއް ނޫނެވެ. ސެމްސަންގަށް މި ވަގުތު އެންމެ ރަނގަޅުވާނީ، ފަތްޖެހިފޯނެއް އުފައްދަން ކުރާ މަސައްކަތްތައް...\nސްމާޓްފޯން މާކެޓްގައި ވާދަވެރިކަަށް ބޮޑުވެ މިހާރު ވަނީ ހުޅުފަޅައިގެންދާން ކައިރިވެފަ އެވެ. އެލްޖީ އަށް ސްމާޓްފޯން ވިޔަފާރި ވެފައި ވަނީ ފައިދާއެއް ނެތް ބުރަ މަސައްކަތަކަށެވެ. ސެމްސަންގަށް ކުރަން ޖެހިފައި އޮތް ބުރަ މަސައްކަތަކީ، އެއްވަނަ ދަރަޖަ ދަމަހައްޓައި ދިފާއުކުރުމެވެ.\nމި އަހަރު 5ޖީ ނެޓްވޯކްތައް އާންމެއް ނުވާނެ\nއަހަރު މެދުޖެހެނީ އެވެ. މި އަހަރު ނިމޭއިރު ވެސް، އާންމުންނާ ހަމަ އަށް 5ޖީ ނެޓްވޯކް އަންނާނެ ކަމަށް ނުބެލެވެ އެވެ. ސަބަބުތައް ގިނަ އެވެ.\nއަަހަރެމެންގެ ތެރެ އަށް މުޅިން އަލަށް ތައާރުފުވާ، ބޭނުންކުރަންޖެހޭ ބައެއް ތަންތަނާއި ތަކެއްޗަށް ކިޔަން ދިވެހި ނަންތަކެއް ނުހުރެ އެވެ. މި ފަދަ ހާޖަތެއް ޖެހުމުން، އޮތީ އެކަށޭނަ ނަމެއް މުޅިން އަލަށް އުފައްދާށެވެ. މި ގޮތަށް ނަމެއް ހެދުމުން ބައެއް ފަހަރު ބަލައިގަންނަން އުނދަގޫ ނަންތައް ހެދިފައި އެބަހުއްޓެވެ. ނަމަވެސް، (complex) "އެކުވެނި"...\nބަލިނުވެ 10 އަހަރު ރަސްކަން ކުރާނަން: ސެމްސަންގް\nވާވޭ އަށް ހުރަސްއެޅުމުން ޔޫކޭ އަށް ވާނީ ގެއްލުން\nއެމެރިކާ އަށް އެހީތެރިވުމުގެ ގޮތުން، ޗައިނާގެ ވާވޭ ކުންފުނީގެ މުވާސަލާތީ އާލާތްތައް، އިނގިރޭސިވިލާތުގައި ބޭނުން ނުކުރަން ނިންމި ނިންމުމަކީ، އެއްވެސް ގޮތަކުން އެ ގައުމަށް ފައިދާކުރާނެ ކަމެއް ނޫން ކަމަށް ބުނާ ރިޕޯޓެއް އާންމުވެއްޖެ އެވެ.\nޒީޓީއީ އަށް 1 ބިލިއަން ޑޮލަރުގެ ގެއްލުމެއް\nޗައިނާގެ މުއާސަލާތީ ކުންފުނިތަކަށް މިއީ ބިރު ބޮޑު ދުވަސްވަރެކެވެ. މިކަން އެންމެ ބޮޑަށް ތަހަންމަލުކޮށްފައި ވަނީ ޒީޓީއީ އަދި ވާވޭ އެވެ. ޒީޓީއީ ބުނާ ގޮތުގައި، 2018 ގައި އެ ކުންފުންޏަށް އެއް ބިލިއަން ޑޮލަރު ގެއްލުން ވަނީ ވެފަ އެވެ.\nވާވޭ ޕީ30 ޕްރޮ ދައްކާލައިފި، ވަރުގަދަ ކެމެރާއެއް\nގިނަ ބަޔަކު އިންތިޒާރުކުރަމުން އައި، ވާވޭ ޕީ30 ޕްރޮ މިއަދު ދައްކާލުމާ އެކު އޭގެ ކެމެރާގެ ޖާދޫގައި އެތައް ބަޔަކު ޖެހިއްޖެ އެވެ.


Vaccine Furihama koffaiva Dhivehinna Wrk Permit Holdarunnah Faseyha thakeh! - Hali News\nއެއް ލައްކަ ވަނަ ފަތުރުވެރިޔާ-- ފޮޓޯ: ވިޒިޓް މޯލްޑިވްސް\nވެކްސިން ފުރިހަމަކޮށްފައިވާ ދިވެހިންނާއި ވަރކްޕަރމިޓް ހޯލްޑަރުންނަށް ފަސޭހަތަކެއް!\nދަތުރުކުރަންވާނީ ހާލުބެލުމުގެ ޕޯޓަލްގައި ޖެހި، ހުއްދަ ލިބިގެން\nވެކްސިން ފުރިހަމަކޮށްފައިވާ ދިވެހިންނާއި ވަރކްޕަރމިޓް ހޯލްޑަރުންނަށް ފަސޭހަތަކެއް އެޗްޕީއޭ އިން ހަދައިދީފި އެވެ.\nއެގޮތުން ރާއްޖެއިން ބޭރުން އަންނަ ދިވެހިންނާއި ވާކް ޕާމިޓް ހޯލްޑަރުންގެ ތެރެއިން ކޮވިޑް-19 އިން ރައްކާތެރިވުމަށް ޖަހަން ޖެހޭ ވެކްސިން ފުރިހަމަކޮށްފައިވާ މީހުން ކަރަންޓީންވާން ނުޖެހޭ ގޮތަށް މިހާރުވަނީ ހަމަޖައްސާފަ އެވެ.\nމިގޮތަށް ހަމަޖެއްސީ ޑިރެކްޓަރު ޖެނެރަލް އޮތް ޕަބްލިކް ހެލްތް މައިމޫނާ އަބޫބަކުރު ސޮއިކުރައްވާ ނެރުއްވި އެންގުމުގަ އެވެ.\nއެ އެންގެވުމުގައި ވަނީ ރާއްޖޭގައި ކޮވިޑް-19 އަށް ޕޮޒިޓިވްވެ ބަލިން ފަސޭހަވެފައިވާ މީހުންގެ ތެރެއިން ޕޮޒިޓިވްވި ސާމްޕަލް ނެގި ތާރީހުން ފެށިގެން 60 ދުވަސް ނުވާ މީހުންނާއި ޑަބްލިއުއެޗްއޯ އިން އިމާޖެންސީ ޔޫސްއަށް ލިސްޓްކޮށްފައިވާ ކޮވިޑް-19 ގެ ވެކްސިނެއްގެ ޑޯޒްތައް ފުރިހަމަކޮށް ރާއްޖެ އަންނަ ދުވަހާ ހަމައަށް 14 ދުވަސް ވެފައިވާ މީހުން ކަރަންޓީނު ވާން ނުޖެހޭނެ ކަމަށެވެ.\nމީގެ އިތުރުން އެ މީހުންނާއެކު ދަތުރުކުރާ ވެކްސިން ނުޖެހޭ އުމުރުގެ ކުޑަކުދިންވެސް ކަރަންޓީނުވާކަށް ނުޖެހޭނެ ކަމަށެވެ.\nނަމަވެސް ކޮވިޑް-19 ގެ ވެކްސިންގެ ޑޯޒްތައް ފުރިހަމަކޮށް 14 ދުވަސް ވެފައިވާ މީހުންނާއި އެކުގައި ދަތުރުކުރާ ވެކްސިން ނުޖެހޭ އުމުރުގެ ކުޑަކުދިން ރާއްޖެ އެތެރެވާތާ 5-7 ދުވަހުގެ ތެރޭގައި ޕީސީއާރު ޓެސްޓް ހަދަން ޖެހޭނެ ކަމަށް ވަނީ ބުނެފައެވެ.\nއެ ނޫން މީހުން ރާއްޖެ އެތެރެވުމަށްފަހު 14 ދުވަހުގެ މުއްދަތަށް ކަރަންޓީނުވާން ޖެހޭނެ އެވެ. އަދި އެ މީހުން ކަރަންޓީނުން ދޫކޮށްލެވޭނީ ޕީސީއާރު ޓެސްޓު ހަދައި ނަތީޖާ ނެގެޓިވް ވުމުންނެވެ.\nރާއްޖެއަށް އެތެރެވާއިރު 72 ގަޑިއިރު ނުވާ ނެގެޓިވް ޕީސީއާރު އޮންނަން ޖެހެއެވެ. މީގެ އިތުރުން ދަތުރުކުރަންވާނީ ހާލުބެލުމުގެ ޕޯޓަލްއިން ދަތުރުކުރުމުގެ ހުއްދަ ދުރާލައި ހޯދައިގެންނެވެ.


Amaazakee 2025 ge kurin Raajjey ge hurihaa marine masahkatheh kuraa kunfunyakah MTCC hedhun: Azim - One Online\n28 އޭޕްރީލް 2022، އެމްޓީސީސީގެ ސީއީއޯ އާދަމް އާޒިމް ނޫސްވެރިންނާއި މައުލޫމާތު ދެއްވަނީ-----ވަން ފޮޓޯ: ޔޫސުފް ސޮފްވާން\nއަމާޒަކީ 2025ގެ ކުރިން ރާއްޖޭގެ ހުރިހާ މެރިން މަސައްކަތެއް ކުރާ ކުންފުންޏަކަށް އެމްޓީސީސީ ހެދުން: އާޒިމް\nއަމާޒަކީ 2025 ވަނަ އަހަރުގެ ކުރިން ރާއްޖޭގެ ހުރިހާ މެރިން މަސައްކަތެއް ކުރާ ކުންފުންޏަކަށް އެމްޓީސީސީ ހެދުން ކަމުގައި އެކުންފުނީގެ ސީއީއޯ އާދަމް އާޒިމް ވިދާޅުވެއްޖެއެވެ.\nކުރުނބާ މޯލްޑިވްސްގައި ރޭ ބޭއްވި އެމްޓީސީސީގެ އަހަރީ އާއްމު ޖަލްސާގައި ހިއްސާދާރަކު ކުރެއްވި ސުވާލަކަށް ޖަވާބު ދެއްވަމުން އާޒިމް ވިދާޅުވީ، އެމްޓީސީސީގެ އަމާޒަކީ ވިޔަފާރި ފުޅާކޮށް، ހިއްސާދާރުންގެ ފައިދާ އިތުރުކުރުން ކަމަށެވެ. އަދި ހިއްސާދާރުންނަށް ގެއްލުން ލިބޭ އެއްވެސް ކަމެއް އެކުންފުނިން ނުކުރާނެ ކަމަށްވެސް އާޒިމް ވިދާޅުވިއެވެ.\nއެމްޓީސީސީގެ ވިޔަފާރި ފުޅާކުރުމަށް ރިއަލް އެސްޓޭޓްގެ ދާއިރާއަށް ވަނުމަށް ނިންމާފައިވާކަން ފާހަގަކުރައްވައި، އާޒިމް ވިދާޅުވީ ކުދި ވިޔަފާރިތަކަށް ވަނުމަކީ އެމްޓީސީސީގެ އަމާޒެއް ނޫން ކަމަށާއި އެކުންފުނި ވެގެންދާނީ ބޮޑެތި ހައުސިން ޔުނިޓްތައް އަޅާ ބަޔަކަށް ކަމަށެވެ.\nއާޒިމް ވިދާޅުވީ، އެމްޓީސީސީގެ ވަސީލަތްތައް އިތުރުކޮށް، ބިން ހިއްކުމުގެ މަޝްރޫއުތައް އަވަސްކުރުމަށް ދެ ޑްރެޖާ ޖުލައި މަހުގެ ތެރޭގައި ގެންނާނެ ކަމަށެވެ. އެއިރުން، ބޭރުގެ ބަޔަކަށް ނުދީ ރާއްޖޭގެ ހުރިހާ ބިން ހިއްކުމުގެ މަޝްރޫއުތައް އެމްޓީސީސީއަށް ކުރެވޭނެ ކަމަށާއި އަދި މަޝްރޫއުތައް ހެޔޮ އަގުގައި ކުރެވޭނެ ކަމަށްވެސް ވިދާޅުވިއެވެ.\n"އަމާޒަކީ 2025 ވަނަ އަހަރު އަންނަންވާއިރަށް ރާއްޖޭގައި ކުރާ މެރިން ހުރިހާ މަސައްކަތްތަކެއް ކުރާ ކުންފުންޏަކަށް އެމްޓީސިސީ ހެދުން" އާޒިމް ވިދާޅުވިއެވެ.\nއާޒިމް އިތުރަށް ވިދާޅުވީ، ދިވެހި ސަރުކާރުން ބޭނުންވަނީ އެމްޓީސީސީއަކީ ބައިނަލްއަގުވާމީ މަޝްރޫއުތައް ހިންގޭ ފެންވަރުގެ ކުންފުންޏަކަށް ހެދުން ކަމަށާއި މި ސަރުކާރުން ފޯރުކޮށްދޭ އެހީތަކާއެކު، އެ އަމާޒަށް ވާސިލްވެވޭނެ ކަމަށެވެ.


ހަމަށް އަޅާލުމާއި ހަޔާތަށް ސަން ލޯޝަން ބޭނުންވާ ސަބަބުތައް\n19 ސެޕްޓެންބަރު 2021 - 09:45 0\n"އަދަދު" ގައި ވަރަށް ފަހުން ލިޔުނު އާޓިކަލް އެއްގައި ވާނީ ގާތްގަނޑަކަށް ސަތޭކަ ވަރަކަށް ކިލޯ އިން ފަންސާސް ކިލޯ އަށް ހަށިގަނޑު ހިއްކާލައި ބައްޓަން ރީތިކޮށްލުމާ އެކު ހަންގަނޑުގެ ޝާއްބަކަން އިތުރުކޮށްދީ ކުލަ އާއި ޓެކްސްޗާ ދެމެހެއްޓުމުގައި ސަން ލޯޝަން ކުޅުނު ދައުރުގެ ވާހަކަ އާމިނަތު އިހުސާނާ ގެ ދުލުން ކުރުކޮށް ގެނެސްދީފަ އެވެ.\nގާތްގަނޑަކަށް 12 ވަރަކަށް އަހަރު ދުވަހު އެންމެ ދުވަހެއް ވެސް ވައްޓާނުލައި ސަން ލޯޝަން ބޭނުންކުރުމުން ހަންގަނޑުގެ ކުލަ އާއި ޓެކްސްޗާ އަށް އައިސްފައިވާ ޕޮޒިޓިވް ބަދަލު ފާހަގަކޮށްފައި، އިހުސާނާ ކިޔައިދިނީ ސަން ލޯޝަން ނުވަތަ ސަން ބްލޮކް އޭނާގެ ހަޔާތުގައި ކުޅޭ ރޯލުގެ މުހިއްމު ކަމެވެ.\n"ޗައިނާ އަށް ބަދަލުވެ، އެ މާހައުލުގައި އުޅެން ފެށި ހިސާބުން ދުވަސްކޮޅެއް ވީތަނާ މޫނާއި އަތް ތަންތަނުގެ ހަންގަނޑު ވަރަށް ބޮޑަށް ކުރަކިވެފައި ހުންނަ ތަންތަނުން ލޭ އަންނަ ވަރަށް ހަންގަނޑު ހަލާކުވާން ފެށި. ޑޮކްޓަރަށް ދެއްކުމުން އެކަމުގެ އެންމެ ރަނގަޅު ހައްލަކަށް ދިނީ ސަން ބްލޮކް،" އޭގެ ފަހުން އެންމެ ދުވަހަކު ވެސް ސަން ބްލޮކް "ސްކިޕް" ނުކޮށްލާ ކަމަށް އޭނާ ބުންޏެވެ.\nއިހުސާނާ ގަބޫލުކުރާ ގޮތުގައި ސަން ބްލޮކް ބޭނުންކުރުމުގެ ސަބަބުން އެތައް ގޮތަކުން އޭނާގެ ހަންގަނޑު ދުޅަހެޔޮ ކޮށްދިނެވެ. ކުރިން ނަގާ ގޮތަށް ބިހު ނުނެގުމާއި އިރުގެ ދޯދިތަކުން ދުވަސްވާ ވަރަށް ހަމުގައި ޖައްސާ ރޫ މަދުކޮށްދިނުމުގެ އިތުރުން ހަންގަނޑުގެ ކުލަ އެއްވަރުކޮށް ހިފަހައްޓައިދޭ ކަމަށް ބުންޏެވެ.\nއެހެންކަމުން "ސަން ބްލޮކް" އިން ހަމަށް ލިބުނު ދުލަހެޔޮކަމާ އެކު އޭނާގެ ހަޔާތަށް އައި ޕޮޒިޓިވް ބަދަލަކީ "ސެލްފް ކޮންފިޑެންސް" އިތުރުވުމެވެ.\nއެހެންވީމާ ސަން ބްލޮކް މުހިއްމުވަނީ ކޮންމެހެން ހަމައެކަނި ޕިކްނިކް ދާއިރު އެކަންޏެއް ވެސް ނުނެވެ.\nއީކުއޭޓަރު މެދުގައި އޮންނަ ރާއްޖެއަކީ އަހަރު އެއްކޮށް ހޫނު ގައުމެކެވެ. އިރުގެ ސީދާ ދޯދިތައް ހަމަށް އެޅުމުން ލިބޭ ގެއްލުންތަކުން އަބަދުވެސް ހަންގަނޑުގެ ރައްކާތެރިކަމަށް ކޮންމެވެސް އެއްޗެއް ގެންގުޅުން މުހިއްމެވެ. ނުވަތަ ސަން ލޯޝަން ބޭނުންކޮށްގެން އެލާޖިކް ވާނަމަ އެންމެ ކުޑަވެގެން އާފްޓާ-ޓްރީޓްމަންޓެއް ނަމަވެސް ތައްޔާރުކޮށްގެން ބޭނުންކުރުން މުހިއްމެވެ.\nމި ހިމަނާލަނީ ސަން ބްލޮކް ބޭނުން ނުކުރެވޭ މީހުންނަށް އިރުގެ ދޯދިތަކުން ލިބޭ ގެއްލުމުންނ ހަންގަނޑު ރައްކާތެރިކުރުމަށް ކުރެވިދާނެ ދެ ކަމެކެވެ.\n"އެންމެ މޮޅީ އެލޮވެރާ"\nހަމުގެ ކަންކަމަށް އެލޮވެރާ ވަރެއް ހަމަ ނޯންނާނެ އެވެ. ހާއްސަކޮށް ސަން-ބާން އަށް އެލޮވެރާ އަކީ ހަމަ ބެސްޓެވެ. އެލޮވެރާ އިން، ހަންގަނޑުގައި އުފެދިފައި ހުންނަ ދިލަ ކުޑަކޮށްދޭނެ އެވެ. އަދި ހަންގަނޑަށް ފިނިކަން ގެނެސްދޭނެ އެވެ.\n"ފޭސް މާސްކް ވެސް ޓްރައިކޮށްލުން ރަނގަޅު"\nއަވީގައި ޖެހިގެން އެންމެ ބޮޑަށް ކަޅުވާނީ މޫނެވެ. ޗުއްޓީ ނިމޭއިރު ވެސް މޫނުގެ ކުލަ ބައެއް ފަހަރު ކުރީގެ ކުލައަށް ބަދަލު ނުވެ ހުރެދާނެ އެވެ. އެކަމަކު މިއަށްވުރެ ބޮޑަށް ވިސްނަންވީ އަވިން އަނދައިގެން މޫނުން ހަނފޮޅުން ކަހަލަ ކަންކަން ހުއްޓުވޭތޯ އެވެ. އެހެންވީމާ އަވީގަ އުޅެލާފަ އައިސް ކިއުކަމްބާ، ފަޅޯ ކަހަލަ ބާވަތުން ހަދާ ފޭސް މާސްކް ބޭނުންކުރެވިދާނެ އެވެ. މިއިން ހަންގަނޑު އަރާމުކޮށް ބަހައްޓަދޭނެ އެވެ. އަދި ސެލްތައް ތާޒާކޮށްލަދޭނެ އެވެ.


BREAKING : PNC Ge Massala Balan Committee Eh Ekulavaalaifi - Vaguthu\nޕީއެންސީގެ މައްސަލަ ބަލަން ކޮމިޓީއެއް އެކުލަވާލައިފި\nޕީއެންސީ އާއި ޕީޕީއެމްގެ އިސް ބޭފުޅުން - ވަގުތު އިމޭޖްސް: އަމީން ފަހުމީ\nޕީޕީއެމްގެ މުދަލާއި ތަކެތި ބޭނުންކޮށްގެން އަލަށް އުފައްދަ ޕާޓީ ޕީއެންސީ އުފެއްދުމުގެ މަސައްކަތް ކުރާ މައްސަލަ ބަލަން ތިން މެމްބަރުންގެ ކޮމިޓީއެއް އިލެކްޝަންސް ކޮމިޝަނުން އެކުލަވާލައިފިއެވެ.\n"ވަގުތު " އަށް މައުލޫމާތު ދެއްވަނުން އިލެކްޝަންސް ކޮމިޝަނުގެ މެމްބަރު އަހުމަދު އަކްރަމް ވިދާޅުވީ ޕީޕީއެމްގެ މުދަލާއި ތަކެތި ބޭނުންކޮށްގެން އަލަށް އުފައްދަ ޕާޓީ ޕީއެންސީ އުފެއްދުމުގެ މަސައްކަތް ކުރާ މައްސަލަ ބަލަން އެ ކޮމިޝަނުގެ ލޯ ފާމްގެ ބޭފުޅެއް ހިމެނޭ ގޮތަށް ލީގަލް ޑިޕާޓްމެންޓުގެ ދެ ބޭފުޅަކާއި ކޮމިޝަނުގެ ތިން މެމްބަރުންގެ ކޮމިޓީއެއް އެކުލަވާލާފައިވާ ކަމަށެވެ.\nއަކްރަމް އިތުރަށް ވިދާޅުވީ އަމިއްލަ ފަރާތަކުން އެކޮމިޝަނަށް ހުށައެޅި މި މައްސަލަ ދެ ދުވަސްތެރޭގައި ބަލައި ނިންމަން މިހާރު އަންގާފައިވާނެ ކަމަށެވެ.\nޕީއެންސީގެ މައްސަލައެއް އިލެކްޝަންސް ކޮމިޝަނުން ބަލަން ފަށާފައިވާއިރު ޕީއެންސީ އިން ވަނީ އެޕާޓީގެ އިފްތިތާޙީ ބައްދަލުވުން ރޭ ބާއްވާފައެވެ. މި ބަދަލުވުމުގައި ޕާޓީ ގެ ނަމާއި، ލޯގޯ، ކުލަ، އަސާސީ ޤަވާއިދު އަދި މެނިފެސްޓޯ ވަނީ ފާސްކޮށްފައެވެ.\nޕީއެންސީގެ މައްސަލައެއް އިލެކްޝަންސް ކޮމިޝަނުން ބަލަން ފަށާފައިވާއިރު އެ ޕާޓީ އުފެއްދުމަށް ދިން ހުއްދަ ބާތިލް ކުރެވޭ ގޮތައް އިލެކްޝަންސް ކޮމިޝަނުން ގަވައިދެއް އެކުލަވާލާ އެގަވައިދަށް އަމަލު ކުރަން އެ ކޮމިޝަނުން ވަނީ ފަށާފައެވެ.\n"ސިޔާސީ ޕާޓީގެ ގަވާއިދު" ގެ ނަމުގައި އިލެކްޝަންސް ކޮމިޝަނުން އަމަލު ކުރަން ފެށި ޤަވާއިދުގައި ބުނެފައި އޮންނަނީ ސިޔާސީ ޕާޓީއެއް އުފެއްދުމުގެ ހުއްދަދީފައިވާ ފަރާތުން ޕާޓީއެއް އުފެއްދުމަށް މަސައްކަތްކުރަމުންދަނީ ނުރަނގަޅު ނުފޫޒާއި ބާރު ބޭނުންކޮށްގެން ނުވަތަ އޮޅުވައިލައިގެންކަމަށް އިލެކްޝަންސް ކޮމިޝަނަށް ގަބޫލު ކުރެވިއްޖެނަމަ ޕާޓީ އުފައްދަން ދިން ހުއްދަ ބާތިލް ކުރެވޭނެ ކަމަށެވެ.\nއިދިކޮޅު މީހުން ސަރުކާރުގެ ވަޒީފާއިން ވަކިކުރުމަކީ ލާއިންސާނީ އަމަލެއް - ޕީޕީއެމް\nޖެނުއަރީ 28, 2019 15:11\nޕީއެންސީ އާއި އަޅައި ގަނެގެންތޯ ތި އުޅެނީ\nއަނގޮޱި ސަރީފުގެ ކޮރޮޕްޱް މައްސަލަ ބަލަން ކޮމެޱީ ހަދާބަލަ!!\nޖެނުއަރީ 28, 2019 15:12\nބަލާ މުޞީބާތެއްނު ދިވެހިންނަށް މިހުރީ ޖެހިފަ! ޕީޕީއެމް އަކީ ރައީސް ޔާމީންގެ ބެއްލެވުމުގެދަށުން ހިންގަވަން ޝަރުޢީ ކޯޓަކުން އަމުރުނެރެފައިވާ ޕާޓީއެކެވެ. އެ އަމުރު ދެމިއޮތްހައި ހިދަކު ޕާޓީގެ ތަންތަނާ ތަކެތި ބޭނުންކުރާނީ ރައީސް ޔާމީންއަށް ފެނިވަޑައިގަންނަވާ ގޮތަކަށެވެ.\nޖެނުއަރީ 28, 2019 15:23\nކަލޭމެން5މީހުންވެގެން ޕީއެންސީ ދިރުވާލަންވީނު؟ އެހެންނާފަހެ އެއްޕާޓީން އަނެއްޕާޓީއަށް މެންބަރުންނަށް ބަދަލުވެވޭއިރު އެއްޕާޓީގެ ތަކެތި އަނެއް ޕާޓީއަށް ބޭނުންވެސް ކުރެވޭނެނޫންތަ؟ ނޫނޭވާ ތިޔަތިބީ އިންސާފު ގިރައިގެން ބޮއިގެންތިބި ފަސް މީހުން. ކަލޭމެންގެ ތިޔަ ޒާތީ ހަސަދައިގެ އަނިޔާވެރި ކަމުގެ ނުބައި ނަތީޖާ އިންޝާﷲ ވަރަށް އަވަހަށް ކަލޭމެންނަށް ކުރިމަތި ވެގެންދާނެ.\nޖެނުއަރީ 28, 2019 15:37\nކޮމިޓީ ހަދާފަ ބަހަށްޓާ ކޮމެޓީ ސަރުކާރު.\nޖެނުއަރީ 28, 2019 15:44\nސާބަހޭ އީސީ ޝަރީފޫ. ތިމަރަފުށި ކިޔަނީ ވަނަމަކަށް ނޫންކަން މިހާރު ޔަޤީންވެއްޖެ. އަދި އީސީ ޝަރީފު އަކާއި ފާޑު ފާޑަށް ނުކުލެވޭނެކަންވެސް އަދުރޭ މެނަށް ދައްކާލާތި. އެވެރިންގެ ހުރިހާ މަކަރަކާއި ބޭނުން ކުރަން ގެންގުލޭނެ އުކުލު ތައް އީސީ ޝަރީފަށްވުރެ ބޮޑަށް އެނގޭނެ މީހަކު ނުހުންނާނެ.\nޖެނުއަރީ 28, 2019 15:45\nޕާޓީގެ ބޮޑެތިން ލާދީނީވާހަކަ ދައްކާނަމަ ޕާޓީ އުފައްދަން ދިން ހުއްދަ ބާތިލުކުރުމުގެ ގަވައިދު މާ މުހިއްމު. ކީކޭ ކިޔުންތެރިން ބުނަނީ؟\nޖެނުއަރީ 28, 2019 15:52\nރައީސް ޔާމީނަކީ ހަމަ ޖަވާހިރެއް. ޤައުމުދުއް އެންމެ ހިންގުންތެރި ރައީސް. އެހެންވީމާ ޒާތީވެގެން ބަޔަކަށް ނިދިނައިސްގެން އެއުޅެނީ\nޖެނުއަރީ 28, 2019 15:57\nބަލަގަ ކަލެޔަ ހަޖަމް ނުވާނެކަމީ މާކުރީގަވެސް އެމްމެން ދަންނަ ހަގީގަތެ ކަލޭތިޔަ 2018 ގަ ވޯޓުވަގަ ނެގި ބޮޑުވަގު\nޖެނުއަރީ 28, 2019 16:44\nޝަރީފް ކުރެވުނު ކަމެއް މިއަދު ކުރާށެވެ. އެކަމު ދުނިޔެމަތީ އެއްވެސް ކަމަކީ ދާއިމަށް ދެމިގެންދާނެ ކަންތަކެއް ނޫނެވެ. ކަލޭގެ ތިމަގާމުވެސް އިސާހިތަކުން ގެއްލިދާނެއެވެ. ކޮންމެ ކަމަކީވެސް އިމްތިހާނެކެވެ. މާދަމާ ހާލަތު ބަދަލުވާއިރު ﷲ ފިޔަވައި ކަލެޔަށް އެހީތެރިވެވޭނެ އެއްވެސް ފަރާތެއްނެތެވެ.\nޖެނުއަރީ 28, 2019 17:14\nހުސް ކޮމެޓީ، މީ ކޮމެޓީ ސަރުކާރު.\nޖެނުއަރީ 28, 2019 19:25\nރިސްވަތު ކައިގެން ވޯޓްއޮޅުވާލިކަން ރައްޔިތުންނައް އިނޣޭ....ކަލޭމެންގެނިމުން ހުރީކިހިނަކުންބާ...ސުބުހާނަﷲ\nޖެނުއަރީ 28, 2019 19:31\nމާކުރިންވެސްއެގެޔޭދެން ކިޔާނީތިއަންބާކަން ދިވެހިންނާލައިގަނެފައޮއިބޮޑުމުސީބާތެއް\nޖެނުއަރީ 29, 2019 18:23\nޟަރީފޫފޫފޫ އަމާ ހަނދާންކުރަން އުޅެގަބަލަ.... .


Viyafaari bandharugai nugengos huri mudhaa neelamah\nމާލެ ވިޔަފާރި ބަނދަރުގައި ހުރި ކޮންޓެއިނާ ތަކެއް: ގިނަ އަދަދެއްގެ މުދާ ނުގެންގޮސް ބަނދަރު އެބަހުރި -- ފޮޓޯ: އަވަސް\nމާލެ ވިޔަފާރި ބަނދަރުގައި ނުގެންގޮސް ހުރި ގިނަ އަދަދެއްގެ މުދާ ނީލަން ކިޔަން ނިންމައިފި އެވެ.\nމާލެ ވިޔަފާރި ބަނދަރު ބަލަހައްޓާ، މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ބުނީ ރާއްޖެއަށް މުދާ އެތެރެކޮށް މާލޭ ވިޔަފާރި ބަނދަރުގައި ނުގެންގޮސް ގިނަ ދުވަހު ބަހައްޓާފައިވާ، މުދާތައް ނީލަންކިޔަން ނިންމާފައިވާ ކަމަށެވެ.\nއެމްޕީއެލުން ބުނީ މުދާ ނީލަން ކިޔުން ކުރިއަށް ދާނީ އެ ކުންފުނީގައި ކަމަށާ، މުދާ ނީލަން ކިޔާ ގަވާއިދު ޒެޓްކޮށްފައި ވާނެ ކަމަށެވެ. އަދި ނީލަން ކިޔާ މުދަލުގެ ލިސްޓް އެމްޕީއެލް ވެބް ސައިޓުން ޑައުންލޯޑް ކުރެވޭނެ ކަމަށް ބުނެފައިވެ އެވެ.\nނީލަން ކިޔާ މުދާ ބަލަން ނަން ނޯޓް ކުރުމާއި މުދާ ބެލުމުގެ އިންތިޒާމު އަންނަ މަހުގެ ފަސް ވަނަ ދުވަހު ކުރިން އެމްޕީއެލް އިން ހަމަޖައްސައި ދޭނެ އެވެ. މުދާ ބެލުމަށް އެދޭ ފޯމު ފުރިހަމަކޮށް އައިޑީ ކާޑު ކޮޕީއާއި ގުޅޭނެ ނަމްބަރު ހިމެނޭ ގޮތަށް އެ ކުންފުންޏަަށް އީމެއިލް ކުރަން ޖެހެ އެވެ.\nމާލެ ވިޔަފާރި ބަނދަރުގައި ގިނަ އަދަދެއްގެ މުދާ ނުގެން ގޮސް އަބަދު ވެސް ހުރެ އެވެ. މުދާ ނުގެންގޮސް ހުރުމުގެ ސަބަބުން ވިޔަފާރި ބަނދަރުގެ މަސައްކަތް ތަކަށް ދަތިވެ އެވެ. އަދި ކޮވިޑް-19 އާ ގުޅިގެން މުދަލުގެ ޑެމަރޭޖް ނެގުމަށް ގެނައި ލުއިތަކާއެކު ގިނަ އަދަދެއްގެ މުދާ ނުގެންގޮސް ހުރެ އެވެ.\nފީތަކަށް ގެނައި ބަދަލަށް އަމަލު ކުރުން ފަސްކޮށްފި


Foreign investment registry in 1.5 million rufiya\nފޮރިން އިންވެސްޓްމަންޓް ރަޖިސްޓްރީކޮށްގެން 1.5 މިލިއަން ރުފިޔާ\nފޮރިން އިންވެސްޓްމަންޓެއްގެ ގޮތުގައި ނ. މާފަރުގައި ތަރައްގީ ކުރި އެއާޕޯޓުގެ މަސައްކަތް ކުރިއަށް ދިޔައިރު ނަގާފައިވާ ފޮޓޯއެއް: ބޭރު މީހުން ގިނައިން އިންވެސްޓް ކުރަނީ ޓޫރިޒަމް ސެކްޓާގައި -- ފޮޓޯ: އަވަސް\nރާއްޖޭގައި ރަޖިސްޓްރީ ކުރި ފޮރިން އިންވެސްޓްމަންޓްތަކުން ފީގެ ގޮތުގައި މި އަހަރުގެ މިހާތަނަށް ލިބިފައިވަނީ 1.5 މިލިއަން ރުފިޔާ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ބުނެފި އެވެ.\nމީރާއިން އާއްމު ކޮށްފައިވާ މިދިޔަ މަހުގެ ތަފާސް ހިސާބުތައް ދައްކާ ގޮތުގައި ފޮރިން އިންވެސްޓްމަންޓް އެޑްމިނިޓްރޭޝަން ފީގެ ގޮތުގައި މި އަހަރުގެ މިހާތަނަށް 1.5 މިލިއަން ރުފިޔާ ލިބުނުއިރު، މިދިޔަ އަހަރު ލިބިފައިވަނީ 1.2 މިލިއަން ރުފިޔާ އެވެ. އަދި މިފަދަ އިންވެސްޓްމަންޓްތައް ރަޖިސްޓްރީ ކޮށްގެން މިދިޔަ މަހު ލިބިފައިވަނީ 77,100 ރުފިޔާ އެވެ.\nރާއްޖޭގައި ކޮންމެ އަހަރު ވެސް ގިނަ އަދަދެއްގެ ފޮރިން ޑައިރެކްޓް އިންވެސްޓްމަންޓް (އެފްޑީއައި) ރަޖިސްޓްރީ ކުރެ އެވެ. ނަމަވެސް މި ފޮރިން އިންވެސްޓްމަންޓުތަކުގެ ބޮޑު ބަޔަކީ ރާއްޖޭގެ ޓޫރިޒަމް ސެކްޓާގައި އަމިއްލަ ފަރާތްތަކާ ގުޅިގެން އިންވެސްޓް ކުރާ ފަރާތް ތަކެވެ. މީގެ އިތުރުން ދިވެހިންނާ ގުޅިގެން ރާއްޖޭގެ ކޮންޓްރަކްޝަން ސިނާއަތުގައި ބޭރުގެ ކުންފުނިތަކުން އިންވެސްޓް ކުރެ އެވެ.\nރާއްޖޭގައި ފޮރިން އިންވެސްޓްމަންޓެއް ރަޖިސްޓްރީ ކުރާތާ ހަ މަހާއި އެއް އަހަރާ ދެމެދު އެ ވިޔަފާރިއެއްގެ މަސައްކަތް ފެށި ރިއަލައިޒް ވާން ނަގާ ކަމަށް ރަޖިސްޓްރާ އޮފް ކޮމްޕެނީސް މަރިޔަމް ވިސާމް ވަނީ ވިދާޅުވެފަ އެވެ.\nއޭނާ ވިދާޅުވެފައިވާ ގޮތުގައި ރާއްޖޭގައި ބޭރުގެ އިންވެސްޓްމަންޓްތައް ރަޖިސްޓްރީ ކުރާ އަދަދު އިތުރު ކުރުމުގެ ގޮތުން ރާއްޖޭގައި ހުރި އިންވެސްމަންޓްތަކާ ގުޅުންހުރި ގާނޫނުތައް ބަދަލު ކުރުމާއި ރާއްޖެއަކީ ވިޔަފާރިއަށް ފަސޭހަ ގައުމަކަށް ހަދަން ގިނަ މަސައްކަތްތަކެއް ކުރަން ޖެހޭ ކަމަށެވެ.\nރާއްޖޭގެ މި ފަހުގެ ތާރީހުގައި ފޮރިން އިންވެސްޓްމަންޓް އެންމެ ބޮޑަށް އިތުރުވެފައިވަނީ 2016 ވަނަ އަހަރު އެވެ. އެ އަހަރު 1.6 ބިލިއަން ޑޮލަރުގެ ފޮރިން އިންވެސްޓްމަންޓް ރާއްޖޭގައި ކުރި އެވެ. އެއީ 2015 ވަނަ އަހަރާ އަޅާ ބަލާއިރު 300 މިލިއަން ޑޮލަރުގެ އިތުރު ވުމެކެވެ.\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް އިގްތިސޯދު ރަޖިސްޓްރާ އޮފް ކޮމްޕެނީސް


Juventus ehvaru vi iru, Barcelona in Manchester United balikohfi | Mihaaru\nޔުނައިޓެޑްގެ ޝޯ (ކ) ކައިރިން ބާސެލޯނާގެ މެސީ ބޯޅަ ހިފައިގެންދަނީ.-- ފޮޓޯ: އޭއެފްޕީ\n11 އެޕްރީލް 2019 - 08:526comments\nއަޔަކްސްގެ ޔޯހަން ކްރައިފް އެރީނާގައި ރޭ ކުޅުނު މެޗުގެ ކުރިން އެ ޓީމުގެ 140 ސަޕޯޓަރަކު ވަނީ ބަނޑިބޭހުގެ ސަމާނާއި އެ ނޫން ވެސް ހަމަނުޖެހުން ހިންގުމަށް ބޭނުންކުރާ ތަކެއްޗާ އެކު ހައްޔާރުކޮށްފަ އެވެ. ރޭގެ މެޗުގައި އަނިޔާ އިން ރަނގަޅުވެ ޔުވެންޓަސްގެ ތަރި ކްރިސްޓިއާނޯ ރޮނާލްޑޯ ވަނީ ކުޅެފަ އެވެ. ފުރަތަމަ ހާފުގެ ފަހު މިނިޓްގައި ޔުވެންޓަސް އަށް ކުރިހޯދައިދިނީ ވެސް ރޮނާލްޑޯ އެވެ. ޔާއޯ ކަންސެލޯ ނަގައިދިން ހުރަހަކުން ރޮނާލްޑޯ މި ގޯލު ޖެހީ ބޮލުންނެވެ. މިއީ ޔޫރަޕްގައި ރޮނާލްޑޯ ކާމިޔާބުކުރި 125 ވަނަ ގޯލެވެ.\nމެޗުން މޮޅުވާން ދެ ޓީމަށް ވެސް ފުރުސަތު ލިބުނެވެ. އަޔަކްސްގެ ޔާގަން އެކެލެންކެމްޕް ޖެހި ބޯލަ ޔުވެންޓަސްގެ ކީޕަރު ވޮޒްޝިއޭ ޝެޒްނީ މަތަކުރިއިރު، ޔުވެންޓަސްގެ ޑަގްލަސް ކޮސްޓާ ފޮނުވާލި ހަމަލާއެއް ވަނީ ގޯލުގެ ދަނޑިއަށް އަމާޒުވެފަ އެވެ.\nމިއީ 2003 ވަނަ އަހަރަށް ފަހު އަޔަކްސް މި މުބާރާތުގެ ކުއާޓާ ފައިނަލުގައި ކުޅޭ ފުރަތަމަ ފަހަރެވެ. ސެމީގެ ޖާގައެއް ހޯދުމަށް އަންނަ ހަފްތާގައި ޔުވެންޓަސް ދަނޑުގައި އެ ޓީމަށް އޮތީ އުނދަގޫ މަސައްކަތެކެވެ. އެކަމަކު އަޔަކްސްގެ ކޯޗު އެރިކް ޓެން ހަގް ބުނީ އެންމެ ފަހުން ރެއާލާ އަމިއްލަ ދަނޑުގައި ކުޅުނު މެޗުން ވީ ބަލި ކަމަށާއި އެކަމަކު ރަށުންބޭރުގައި ނަތީޖާ ނެރެވުނު ކަމަށެވެ. އެ ގޮތަށް ބަލާއިރު ޔުވެންޓަސް ދަނޑުގައި ވެސް އަޔަކްސް އިން ރަނގަޅަށް ކުޅެފިނަމަ ނަތީޖާ ނެރެވޭނެ ކަމަށް ބުންޏެވެ.\nރޭ އަޔަކްސް ކޮޅަށް ގޯލު ޖެހުމަށް ފަހު ރޮނާލްޑޯ އުފާފާޅުކުރަނީ. -- ފޮޓޯ: އޭއެފްޕީ\nޔުވެންޓަސްގެ ކޯޗު މެސިމޯ އަލެގްރީ ބުނީ ސެމީ އަށް ދިއުމުގެ ފުރުސަތު ދެ ޓީމަށް ވެސް އޮތީ ހުޅުވިފައި ކަމަށާއި އެކަމަކު ޔުވެންޓަސް އަށް އޮތް އެޑްވާންޓޭޖަކީ އަމިއްލަ ދަނޑުގައި އެ ޓީމުގެ ރެކޯޑް ރަނގަޅުވެ ރޮނާލްޑޯ ވެސް ރަނގަޅު ފޯމެއްގައި ހުރުން ކަމަށެވެ.\nޔޫރަޕްގައި މީގެ ކުރިން ޔުނައިޓެޑް ދަނޑުގައި ބާސެލޯނާ އަށް މޮޅެއް ހޯދިފައިނުވި ނަމަވެސް ރޭގެ މެޗުން އެ ޓީމު ވަނީ މޮޅުވެފަ އެވެ. މެޗުގައި ފެނިގެންދިޔަ ހަމައެކަނި ގޯލަކީ ޔުނައިޓެޑްގެ ލޫކް ޝޯ އަތުން ވަން ބައިގޯލެކެވެ. މެޗުގެ 12 ވަނަ މިނިޓްގައި ލިއޮަނަލް މެސީ ނަގައިިދިން ހުރަހަކުން ލުއިސް ސުއަރޭޒް ބޮލުން ޖެހި ބޯޅަ ގޯލަށް ވަނީ ޝޯ ކޮނޑުގައި ޖެހިފަ އެވެ. ރެފްރީ އެ ލަނޑު ގަބޫލުނުކުރަން ނިންމީ ވީޑިއޯ އެސިސްޓަންޓް ރެފްރީ (ވީއޭއާރް)ގެ އެހީތެރިކަން ހޯދުމަށް ފަހު އެވެ.\nމެޗުގެ ނަތީޖާ ހަމަހަމަ ކުރަން ޔުނައިޓެޑްގެ ޒުވާން ފޯވާޑް މާކަސް ރެޝްފޯޑަށް ލިބުނު ބޯޅަ އޭނާ ފޮނުވާލި ނަމަވެސް ދިޔައީ ހުރަސް ދަނޑިމަތިންނެވެ. ލީޑުފުޅާކުރަން މެސީ އާއި ފިލިއްޕޭ ކުޓީނިއޯ ޖެހި ބޯޅަތައް ޔުނައިޓެޑްގެ ގޯލްކީޕަރު ޑޭވިޑް ޑެހެއާ ވަނީ މަތަކޮށްފަ އެވެ.\nޔުނައިޓެޑްގެ ކޯޗު އޮލެ ގުނަ ސޯލްޝެއާ ބުނީ މެޗުގެ ނަތީޖާ އެ ޓީމަށް ގޯސްކޮށް ދިޔަ ނަމަވެސް ރަނގަޅަށް ދިޔަ ކަންތައްތަކެއް ފާހަގަކުރެވުނު ކަމަށެވެ. ޕީއެސްޖީއާ ދެކޮޅަށް ނެރުނު ނަތީޖާ އިން ހިތްވަރު ހޯދައި ބާސެލޯނާ ދަނޑުގައި މަސައްކަތްކޮށްފިނަމަ ކާމިޔާބު ލިބޭނެ ކަމަށް ސޯލްޝެއާ ވަނީ ބުނެފަ އެވެ.\nބާސެލޯނާގެ ކޯޗު އާނެސްޓޯ ވަލްވޭޑޭ ބުނީ ޔުނައިޓެޑުން ޕީއެސްޖީއާ ދެކޮޅަށް ވެސް ނަތީޖާ ނެރުނީ ރަށުންބޭރުގައި ކަމަށާއި އެ ގޮތަށް ވިސްނާއިރު ކުރަން ޖެހޭ މަސައްކަތް އަދި އެބަހުރި ކަމަށެވެ. އެކަމަކު ބާސެލޯނާގެ ޗެމްޕިއަންސް ލީގު ރެކޯޑް ދައްކާގޮތުން ރަށުންބޭރުގައި މޮޅުވެއްޖެނަމަ އަމިއްލަ ދަނޑުގައި އެ ޓީމަށް ކާމިޔާބު ހޯދޭނެ ކަމަށް ވަލްވޭޑޭ ގަބޫލުކުރެ އެެވެ.\nއިނގިރޭސި ޓީމުތަކާ ދެކޮޅަށް ބާސެލޯނާ އެންމެ ފަހުން ކުޅުނު ހަތް މެޗުގެ ތެރެއިން ފަސް މެޗުން ވަނީ މޮޅުވެފަ އެވެ. މޮޅުނުވެވުނު ދެ މެޗުގެ ތެރޭގައި މި ފަހަރުގެ ގްރޫޕް ސްޓޭޖުގެ ފަހު މެޗުގައި އަމިއްލަ ދަނޑުގައި ޓޮޓެންހަމްއާ އެއްވަރުވި މެޗު ހިމެނެ އެވެ.\nއިތުރު ލިޔުންތައް މެންޗެސްޓާ ޔުނައިޓެޑް ބާސެލޯނާ ޗެމްޕިއަންސް ލީގު ޔުވެންޓަސް އަޔަކްސް


SunOnline: Naifaru gai eh mastherey 300 meehun ah Covid jehijje\nނައިފަރުގައި އެއް މަސް ތެރޭ 300 މީހުންނަށް ކޮވިޑް ޖެހިއްޖެ\nއައިޝަތު ފަރީޙާ 27 Apr 2021, 11:36\nކޮވިޑް19 ގެ ކޭސްތަކެއް ފެނި ޅ. ނައިފަރު ބަންދުކުރިތާ މަހެއް ވެފައިވާއިރު މިހާތަނަށް 300 އަށް ވުރެ ގިނަ މީހުންނަށް އެ ރަށުން ބަލި ޖެހިއްޖެ އެވެ.\nބޮޑު އާބާދީއެއް އޮންނަ ނައިފަރު މިދިޔަ މާޗު މަހުގެ 23 ވަނަ ދުވަހު މޮނީޓަރިން އަށް ލީ ފަހުން ޕޮޒިޓިވްވި މީހުންގެ ޖުމްލަ 313 އަށް އަރާކަމަށް އެ ރަށުގައި ހުންނަ ޅ. އަތޮޅު ހޮސްޕިޓަލުން އާންމު ކޮށްފައިވާ ހިސާބުތައް ދައްކަ އެވެ.\nރޭ އެ ހޮސްޕިޓަލުން އާންމުކުރި ހިސާބުތަކަށް ބަލާއިރު 217 މީހަކު ބަލިން ރަނގަޅުވެފައިވާއިރު، 95 މީހަކު އަދިވެސް ދަނީ ފަރުވާ ހޯދަމުންނެވެ. އިއްޔެ އެރަށުން 15 މީހަކު ވަނީ ބައްޔަށް ޕޮޒިޓިވް ވެފަ އެވެ.\nނައިފަރުގައި ބަލި ފެތުރެން ފެށުމާއެކު ރޭއާއި ހަމައަށް 2،745 މީހެއްގެ ސާމްޕަލް ނަގާާފައިވާ ކަމަށާއި އޭގެ ތެރެއިން 90 މީހެއްގެ ނަތީޖާ އަދިވެސް ނުލިބޭ ކަމަށް ރޭގެ މައުލޫމާތުތަކުން ދައްކަ އެވެ.\nނައިފަރުގެ އިތުރުން އެ އަތޮޅުގައި މީހުން ދިރިއުޅޭ އަނެއް ތިން ރަށުންވެސް ވަނީ ކޮވިޑް ކޭސްތައް ފެނިފަ އެވެ. ހިންނަވަރުން ޖުމްލަ 49 މީހަކު ޕޮޒިޓިވްވި އިރު މިވަގުތު ބައްޔަށް ފަރުވާ ހޯދަމުން ދަނީ ހަތަރު މީހުންނެވެ. އެރަށުން ބަލި ޖެހުނު 45 މީހަކު ވަނީ ބަލިން ފަސޭހަ ވެފަ އެވެ.\nއެ އަތޮޅު ކުރެންދޫ އިން 17 މީހުންނަށް ބަލި ޖެހުނު އިރު 13 މީހަކު ވަނީ ބަލިން ފަސޭހަވެފަ އެވެ. މިވަގުތު ފަރުވާ ދެމުންދަނީ ހަތަރު މީހަކަށެވެ. އޮޅުވެލިފުށިންވެސް 19 މީހަކަށް ބަލި ޖެހުނެވެ. އޭގެ ތެރެއިން މިވަގުތު އޮތީ އެކްޓިވް ދެ ކޭސް އެވެ.\nޅ. އަތޮޅުގެ ރަށްރަށަށް ކޮވިޑް ފެތުރިފައިވަނީ އެ އަތޮޅުގައި އޮންނަ ފެލިވަރުން ގިނަ އަދަދެއްގެ ބަޔަކު ބައްޔަށް ޕޮޒިޓިވް ވެފައި ވަނިކޮށެވެ.\nފާއިތުވި މަހެއްހައި ދުވަސް ތެރޭ ރާއްޖޭގެ މީހުން ދިރިއުޅޭ ރަށްރަށުން ކޮވިޑް ކޭސްތައް ފެންނަ މިންވަރު ވަނީ އިތުރުވާން ފަށައިފަ އެވެ. މިއާއެކު މީހުން ދިރިއުޅޭ ގިނަ ރަށްތަކެއް އޮތީ މޮނީޓަރިންގަ އެވެ.\nރާއްޖޭގައި ކޮވިޑް ޖެހުނު މީހުންގެ ޖުމްލަ 28،000 ހުރަސްކޮށްފައިވާއިރު ރޭގެ ނިޔަލަށް 28،202 މީހުންނަށް ވަނީ ބަލި ޖެހިފަ އެވެ. އެޑްމިޓުކޮށްގެން ފަރުވާދޭ މީހުންގެ އަދަދު 126 އަށް އަރާފައިވާއިރު ބަލީގައި މަރުވި މީހުންގެ ޖުމްލަ ވަނީ 71 އަށް އަރައިފަ އެވެ. ބަލިން ފަސޭހަވީ 24،421 މީހުންނެވެ. މިވަގުުތު އެކްޓިވް ކޭސްގެ ގޮތުގައި 3،252 ކޭސް އެބައޮތެވެ.\nނައިފަރުގެ ޓީމުން ގައުމީ ޒުވާން ސްކޮޑް ހިފަހައްޓައިފި\nވައުދު ނުފުއްދައިގެން3މިނިސްޓަރަކު މަޖިލީހަށް


ބަރުދަން ލުއިކުރުމަކީ އެންމެންގެ އުއްމީދެވެ. – ޙެޔޮބަސް\nPosted byޒާރާ\t Feb 10, 2013 Apr 23, 2014 Leaveacomment on ބަރުދަން ލުއިކުރުމަކީ އެންމެންގެ އުއްމީދެވެ.\nއަވަހަށް ބަރުދަން ލުއިކުރުމަކީ ކޮންމެ މީހެއްގެ ވެސް އުއްމީދެވެ. ކުޑަ މަސައްކަތަކުން ބަރުދަން ލުއިކުރުމަކީ އެންމެން ވެސް ބޭނުންވާ ގޮތެވެ. މިކަމަށްޓަކައި އެތައް ބަޔަކު ޑެއެޓްކޮށް ކަސްރަތުކުރެއެވެ. ނަމަވެސް ބައެއް ފަހަރު އެދެވޭ ނަތީޖާއެއް ނުލިބެއެވެ. އެހެންކަމުން ބަރުދަން ލުއިކުރުމަށް ފަށާއިރު ވިސްނަންޖެހޭ އެތައް ކަމެއް އެބަހުއްޓެވެ.\nތިމާގެ ހަށިގަނޑުން ލުއިކުރަން ބޭނުންވާ މިންވަރަކީ ބުއްދި ޤަބޫލުކުރެވޭ ވަރުގެ އެއްޗަކަށް ވާންވާނެއެވެ. އުމުރުން ސާދަ ފަނަރައިގައި މީހާ ހުންނަ ގޮތަށް ހުރުމަކީ އެންމެންގެ ނަސީބެއްނޫނެވެ. އުމުރުން ދުވަސްވަމުންދާ ވަރަކަށް ބަރުދަނަށް ވެސް ބަދަލު އަންނާނެއެވެ. އެހެންކަމުން މީހާގެ އުމުރާއި އިސްކޮޅާ އެކަށީގެންވާ މިންވަރަށް ބަރުދަން ހުރިތޯ ބަލަންވާނެއެވެ.\nސަރުބީ މަދުކުރުން- އެއް ގްރާމް ސަރުބީގައި ޕްރޮޓީންއާއި ކާބޯހައިޑްރޭޓްސްގައި ހުންނަ މިންވަރުގެ ދެގުނަ ކެލޮރީޒް ހުރެއެވެ. އެހެންކަމުން ސަރުބީ ހުންނަ ކާނާ ކެއުން ވަރަށް ބޮޑަށް މަދުކުރެވޭތޯ ބަލަންވާނެއެވެ. އަދި ފައިބަރު ގިނައިން ހުންނަ ތަރުކާރީއާއި މޭވާ ކެއުމުގައި ގިނަކުރާށެވެ. ތެޔޮ ގިނައިން ހުންނަ ފަރާޓާއާއި ހެދިކާގެ ބަދަލުގައި ވީޓް ކޯންފްލެކްސް ފަދަ ތަކެތި ހެނދުނުގެ ނާސްތާއަށް ކާން އާދަކުރާށެވެ.\nކޮންމެ ދުވަހަކު މަދުވެގެން6ނުވަތަ 8 ތަށި ފެން ބުއިމަކީ ބަނޑުހައިކަން ކުޑަކޮށްދޭ ކަމެކެވެ. އެހެންކަމުން މިއީ ބަރުދަން ލުއިކުރުމަށް ބޭނުންވާ ފަރާތްތަކަށް ކޮންމެހެން ބޭނުން ކަމެކެވެ. އަދި ކެއުމުގެ ކުރިން ފެން ތަށްޓެއް ބޯލުމަކީ ކެވޭ މިންވަރު މަދުކޮށްދޭ ކަމެކެވެ. އަދި ކޯކް، ފިޒީ ޑްރިންކްސް، ކޮފީ ފަދަ ހުރިހާ އެއްޗެއް ފެނަށް ބަދަލުކޮށްލުމަކީ ބަރުދަން ލުއިކުރަން ބޭނުންވާ މީހުންނަށް ރަގަޅު ކަމެކެވެ.\nކޮންމެ ދުވަހަކު ކަސްރަތު ކުރަން ބޭނުންވާ ގަޑި ކަނޑައަޅައި އެހެން ހުރިހާ ކަމެއް އެގަޑީގައި ހުއްޓާލާށެވެ. މި ނޫންގޮތަކަށް ކަސްރަތުކުރާ ގަޑި ބަދަލުކޮށްފިނަމަ އެހެން ކަންތައްތަކާ ހުރެ އެގަޑީގައި ކަސްރަތުކުރުމަށް ބުރޫ އެރުން އެކަށީގެންވެއެވެ.\nގޭގައި ތަރުކާރީ، މޭވާ، ސީރިއަލްގެ ބާވަތްތައް، އެއްގަމު މަސް ފަދަ ތަކެތި ގަނެފައި ބަހައްޓާށެވެ. އެހެންކަމުން ބަނޑުހައިވާ ވަގުތުތަކުގައި ވެސް ކެއުމަށް އޯޑަރުކޮށްގެން ގެނައުމުގެ ބަދަލުގައި ސިއްހަތަށް ފައިދާހުރި ކެއުމެއް ގޭގައި ތައްޔާރުކޮށްގެން ކެވިދާނެއެވެ.\nކުޑަ އެތިކޮޅުން ކާން އާދަކުރާށެވެ. ކޭކު ފޮއްޗެއް ފަދަ އެއްޗެއް ނަގާނަމަ އެންމެ ކުޑަ ކޭކުކޮޅު ނަގަން އާދަކުރާށެވެ. ނުވަތަ އެހެން މީހަކަށް އެއްބައިދޭށެވެ. ކޮންމެ އެއްޗެއް ކޭކަމުގައި ވިއަސް ރަގަޅަށް ހަފައިގެން ކާށެވެ. އަދި ބޭރުން ކެއުމުގެ ބަދަލުގައި ގޭގައި ފްރައިޑް ރައިސް ފަދަ ތަކެތި ތައްޔާރުކުރާށެވެ. އޭރުން ތެލާއި ލޮނު މަދުކޮށް ކެއުން ތައްޔާރުކުރެވޭނެއެވެ. ކެއުމުގައި ލޮނު މަދުކުރުމުން ހަށިގަނޑަށް އެތެރެކުރެވޭ ސޯޑިއަމްގެ މިންވަރު މަދުވެއެވެ. ސޯޑިއަމް އިތުރުވުމުން ބަރުދަން އިތުރުވެއެވެ.\nރޭގަނޑު ނިދާ ހޭލުމަށްފަހު ހަށިގަނޑުގައި ހުންނަ ހަކުރުގެ މިންވަރު ހަމައަކަށް އެޅުމަށްޓަކައި ހެނދުނު ގިނައިރު ހާބަނޑާ ނުހުންނާށެވެ. ހެނދުނު ހައި ބަނޑާހުރުމަކީ ބަރުދަން އިތުރުވުމުގެ އެންމެ ބޮޑު ސަބަބުކަމުގައި ފަހުގެ ދިރާސާތަކުން ދައްކައެވެ.\nކަސްރަތާ ނުލާ ބަރުދަން ލުއިކުރުމަކީ ފަސޭހަކަމެއްނޫނެވެ. އެހެންކަމުން ހަށިގަނޑުން ދާ ހިއްލާ ވަރަށް ކޮންމެ ދުވަހަކު ވެސް ކަސްރަތުކުރަންވާނެއެވެ. މިކަމަށްޓަކައި ގޭގައި ނުވަތަ ޖިމެއްގައި ކަސްރަތު ޕްރޮގްރާމެއް ފައްޓަންވާނެއެވެ. އަދި ކޮންމެ ދުވަހަކު 30 މިނެޓްގެ ކަސްރަތުކުރުމުގެ އިތުރުން ކޮންމެވެސް ކުޅިވަރެއް ހޮބީއެއްގެ ގޮތުގައި ކުޅުމަކީ ވަރަށް ފައިދާ ހުރި ގޮތެކެވެ.\nއުފާވެރިކަންމަތީގައި ހުރުމަކީ ބަރުދަން ލުއިކުރުމަށް މުހިއްމުކަމެކެވެ. އެހެންކަމުން ހާސްވެ ކަންބޮޑުވުންތަކުން ދުރުވެ ހުންނަންވާނެއެވެ. ގިނައިރު އިށީނދެގެން އިނުމުގެ ބަދަލުގައި އަބަދުވެސް ހެލިފެލިވެ އުޅޭށެވެ. ދުވާލަކު4ގަޑިއިރަށްވުރެ ގިނަ ވަގުތު އިށީނދެގެން އިނުމަކީ ސަރުބީ ޖެހުމަށް މެދުވެރިވާ ކަމެއްކަމަށް ދިރާސާތަކުން ދައްކައެވެ. އެހެންކަމުން އޮފީހުގައި ހުރިކަމުގައި ވިއަސް ކޮންމެ4ގަޑިއިރަކުން 10 މިނެޓް ކޮޅަށް ތެދުވެ ހިނގާލުމުގައި ހޭދަކުރާށެވެ.\nޖަންކް ފުޑާއި ކޫސަނި ކާތަކެތި ތިމާއަށް ފެންނަ ތަނުގައި ނުބަހައްޓާށެވެ. އެފަދަ ތަކެތި ގިނައިން ފެނުމުން ކާހިތްވާގޮތް ވެއެވެ. އަދި ބިސްކޯދު ފަދަ ތަކެތި ސީދާ ދަޅުން ނުވަތަ ޕެކެޓުން ކެއުމުގެ ބަދަލުގައި ކުޑަ ތަށްޓަކަށް އަޅައިގެން ކާށެވެ. ގިނައިން ހުންނަ އެއްޗަކުން ގިނައިން ކެވޭގޮތްވެއެވެ.\nބާޒާރުކުރުން ފަދަ ތަންތަނަށް ދާއިރު ކާރުގައި ދިޔުމުގެ ބަދަލުގައި އާއިލާއެކުގައި ހިނގާލާފައި ދިޔުން އާދަކުރާށެވެ. ފައިސާ ސަލާމަތްވުމުގެ އިތުރުން މިއީ ސިއްހަތަށް ވެސް ވަރަށް ފައިދާ ހުރި ގޮތެކެވެ.\nބަރުދަން ލުއިކުރުމަކީ އެންމެ ދުވަހަކު ހަފްތާއަކުން ކުރެވޭނެކަމެއްނޫނެވެ. އެހެންކަމުން މިދެންނެވި ފަދަ ސިއްހީ އާދަތަކަށް އަހުލުވެރިވެ އެގޮތުގައި ކުޑަ ދުވަސްކޮޅެއް ވަންދެން ދެމިހުންނާށެވެ. މާ އަވަހަށް ނަތީޖާ ނުލިބުނުކަމުގައި ވިއަސް މާޔޫސްނުވާށެވެ. ބަރުދަން ލުއިކުރުމަށް ވަގުތު ނަގާނެކަން ހަނދާންކުރާށެވެ.\nPosted byޒާރާ Feb 10, 2013 Apr 23, 2014 Posted inޞިއްހަތުTags: އާންމުލިޔުން, ސިއްޙަތު